
KYNTIEN AI KHUBLEI 


Nga dap da ka jingsngewnguh ia kine kisamla, u Banteilang 
Singh Rumnong, M.Sc. (Agri) ba trei mynta kum u Lecturer ha 
ka State Institute of Rural Development (SIRD), Meghzdaya bad 
u Nathaniel J. D. Shadap, B. Sc. (Agri) ba trei mynta kum u 
Farm Manager, Potato Experimental Station, Upper Shillong, 
kiba ia pyllait por bad leh shitom ban khmih, ban pynthymmai, 
ban pynbeit bad pynbit pynbiang ia kane ka kot rep kat kum 
ka jingdawa ha ka jingkylla ka por. 

Ha ka snem 1982-83 la don ki ba pynsngew ha i Rev. B. M. 
Pugh (Bam kwai ha ling U Blei) ban shon biang ia kane ka kot 
(namar khlem da shon shuh) ba ka long kaba myntoi ia ki 
nongrep. Namar ba i la dkhat lade bad shongthait la bun snem 
na ka kam hikai ha ka Kolej rep, shuwa ban shon biang ia 
kane ka kot, i la pan jingiarap na kito ki rangbah kiba don ha 
ka Agriculture Department jong ka Sorkar Meghalaya ha ka 
ban pynthymmai bad pynbeit pynbiang kat kum ka jingdonkam 
ka por. Hynrei namar ka jingteh ka kam ki khlem ioh por ban 
leh kumta. Kumta i khlem lah ban pynmih ia kane ka kot ha ka 
por ba i dang im wat la i la thoh bad pynbiang ia ka 'Tien 
Lamphrang. 

Nga kyrmen ba kane ka kot, KA JINGREP HA 
MEGHALAYA, kaba la pynthymmai kan long ka jingiarap 
bad jingmyntoi ia ki nongrep shi tyllup ka ri Khasi-Jaintia bad 
ia ki nonghikai ha ki skul rep bad ha ki training centre. 

Nga ai khublei bad nga pynpaw biang ia ka jingsngewnguh 
ia kitei ki samla baroh arngut. To U Blei Trai Kynrad ruh Un 
nang kyrkhu kyrdoh ba kin nang iaid shaphrang, bad ba kin 
nang iai noh ia ki symboh jingtip jingshemphang ban nangroi 
nangsan ka rep ka riang ban dap ban khiup, ban san ban kiew 
ka khih ka kamai shityllup. Nga sngewdei ban ai khublei ruh ia 
u Maqbool Lyngdoh, Senior Scientific Assistant, Tea 
Experimental Station, Umsning, ia ka jingiarap jong u ha ka 
lynnong kaba iadei bad u Slasha bad u Navin Bahl, u ba don 

mynta ha Coffee Board, Shillong, u ba la ai ka jingiarap jong u 
ha ka lynnong kaba iadei bad u Kopht. Nga ai khublei ruh ia i 
Kong B. L. Mawlong i ba la iarap ha ka ban type ia kane ka kot 
bad ruh ia baroh kito kiba la iarap kat ba lah ei la i bor. 


Khublei 


Sitimon Sawian 
(Mrs. B. M. Pugh) 



KA TIEN LAMPHRANG 


Nga la thoh ia kawei ka kot ha ka ktien 
Kheisi ha ka snem 1948 kaba nga la khot 
KA KOT RER Kito kiba la pyndonkeum ia 
ka ki la kyntu ia nga ba ngan pyntnih biang 
ia ka neunar ba kam shym don shuh ha ki 
dukan die-kot ia bun snem. Namar ba nga 
la long u nonghikai lajan baroh shi lynter 
ka jingim jong nga, ngam sngew lah ban 
kiar na kane ka kam wat ia nga tip ba ka 
long kaba khia, kham tarn ha kine ki snem 
(1982-83) haba nga ia dap 85 snem ka rta 

Khnang ban pynbiang ia katei ka jingkwah, la sngew 
donkam ban thoh thymmai da kane ka kot kaba nga khot KA 
JINGREP HA MEGHALAYA, kaba pyni ym tang ia ka jingkylla 
jong ki por, hynrei kham tarn ia ka jingroi jong ka jingstetd ha 
ka rep hi. Da kaba ngeit ba kane ka kot kan iarap kham tarn ia 
kiba rep ha ri Khasi Jaintia, nga la thoh ia ka ha ka ktien Khasi, 
ym ha ka English kaba long mynta ka Official State Language 
jong ka Meghalaya. La kumta ruh nga kyrmen ba yn lah ban 
pynkylla ia ka sha ka ktien Garo bad lehse sha kiwei pat ki 
. ktien ’riewlum jong kito kiba shong ha kine ki thain jong ka ri 
India. 

Ka jingrep ka long ka kam kaba bun ki ju pyrkhat ba ka 
long kaba ngi iatip baroh; hynrei ngi la tip mynta ba ka jingrep 
ruh ka donkam ka jingnang-jingtip kaba bun syrtap ba yn ym 
lah satia ban thoh lut ia ka ha kane ka kitab kaba rit. Ngan 
pyrshang hangne tang ban iathuh ia kiei-kiei kiba nga ngeit 
kin iarap ia u nongrep ha ri Khasi-Jaintia bad lehse ia kito kiba 
ha kine ki ri lum jong ka North-East India lada yn lah ban 
pynkylla ia ka sha ki ktien jong ki. 

Uwei u briew uba stad, U Sir Joseph Hutchinson, uba la 
long ha kawei ka por U Botanist bad Chief Geneticist jong ka 
British Empire Cotton Growing Corporation, bad hadien pat u 
Professor of Agriculture ha Cambridge University, England, u 



iii 


la ong, “Kam long kaba lah ia uwei u briew ban study ne wad 
jingtip ka ban biang ia uno-uno uwei u jingthung wat lada uta 
u briew u leh ia kata baroh shi rta ka jingim jong u” . U nongrep 
uba $tad ruh un shem ba urn lah ban ong ba u long uba nang 
batip hit shaphang ka rep. Nalor kata, ka jingstad shaphang ka 
rep ruh ka nang roi bad, ngi tip, ba kane ka kot hadien katto- 
katne snem kan ym long kaba bit ba biang ban pule ia ka. Ngi 
kyrmen ba kane ka jingpyrshang ka jong ngi kan iarap ia kite 
tuba rep ha kine ki por mynta. 

Ha teba kut ngam lah khlem da pyni ia ka jingsngewnguh 
eh jong nga ia kito kiba la shimti ban thoh ia kito ki lynnong, 
kumba la pyni ha khlieh jong kawei-pa-kawei ka lynnong. 


Shillong, 1983 


Brandon Marpna Pugh. 

LYNNONG 1 


KA JINGDONKAM lA KA REP 

Balei ngi wad jingstad ia ka ban rep 

Khnang ba u briew un im suk im sain ha kane ka pyrthei, u 
donkam la kumno-kumno ia ka bam kaba biang, ka phong ka 
kup kaba biang bad ka iing ka sem ruh kaba biang. Na kine lai 
kiba u briew u donkam eh ha ka jingim jong u, kitei ar tylli, 
kaba nyngkong bad kaba ar, ki long kibit ngi ioh na ka rep. Ka 
jingrep namar kata ka long kawei kaba u briew u dei ban leh; 
bad ha kane ka pyrthei mynta ha kaba ki nongshong-shong ki 
nang roi stet katne-katne, ka jingrep ka long shisha ka jingtrei 
kaba u briew u dei ban trei. 

Hynrei la shem ba ki ri kiba la iaid shaphrang ki don kham 
khyndiat ki nongrep ban ia kito ki ri kiba sah dien. Ha ka pyrthei 
kaba la roi bad la stad don bun Jait ki rukom jingtrei kiba pynmih 
ia kiba bun ki jingdonkam jong u briew. Kumta ki nongrep ha 
kito ki ri ki dei ban kham duna; bad khnang ban pyndap bam 
ia kiwei pat ki nongtrei ha kano kano ka ri kaba la roi bad iaid 
shaphrang ki nongrep ki ia dei ban long kiba nang bha ia ka 
rep. Ha ri America (U.S.A.) uwei u nongrep u lah ban pynmih 
ka bam ia ka ban bsa haduh kumba 29 ngut ki briew. Kumta 
imat ka biang ban don tang saw ngut ki nongrep ha man la ka 
shispah ban bsa ia ki para nong-America. Hynrei namar ba ka 
ri America ka nang bad ka stad bha ha ka rukom rep, ka la lah 
ban phah u kew, na uba ngi ioh u ata bad u moida, sha kylleng 
ka pyrthei. Kumta ngi sngewthuh ba don kumba hynriew ngut 
ki nongrep ha man la ka shispah u nong-America. Hynrei ha 
kane ka ri India ka jong ngi, ki nongrep ki don haduh kumba 
70 ne 80 na ka 100 ki nongshongshnong. Bad namar ba ka ri 
jong ngi ruh ka la nangiaid shaphrang ha kiba bun ki kam ki 
jam, ki nongrep kin sa nang kham duna bad ka jingnang jingtip 
kumno ban rep ruh ka la dei ban nang roi. Dang khyndiat 

snem mynta ba ka ri jong ngi da ka jingwad ia ki jingstad kumno 
ban rep ka la lah ban pynmih ka bam kaba biang ia la u para 
nong-India baroh. Ha ki por kiba mynshuwa ngi kum ka ri hi 
baroh kawei ngi la leit wad ban pyndap jingbam na kiwei pat 
ki ri. 

Ka histori jong ka rep ha ka pyrthei 

Ka jingtip ia ka rep, la iathuh ia ngi, ka sdang ynda haba u 
briew, kumba 8000 snem mynshuwa, u iohi ba ki symbai jong 
ki hiut ba u bam bad wan rah sha ka jaka shong ka jong u, ki 
mih kum u jingthung uba thymmai haba la bret ia ki ha ka 
khyndew ha ki aiom bad samoi kaba biang. Kine ki symboh 
symbai, ym tang ba ki pynmih ki jingthung kiba thymmai, hynrei 
ki pynmih ruh bun shah ki symbai kiba ki lah ban bam ynda u 
jingthung u ia iaw bha. 

Kane ka jingshem jong kito ki briew, ha ka jinglong 
riewkhlaw jong ki, ka la long da shisha kaei kaei kaba la pynkylla 
khluk ia ka jingim u briew ha kane ka pyrthei. Na kaba u la ju 
im da kaba leit wad ia ki jingbam na ki madan phlang lane da 
ki soh na khlaw lane da ka ba leit beh mrad ka la pynlong ia u 
ban nang ban thung ki jingthung hajan ka jaka shong jong u 
hi: ka la pynlah ia u ban pyntnih hi ha shen ia la ka bam. 

Na kine ki phlang la mih hadien habud ki symboh-jingbam 
(food-grains) kum u kew, u barii, u kba bad bun kiwei-kiwei. 
Kito ki riew-hyndai ki la thung ruh ia kiwei-kiwei pat ki jingthung 
na kiba la wan mih ki bun jait ki jhur bad ki soh ki pai jong ki 
juk mynta. 

Hooid, don haduh mynta ki jait-bynriew kiba im hi kum ha 
ki por hyndai : kiba im da ki jingbam khlaw bad da kaba beh 
mrad, hynrei kiwei pat te ki la nang iaid shaphrang. 

Ki thain ha kiba la don ka jingrep kaba thikna ha ki por ba 
dang lung ka pyrthei ki la long, katba ngi tip, ha Egypt, harud 
jong ka wah Nile, bad ha Mesopotamia (Iraq), harud jong ki 
wah Euphrates bad Tigris. Lajan ha kijuh ki por ruh la sdang 
ia ka rukom rep kaba khambha ha China harud jong ka wah 
Hwangho (Yellow River) bad ka wah Yangtzekiang, bad ha ri 

India mh harud jong ka wah Indus bad ka wah Ganges, bad 
lehse ha Southeast Asia (kata ha Bangladesh, kaba ju long 
mynshuwa shibynta na ka ri India, ka Burma, Thailand bad 
kiwei-kiwei ki ri). 

Ka rukom rep ha ki por hyndai, kata shuwa ia ka 2(XX)- 
1000 B.C. ruh ka la sdang ha ka rukom rep kaba iasyriem ia 
ka kaba ngi dang leh haduh mynta ha ki katto-katne ki ri lum 
jong kane ka ri. Kata, ki shu buh ne thep ia ki symbai ha ki 
thliew kiba rit ba la shu tih da u dieng ne u siej uba nep. Ka 
jingpyndonkam da ki tiar ba la thaw na ki kynja nar (metals) 
lane ka nar (iron) hi ka wan suki-suki, katba u briew u nang 
kham stad. Ha kito ki por ia ka kam rep hi la ju iehnoh ha ki 
kynthei, katba ki shynrang ki leit ap ia ka shnong ka thaw ban 
iada ia ka na ki nongshun. 

Hadien-hadien, kum ha Egypt bad Mesopotamia ki briew 
ki la nang kumno ban pyndonkam ia ka sboh; ban shna ki nur- 
um ba ka um kan tuid sha ki lyngkha; ban ri ki jingri ki ban 
ring ia ka lyngkor, kum ka ut, ka kada, ki kulai, ki masi bad 
kiwei-kiwei ki jingri. Ki nong China bad ki nong India ruh ki la 
ia tip ia kitei ki rukom rep ha kito hi ki hajar snem. Haba ia 
nujor bad ki ri Mihngi, ha kito ki por ka ri Phareng (Europe) ka 
dang sah shadien. Hynrei katba ki ri Sepngi ki nang iaid 
shaphrang ha ka jingnang bad jingstad ban trei ha ki bun rukom 
naduh ka spah snem kaba khadhynriew (A.D.) ki ri Mihngi pat 
ki la shu sah hajuh. Ngi lah ban ong ba ka jingrep ha ka ri 
India ruh ka la shu neh hajuh wat haduh ki sngi bad ki snem 
kiba khadduh jong ka jingsynshar ka ri Bilat ia kane ka ri. Ki 
phareng (British) ha ka por jong ka jingsynshar jong ki ia kane 
ka ri ki la wad jingnang-jingtip tang shaphang kito ki jingthung 
kiba ka donkam ka ri Bilat, kum u kynphad uba ki donkam na 
ka bynta ki karkhana thain jain jong ki, lane u jingthung slasha 
na ka bynta ki kper sla-sha jong ki nong Bilat kiba ki phah pat 
ia u slasha sha ka ri jong ki bad sha kiwei-kiwei pat ki ri jong 
ka pyrthei. Ym shym don ka jingpyrshang kaba thikha ban 
wad kumno ban pynroi ia ka rep kba ne ka rep kew kiba long 
ki jingban kiba kongsam jong kane ka ri. Ka jingsdang ban 

pynroi ia ka jingstad ha ka rep ka la long naduh ba ka ri ka la 
ioh ia ka jinglaitluid ha ka snem 1947. 

Ka jingpyrshang tyngeh pat ban pynroi ia ka rep ka riang 
ha kine ki thain ri lum jong ngi kiba shaphang mihngi ka ri 
India ka la sdang ha ka snem 1975 ynda ka Indian Council of 
Agricultural Research (ICAR) ka la pynieng ia ka Regional 
Complex jong ka ICAR ha kine ki thain hi, bad ka la buh ia ka 
headquarters jong ka ha Shillong. Mynta kane ka ophis ka don 
ha Khwan. Naduh kata ka por la don ka jingtip kaba kham 
thikna shaphang ka rukom rep ia ki jingthung kiba bun jait ha 
kine ki ri lum. Ngi khmih lynti ba kane ka jingleh ka Sorkar 
India kan iarap ia ki nongrep jong ngi ha Meghalaya ruh ba 
kin nang iaid shaphrang. 

LYNNONG 2 


KI BYNTA U JINGTHUNG 

Khnang ba ngin sngewthuh shaphang ka rep, ka donkam 
ia ngi ban tip bad ban sngewthuh katto-katne ia ki bynta jong 
u jingthung bad ia ka jingtrei kam jong ki. U jingthung, ngi dei 
ban kynmaw, u long u jingthaw uba im; bad ka jingtrei jong u 
ruh ka long kaba phylla katta-katta. Ha kane ka lynnong, ngan 
kdew ia ki bynta kiba kham kongsan jong u jingthung bad batai 
lyngkot ia ka jingtrei bad jingdonkam jong ki. 

Haba shu kren lyngkot, u jingthung u long tang ma u uba 
lah ban shna jingbam dalade ialade. U briew lane u mrad, ki 
sim ki khniang bad kiwei-kiwei kim lah ban leh ia kata. U 
briew u ioh ia ka jingbam ka jong u da kaba bam ia ki mrad, ki 
sim, ki khniang, lane ia ki jingthung. Ki mrad, ki sim, ki khniang 
ruh baroh ki leh kumjuh. Ka jingbam jong ki ka long da ki para 
mrad lane da kiwei kiwei baroh kiba don jingim, bad da ki 
jingthung, kum ki hiut ki hier, ki sla, ki soh, ki pai bad kiwei 
kiwei . Hynrei u jingthung u shna hi ia la ka bam na ka Iyer 
bad na ki katto-katne ki met tynrai (elements) kiba ki ioh na 
ka khyndew, bad na ka um kaba ki ring na ka khyndew. Hooid, 
don katto-katne ki jingthung kiba im da ka jingbam kaba ki ioh 
na kiwei pat ki jingthung. la kiba kum kita ki jingthung la khot 
ki mangkariang (parasite). 

U jingthung u don hynniew tylli ki bynta kiba kongsan. Kita 
ki long kine : (1) ki thied, (2) ka met bah, (3) ki tnat, (4) ki sla, 
(5) ki syntiew, (6) ki soh, bad (7) ki symbai 

Ki Thied 

Don bun rukom ki thied jong ki jingthung. Don kito kiba 
ka kam jong ki ka long ban pynskhem i?i u jingthung, khamtam 
ia u jingthung ne u dieng uba kham met bah. la une u jait 
thied ki khot u tap root. Une u ngam beit shapoh khyndew 
bad bunsien u jrong lajan kat ka jingjrong jong ka met bah 

jong u jingthung haior khyndew. Lymda u thied u jrong kumta, 
kata u jingthung ianc u dieng ha khlaw ruh u lah ban kyllon ha 
ka Jingbeh ka Iyer. Une u tap root u don ruh ki tnat syriem ia 
ki tnat u met bah jong ki diengbah. 

Don kiwei pat ki jait thied kiba ngi ju shem ha ki kynja 
phlang, kum ha u kba, u kew, u riewhadcm, u pai bad kiwei 
kiwei ki jingthung kiba long na ka jaid (family) jong ki phlang 
(gramineae). la kinc ki jait thied ki khot ki fibrous root. Teng- 
teng ki jingthung kiba na ka jait ki phlang ki pynmih ki thied 
kiba kyrshan ia ki. la kinc phi lah ban iohi ha u riew-hadem. la 
kinc ki jait thied ki khot ki brace nc prop root (kata, ki thied 
kiba ai jingkyrshan ia u jingthung). Kinc ki thied ki mih na ki 
mat jong u jingthung bad ki pynkynduh ialade ha ka khyndcw. 
Ki don sa kiwei pat ki jait thied kiba shu mih bad ym da poi 
haduh khyndcw, ki shu sah ha Iyer. Ia kinc ki khot ki aerial 
root. Hynrei kine ruh ha ki katto-katne ki jait dieng ki poi haduh 
khyndcw bad ki sa long kum u dieng met hi. Kum kinc ki jait 
thied ngi ju iohi ha ka jri nc ka dieng banyan. Kito kiba la poi 
ha ka Botanical Garden ha Calcutta ki la iohi ia unc u diengbah 
uba ki thied jong u ki kyrshan ia ki tnat jong u. 

Ka kam kaba kongsan jong ki thied ka long ban ring um na 
ka khyndcw. Kane ka um ka tuid lyngba ka met-bah jong u 
jingthung lane u dieng bad ka mih pat na ki sla. Kane ka um 
ka long ruh kaba don bun jait ki jingbam kiba u jingthung u 
donkam; kumta kane ka bam ruh ka poi sha ki bynta baroh 
jong u jingthung. Kane ka jingbam kaba u jingthung u ioh na 
ka khyndcw ka long kaba tang khyndiat eh. Kaba bun ka 
jingbam jong U jingthung ka long kaba u ioh na ka Iyer kaba 
wan lyngba ki sla. Kane ka jingbam na ka Iyer ka iasoh pat bad 
ka um kaba wan kiew na ka khyndcw bad ka sa pynlong ia ka 
bynta kaba kham bun jong uno-uno u jingthung. Ki thied kiba 
ring ia kane ka um na ka bynta u jingthung ka wan pat lyngba 
ki thied kiba rit kiba la khot ki root hairs nc ki theid shniuh. 
Kine ki don tang ha kaba kut eh jong kito kiwei pat ki theid 
kiba kham hch ia ki. la kine ki theid shniuh lah ban pyni 
(demonstrate) da kaba buh katto-katne ki symbai riewhadem 

ha ka kot shonsia kaba sngem bad sa tap ruh ia ki da ka kot 
shonsia kaba sngem. Kine ki thied shniuh kin sa mih hadien 
katto-katne sngi. Dei kine ki thied shniuh kiba ring ia ka um na 
ka khyndew kaba sngem, bad ym dei ki thied bah ne thied 
heh. Ka long kaba bha ban kynmaw ia kane namar haba ai 
um ia ki jhur kum ia u sohsaw lane ia ki dieng soh ruh, kam 
long kaba bha ban ai um ha ka trai dieng ne ha trai jong u 
sohsaw . Kane ka um ka lah ban kit ki khniang jingpang bad 
kan wallam jingpatig sha uta u jingthung ne u diengsoh. Dei 
ban ai um ha ka jaka (zone) ha kaba don kine ki thied shniuh, 
kata ha tduh eh jong ki thied kiba kham heh ban ia ki. Haba 
phut ia uno-uno u jingthung khnang ban leit thung ia u shawei 
pat, ka donkam ban kynmaw bha ba ym dei ban pynsiew ia 
kine ki thied shniuh, namar lada ym don maki. u jingthung un 
ym lah ban ring um na ka khyndew, bad kumta un iap stai. 

Ka Met-bah 

Ki met-bah (trunk) jong ki jingthung ki iapher shibun ha ki 
bun rukoin. Ka met bah jong ki diengsoh kum u sohphan bad 
u sohpieng ki long da shisha ka met-bah kaba da kat ka met- 
bah. Namar ba kawei na ki kam jong ka met-bah ka long ban 
kyrshan ia ki tnat bad ki sla kiba don ha uno-uno u jingthung. 
Kumta ka met-bah ka dei ban long kaba khlain. Ngi iohi bun 
lait ki met bah jong ki dieng, kum ki diengbah ha khlaw, ki 
dieng bniap bad ki phlang. Hynrei wat ki phlang ruh ki long la 
ka rukom-rukom. Don ki jait-phlang kum u siej kiba heh bha 
oad ka met bah ruh ka heh bad khlain. U pai ruh u long u jait- 
phlang uba khlain bad heh bun shah ia ki para-jait phlang. 
rlynrei kiba bun na ki jingthung kiba ngi rep ha ki lyngkha ki 
don ki met bah (stems) ki bym da khlain eh, kum u kba, u 
<ew bad kiwei-kiwei. Kine ynda beh ka Iyer ruh bunsien ki 
<yllon noh. Ki jait-dieng bah ki don ruh ka snieh-dieng (bark), 
<aba iada ia ka met-bah. Ngi lah ban ithuh ia ka jait-dieng 
3unsien tang na ka snieh-dieng ne snep jong ka met-bah. 

Hynrei ka kam kaba khraw eh jong ka met-bah (trunk lane 
item) ka long ban kyrshan ia ki kynja thied (veins) kiba don 
ia ka met-bah kiba kyntiew ia ka um bad ki jingbam jong u 

jingthung na ka khyndew sha ka met-bah bad sha ki tnat bad 
ki sla jong u jingthung. Ka jingbarn kaba u jingthung u shna ha 
ki sla pat ruh ka iaid arsut sha ka mct-bah bad shaduh ki thied. 
Kine ki tyndong (conducting tissues) kiba ieh ia kane ka kain 
ki long kiba rit bha kum ki shhiuh. 

Ki Tnat 

II kynja jingthung baroh uba jyrngam ki sla, la kumno 
kumno, u don pat ki tnat kiba mih na ka met-bah. Ka kam 
kaba kongsan eh jong ki tnat ka long ban kyrshan ia ki sla ha 
kata ka rukom ba kin ioh sngi. 

Ki Sla 

Kaba bun eh ka jingbarn ka ba don ha uno uno u jingthung. 
kham tarn jong kito kiba jyrngam ki sla, la shna ha ki sla. Kato 
kaba jyrngam kaba don ha ki sla kaba ki khot ka klorophil 
(chlorophyll) ka shim ia ka bor na ka sngi bad ka pyniasoh ia 
ka kynja Iyer (gas) kaba ki khot ka karbon dai-oksaid (carbon 
dioxide) bad ka pynkylla ia ka da ka jingkhleh bad ka um sha 
kiba bun ki jait jingbarn kum u starch, ka shini bad kiwei-kiwei. 
Sa kawei pat ka kam jong ki sla ka long ban pynmih noh shabar 
ia ka um kaba u jingthung u ring da ki thied na ka khyndew. 

Uwei pa uwei u jingshung ne u dieng u don la ki rukom 
rukom sla ki ba ia pher ha ka dur. Bun sien ngi lah ban ithuh ia 
u jingthung ne u dieng na ka dur jong ki sla ha u. Kumba ngi 
la ong haneng, ki sla bunsien ki don ka rong kaba jyrngam, 
hynrei teng teng ki don ruh kiwei pat ki rong kum kaba saw ba 
stem bad kiwei kiwei. Don bun ki dieng kiba duh noh ki sla ha 
ka por tlang. Ki dieng ne ki jingthung kiba ki sla jong ki ki sah 
baroh shi snem, la khot ki evergreen, hynrei kito kiba hap ki 
sla ha ka por tlang la khot decidious. Kine ki dieng ki sa mih 
sla thymmai ynda la syiaid ha ka por pyrem. 

Nga ngeit ki nongpule ki kynmaw ba ha ki sla ki don ki 
thied kiba syriem ia ka snur thapbawa. Don ki jait sla ha kaba 
kine ki thied i kumba ki iathain (netted lane dicot) bad don 
ruh ki jait sla ha kaba kine ki thied ki long lynter-lynter (parallel 
lane monocot). Ki sla tympew, ki sla sohpyriam, sla sohphoh 

bad ki sla jong kiba bun ki jingthung ki don ki thied ki ba long 
kuin ka snur thapbawa, ka jar ne iarong, hynrei ki kynja phlang 
baroh ki don ki thied ki ba long lynter-lynter. Ha kaba kut kine 
ki thied. bunsien don i kynja khyrdop iba ngi lah ban iohi tang 
da kaba pundonkam da ka iit-tyndong ne microscope. la kine 
ki khyrdop ki khot ha ka kticn phareng ki stomata. Dei kine 
ki stomata ki ba pynmih noh ia ka um ka bym shim la 
pyndonkam da ki sla jong u jingthung ban shna jingbam. 

Ki Syntiew 

la kiba bun ki briew ki syntiew ki long kiei-kiei kiba itynnad 
bad pynitynnad ia ka mariang; hynrei ki don ka kam kaba khraw 
ha kane ka pyrthei. Khlem ki syntiew ngin ym lah ban ioh ki 
symbai na kiba ngi lah pat ban nang pynroi shuh-shuh ia uta u 
jingthung. bad ngin ym ioh soh ruh. Hynrei ki dei ki symbai 
kiba ngi ioh khamtam na ki jait phlang kum u kba, u kew, u 
barli bad kiwei-kiwei ki jingthung, kiba long ki jingbam kiba 
kongsan eh ha ka pyrthei. 

Don la kumno-kurnno san tylli ki bynta kiba donkam eh ha 
u syntiew. la ki bynta kiba habar eh jong u syntiew ki khot ki 
sepal. Kine ki long ki sla kiba rit. kiba ker ne iada ia u syntiew 
haba u dang lung. Kito ki bynta kiba pynitynnad ia u syntiew 
la khot ki petal. Ki rong kiba bun jait jong ki ki khring ia ki 
khniang, kum u ngap, ban leit sha ki. Katto-katne ki syntiew ki 
don ruh ka jingiwbih kaba pynlong ia ki khniang ban leit sha 
ki. Nangta pat don ki bynta ha u syntiew uba ki khot ki stemen 
(stamen). Kine ki don u pui-pui (pollen) uba stem uba lada 
un hap halor uwei pat u bynta jong u syntiew uba ki khot u 
pistil, un iapoikha, u symbai bad u soh te kin sa nang-heh 
nang-heh ha u bynta jong u syntiew uba ki khot pat u carpel. 

Don pat ki jingthung kiba don ar jait ki syntiew ha uwei u 
jingthung. Ngi pyniapher ia kine ki syntiew da kaba ong ba uta 
uba don uto u pui-pui (pollen) u dei u, syntiew shynrang, bad 
ia uto pat uba don u pistil bad u carpel la khot u syntiew 
kynthei. Ki nongrep ki ithuh bha ia kine ki ar jait ki syntiew, 
kum kito kiba don ha u pathaw, lane u sohkhia lane u peskot. 

Lehse kin kynmaw ruh ba wat u riewhadem nih u don ar jait ki 
syntiew: uto uba kum u symphiah u dei u syntiew shynrang 
bad uto uba don kito ki tmain (kito ki dei ki pistil) bad ki symbai 
kiba dang lung, u dei u syntiew kynthei. Ha u sohkynphor ruh 
ki don ar jait ki syntiew kiba ngi lah ban pyniapher da kaba 
jem. 

Ha kane ka jingiapoikha ha ki jitigthung kaba ki khot 
pollination ka donkam bunsien ia ka jingiarap ki khniang, kum 
ki ngap. Don pat ruh ki jingthung kiba ia kane ka pollination la 
iarap da ka Iyer kum ha u riewhadem. 

Ki Soh bad Ki Symbai 

Ynda uto u pui-pui (pollen) u la hap, kumba ngi la kdew 
haneng. halor u pistil, u carpel u la sdang ban nang heh haduh 
ba un da long soh, bad hapoh uto u soh ki don kito ki symbai. 
Don hateng hateng ki diengsoh ha kiba u soh u lah ban shu 
heh hi khlem da don kane ka jingiapoikha (pollination). Ka 
kam jong u soh ka long ban sumar ia u ne ki symbai kiba don 
hapoh jong u haduh ba kin da long kiba bit ban thung pat 
khnang ba kata ka jait jong uta u jingthung kan yrn duh noh 
na kane ka pyrthei. Ki rong stem rong saw bad kiwei-kiwei ki 
rong ha ki soh ka iarap ruh ia kane ka jingpynphriang ia ki 
symbai jong kito ki soh, namar kine ki rong ki iarap ia ki sim ki 
mrad bad ia u briew ruh ban leit kheit ia ki bad ban leit rah 
kylleng-kylleng ia ki. 

Ki symbai dieng ruh bad jong ki hiut-ki-nier ki iapher ha la 
ki dur-ki-dur. Kito kiba donkam ia ka jingiarap ka Iyer ban kit 
ia ki sha jngai ki lah ban don kum ki thapniang kiba kit ia uta u 
symbai kham sha jngai, kum ki symbai kseh. Ki don ki hiut 
kiba ki soh bad ki symbai ki snoh ha ki jain u briew lane ha ki 
shniuh, ha ki snieh ki mrad, kum ki sohbyrthit, bad kiwei-kiwei. 
Ki don pat kiba ki soh ryngkat bad u symbai, kum ha u jalynhiar 
ne dandelion kiba don kum ka parachute khnang ba ka Iyer ka 
lah ban kit ia ki kham jngai. 

K£)wei na ki kam kiba u nongrep u leh ha ka kam rep jong 
u ka 16^ng ban thiew hiut. Lada u nongrep u kynmaw ba ki hiut 

bunsien ki long na ki synibai kiba flap halor ki lyngkha jong u 
un kham sumar ban ym shah ia ki hiut ba kin heh haduh ba 
kin da bet symbai. Hooid, don ki hiut kiba long na ki bynta 
jong u jingthung kiba don hapoh khyndew kiba ki khot ki 
rhizome ne ki runner, la kine ruh dei ban weng noh katba lah 
ha ka por ba pynkhreh ia ka khyndew ban thung kino-kino ki 
jingthung hangta. 

LYNNONG 3 


Kl JAIT JINGTHUNG KIBA KHAMBHA 

Ki jingthung kiba mynta, ki la mih na ki jingthung kiba mih 
ha khlaw ne ha ki lyngkha phlang. Ki nongrep ha kylleng ka 
pyrthei ki la jied pat na ki jingthung kiba mih ha kper ne ha 
lyngkha jong ki ia ki jait jingthung kiba kham bha. Kumta ha ki 
hajar bad ki spah snem kiba la leit, u nongrep u la lah -ban 
pynmih (evolve) ym tang ki jingthung kiba pher ba pher na 
ka bynta ban pynmih ki jaid jingbam kiba pher-ba-pher, hynrei 
hadien haiden ki la lah ruh ban pynmih ki jait jong uta u 
jingthung hi kiba nang khambha-khambha (improved 
varieties). Kumta u nongrep ha kaba nyngkong u la lah ban 
pynmih u kba na uba u lah ban ioh ia u khaw uba bit ban shet 
bad ban bam, hynrei hadien hadien u la nanglah ban pynmih 
bun jaid ki kba kiba khambha na ka bynta ka jaka jong u lane 
uba kham bang ia u ban bam. Ha kane ka rukom la mih bun 
jait ki jaid kba ha ka pyrthei. Don lehse mynta ym duna ia ka 
10000 ki jait kba (rice varieties) ha ka pyrthei. Ha kajuh ka 
rukom don ruh bun ki jait phan ha ka pyrthei baroh kawei. 
Bad ka long kumta ia kiwei-kiwei ki jingthung ruh. Ki riewstad 
ki la nang ialeh ban pynmih ki jait (variety) kiba nang kham 
bha-khambha ha man la ki jaid jingthung kiba ngi don ha la 
ka ri ka ri. 

Kawei ka rukom kaba ki nongrep ki ju leh ka long ban jied 
ia u jingthung uba bha tarn katba ki lah ban bishar ha lyngkha 
bad ban buh symbai da uta u jait na ka bynta ban thung ha ka 
snem kaba bud. la kane ka rukom ban pynroi ia u jait jingthung 
uba kham bha ki khot ka pedigree method. Lada shu jied 
pat na kiba bun ki jingthung tang ia kito kiba kham bha bad 
buh symbai na ki, ia kata ka rukom jingjied ki khot maee 
selection. Kane ka rukom ban buh symbai kab? ar ka long 
lehse kaba kham jem bad kaba u nongrep u lah ban leh bad ju 

leh ruh. Katei kaba nyngkong ka shim por bad lehse ka bha ba 
ia kane yn leh da ki saiantis (scientist) ka Sorkar. 

Kawei pat ka rukom kaba ki riewstad ki ju leh ban ioh da ki 
jait jingthung kiba kham bha ka long da kaba wad jingtip na 
kano ka ri ne ka thain jong ka pyrthei uta u jingthung u wan. 
Ki leh ia kane namar ba ki tip ba ha ka jaka ha kaba u mih 
nyngkong eh uno-uno u jingthung hangta ki don bun jait ki 
jaid jong kito ki jingthung na kiba ki lah ban jied. Ki la leh 
kumta na ka bynta u phan. Namar ba ki tip ba u phan u la mih 
nyngkong eh ha ki lum Andes ha South America, kumta ki la 
phah ia ki scientist jong ka rep ban leit wad ia ki jait phan kiba 
iapher uwei na uwei. Ha ri India ia kiba kum kine ki phan la 
leit thung ha ki lum Simla bad na kita ki la ialeh ban pynmih ki 
jaid phan kiba khambha bad kiba lait na kiba bun ki jingpang 
jong ki phan. 

Nalor kitei ki rukom kiba ia ju pyndonkam ban pynmjh da 
ki jait jingthung kiba kham bha, ki riewstad mynta ki la 
pyndonkam ruh ia ka jingpyniapoikha ia uwei u jingthung uba 
bha ha kano-kano ka Hang bad uwei pat uba kham bha ha 
kawei pat. Kum ka nuksa, uwei u jaid jingthung u lah ban long 
uba sohbha bad uwei pat u lah ban long uba lait na kano- 
kano ka jingpang kaba ju pynjulor ia kita ki jingthung jong 
kata ka jaid. Ha kane ka ri ki la leh kumta ia u pai (sugar cane), 
bad ki la pynmih kumta bun jait ki pai kiba iadei bad ki bynta 
kiba iapher-iapher jong kane ka ri. Ka kane ka rukom ki khot 
hybridisation. Ka Sorkar ka la jied ia ka shnong Coimbatore 
kaba sha South India na ka bynta ban pynmih kumta iaki pai 
kiba nang khambha-khambha. La jied ia ka Coimbatore namar 
ka long ka jaka kaba syaid bad ki pai hangto baroh ki phuh 
syntiew. Ka jingiapynpoikha ia ki jingthung ka long, kumba'ta 
ong kham shakhmat da kaba wan rah da ki pollen na uwei u 
syntiew bad buh pat ha u pistil jong uwei pat u pai. Teng-teng 
ki la pyniapoikha hapdeng u pai bad u siej lane kiwei pat ki 
jingthung kiba dei hi ki kynja phlang khnang ban pynkhlain ia 
u pai. 

Hangne ha Meghalaya ki nongrep ki la ju iohsngew ia uta 

li hybrid maize (u riewhadem shiteng jait). la une u riewhadem 
ruh ki riewstad ki pynmih da kaba pyniapoikha uwei u 
riewhadem uba bah khun shibun bad uwei pat ruh uba khlain 
bad bah khun shibun. Kane ka jingpyniapoikha ka shim por 
shibun namar dei ban da jied bha ia ki kmie ki kpa (parents), 
bad ynda la ioh ki khun kiba mih nangta la dei pat ban da 
khmih la ki long ne em kiba kham bha ban ia kita ki kmie ne ki 
kpa. Kane ka jingpyniapoikha bunsien hapdeng uwei u jaid 
riewhadem bad uwei pat ki pynmih ki khun kiba kham khlain 
ban ia ki kmie ki kpa. la kita ki khun kiba mih nangta ki khot ki 
hybrid. Ha ri America kumba 80 haduh 100 ha ka shispah ki 
riewhadem ba ki thung ki dei kine ki hybrid maize. Namar ba 
ia u pollen la kit da ka Iyer, kumta khnang ba uno-uno u jaid 
riew hadem uba la jied kum u kpa lane kum ka kmie dei ban 
thung jngai na kiwei pat ki jaid riewhadem ba yn ym don ka 
jingiakhleh bad kiwei pat. la kane ki khot da ka ktien phareng 
isolation. Kane ka jingpynia jngai ne isolation ka pher na uwei 
u jingthung sha u wei pat. 

Ngi kyrmen ba ki Sorkar kin wad lad ban pynphriang ia ka 
jingthung riewhadem da une u hybrid maize, kumba ki leh ha 
America bad kiwei-kiwei pat ki ri ha kaba ka jingrep ka la 
nangiaid sha phrang. la kane ka kam dei ban leh hi da ka 
Sorkar, namar ba ym lah ban buh symbai da ki khun jong une 
u hybrid maize. 

Kitei ki rukom kiba ngi la kdew haneng ki long kiba ki ju 
pyndonkam ban pynmih (evolve) ki jingthung kiba kham bha 
na ka bynta ka rep lum bad rep pynthor. Hynrei ha kaba pynmih 
ki jaid soh kiba kham bha pat la ju kham pyndonkam da kito 
ki rukom kiba ki khot kaba bod (budding) ne kaba krap 
(grafting), lane da ksba shu kolom (layering) la kine ki rukom 
ban pynbha ia ki jaid diengsoh yn sa batai kham bha ha ki 
lynnong kiba shadien. 

LYNNONG 4 


KA SUIN BNENG BAD KA REP 

Ka jinglong jong ka suin bneng (climate) , ha ka Hang ka 
jingshit, jingkhriat, u slap, ka jingjrong ne jinglyngkot ka sngi, 
ka ktah shibun eh ia u jingthung bad kumta ruh ia ka rep ka 
riang. Ka jingbha jong ka rep ka riang ka shong eh, nalor kiwei 
kiwei, halor ka jinglong jong ka suin bneng. Ban pynkylla ia ka 
suin bneng katkum ka jingkwah jong ngi ka long kaba shitom 
shibun. Namar katta ngi dei ban pyniahap ia ka rukom rep 
jong ngi bad ka jinglong ka suin bneng ha ia ki jaka jaka la 
jong. Dei na kane ka daw ruh ba ngi hap ban da sngewthuh 
shai ia ka jinglong ka suin bneng khnang ban lah ban pynbha 
shuh shuh ia ka rep ka riang jong ngi. 

Ka Jylla Meghalaya ka long kawei na ki jaka ha pyrthei 
kaba jur bha u slap hynrei ka jingiapher halor ka jingshit 
jingkhriat jong kawei ka bynta na kawei pat ka iar shibun. Ka 
jylla hi ka don ka jingiapher ha ka jingshit (temperature range) 
naduh 20*^0 haduh 36"C. Shaphang ki thain rilum Khasi ki ba 
jrong kumba 600-2000 mitar na ka sla jong ka duriaw (mean 
sea level) ka suin bneng ka long kaba khriat. Ki bynta ba 
hapdeng ki ri thor bad ri lum pat ki long ki ba kham syaid bad 
ki ri thor jong ka Meghalaya ki dei ki bynta ki ba shit. Dei na 
kane ka jingiapher jong ka suin bneng na kawei ka bynta sha 
kawei pat ba phin shem ruh ka jingiapher ha ki jait jingthung 
(vegetation). Kumba shu ai nuksa phin shem ba ki dieng kseh 
kiba iadei ha ki jaka ba kham khriat ki long bha ha rilum Khasi 
bad ki dieng sal kiba lah ban kham shah ia ka jingshit ki mih 
sha ri Bhoi. 

U Slap bad ka rep ka riang. 

U slap u long u ba donkam eh na ka bynta ka rep, bad ha 
Meghalaya hi haduh mynta ngi dang shaniah beit tang ha'ka 
um slap na ka bynta ka rep ka riang jong ngi. Ha kawei ka 

liang ngi long ki ba donbok shibun namar ba ka jylla hi baroh 
kawei ka ioh bun ia u slap hynrei ynda ngi peit pat na kawei ka 
liang ngi dang long ki ba sahdien shibun namar ba ngim pat 
nang ban pyndonkam ia ka ha ka rukom ka ba del ia ka um ba 
ngi ioh na u slap. Ha Meghalaya ngi ioh slap ym duna ia ka 
5000 mm bad ka lah ban poi ruh sha ka 15000mm ha ka 
shisnem bad lada ngi la nang ban pyndonkam bha ia kane ka 
um slap ka jylla Jong ngi kan nym shitom ei ei ha ka liang ka 
um bad ka rep ka riang jong ngi ruh kan jin da la nangkiew. Ka 
Sohra ka dei ka shnong ka ba jur eh u slap ha ka pyrthei hynrei 
ha ka por pyrem pat ka dei kawei na ka shnong ka ba shitom 
um eh — wat tang ka um bam um dih ruh ym ioh bha ia ka rep 
lei lei te yn nai ia kren. Mynta ki por ngi shem ba ka jingioh ia 
u slap ka la nang duna duna namar ka jingpom pathar ia ki 
dieng ki siej bad ki khlaw ki btap bad ka la dei hi ka por ia ngi 
ban pynkhie im biang ia ki khlaw ki jong ngi khnang ba ngin 
ioh pahuh biang ia u slap u ba ai jingim ia ngi. 

Ka Jlngshit Jtngkhriat 

Ka jingshit jingkhriat (temperature) ruh ka dei kawei na 
ki bynta jong ka jinglong ka suih bneng ka ba ktah ia ka rep ka 
riang. Ka jing sngewthuh jong ngi ia ka jingshit jingkhriat jong 
ka jaka kan iarap ia ngi ban jied ia kito ki jingthung ki ba iadei 
bad ka to ka jaka khnang ban ngin ioh ia ka jingmih kaba 
biang. 

Ka angi 

Ngi dei ban sngewthuh ba lada slap eh ruh ym long bad 
lada ikhiang eh ruh ym long. Ngi donkam shibun eh ia ka sngi 
(sunshine) ha ka rep namar ba lada shu slap sah lane dum 
lyoh sah, u jingthung un ym lah ban shna ia ki jingbam kiba u 
donkam lyngba ka photosynthesis. Lada ym ioh sngi ka 
jingsngem jong ka Iyer bad ka jaka ruh ka jur bad kane ka 
wallam ia bun jiad ba ki jingpang ki ban pynsniew ia u 
jingthung. 

Ka Lyer 

Ka lyer ruh ka long ka ba donkam bha ia ki jing thung 

namar kane ka iarap ia ka jingiapoikha ki jingthung 
(pollination) hynrei lada pabt eh ka pynsniew ia ki jingthung 
naba ki pat noh lane hap noh ki syntiew ki soh. 

Kitei ki jingthoh haneng $haphang ka jingiadei ka suih bneng 
bad ka rep ka riang ka long tang kiba la shu kdew lyngkot bad 
iada ngi don hi ka jingthmu ban kham pynkiew ia ka rep ka 
riang Jong ngi, ngi dei ban da pynshitom ialade khyndiat ban 
wad jingtip shuh shuh khamtam lei lei ha ka pyrthei saian 
mynta. 

LYNNONG 5 


K1 JAID KHYNDEW HA MEGHALAYA 

Namar ba ka khyndew ka long kawei na kiei-kiei kiba ngi 
pyndonkam eh ha ka rep, kumta ka donkam ban sngewthuh 
katba lah ia ka khyndew bad ia ka jingiapher jong kawei na 
kawei pat. Ha kaba nyngkong ka bha lehse ba ngin sngewthuh 
ba ka khyndew kaba ngi rep mynta ha ki lyngkha jong ngi kam 
shym long kajuh ha ki hajar snem ne wat ki spah snem kiba 
mynshuwa. Ka la shim por bun-bun snem ba kan long kumba 
ka long mynta. 

Kawei na kine ki khyndew kiba ngi don mynta ha ki lum, ki 
lyngkha bad ki pynthor jong ngi ki lah ban long kito kiba la 
kylla khyndew na ki maw bad ki mawsiang kiba don hapoh 
jong ki. la kine ki jaid khyndew ki ong ki residual soils. Ki 
jingthung kiba mih nyngkong eh ha ki mawsiang ki long kito 
kiba shu ai rong lieh, saw, ne jymgam ha uno-uno y mawsiang. 
Kito ki long ki jingthung kiba rit kiba ha badei badei ym lah 
ban iohi ia ki marwei-marwei da ki khmat, hynrei kiba ngi lah 
ban iohi da ka iit tyndong kaba pynheh ia ki kaba ki khot ka 
microscope. Kine ki dei ki bacteria bad ki fungi, kiba lah ban 
im bad nangroi haba ki hap ha kano-kano ka jaka kaba ailad 
ia ki ban roi. Kine ki lah ban pynkylla ia ki maw bad ki mawsiang 
sha ka khyndew kaba bit ban thung jingthung ynda ki la trei 
kumta da ki hajar bad ki phew hajar snem. Kum kine ki 
khyndew ki long kiba ngi ju shem ha ki lum lane ha ki lum 
madan (plateau) ha Meghalaya. Kine ki khyndew kim da long 
kiba da sboh eh, namar ki jingbam kiba u jingthung u donkam 
(plant nutrients) kiba ki ki don, ki long tang kito hi kiba la ju 
don ha uta u maw ne u mawsiang, bad na ki hiut ki hier bad ki 
jingthung kiba la ju long hedor jong ki ynda ki la pyut. Ka 
jingsboh lane ka jingseisoh jong kine ki khyndew ka shong eh 
shibun ha ka jingbun jong kane ka pyut ka syar na ki hiut ki 
hier bad ki jingthung kiba la mih halor jong ki. Ynda haba 

kane ka pyut ka la bun, ka khyndew bunsien ka la nang khsMnn 
long kham long. Katba ka khyndew long ka nang rben katta 
nih ka nang kham sboh bad kham long kaba seisoh. 

Kawei pat ka jaid khyndew kaba ngi ju shem ha Meghalaya 
hajan jong ki jaka riat ka long kaba ki khot ha ka ktien phareng 
ka colluvial soil. Kane ka long ka khyndew kaba la shu hap 
mian pa mian namar ka jingkhia jong ka hi. Ngi iohi ia kine ki 
jaid khyndew ha ki thain Riwar. Kane ka khyndew ka iapher 
na katei kaba haneng, ka residual soil, namar ba kam shym 
sah hajuh hynrei la pynkynriah ia ka da ka jingkhia jong ka. 
Kane ka khyndew ka kham long khyndew maw lane ka 
khyndew kaba la iakhleh bad ki maw; kumta ka long ka 
khyndew kaba ka um ka ngam bha ha ka (well>clrafned). Kane 
ka khyndew ruh kam da long kaba seisoh bha, lymda ka long 
ka khyndew ha kaba ki dieng ki siej ki la shu mih hangto da ki 
bun bun snem khlem pynkhih ia ki (virgin soil). Ka jinglong 
phrew-phrew jong kine ki jaid khyndew ka iarap ruh ia ka um 
ban nym neh ha ka hynrei ban ngam sha kaba jylliew jong ka 
khyndew. Bun eh na ki jaid jingthung ba ngi thung ha ki kper 
bad ki lyngkha kim sngewbha ia ka khyndew ktieh, lane kano- 
kano ka khyndew ha kaba ka um ka sah hajuh. Kum kine ki 
khyndew ha Meghalaya ki long kiba bit ban thung diengsoh 
lane kino kino ki dieng kiba heh kiba ym donkam ban da 
pynkhih ia ka khyndew kaba don hapoh jong ki. Kim long 
namarkata ban thung ia ki jingthung kum u phan, u riewhadem 
bad kiwei-kiwei kiba donkam ban kynroi ia ka khyndew bunsien 
ha ka shi aiom. 

Ki don pat kiwei ki jaid khyndew kiba kham bun eh ha ri 
Dkhar, hynrei hangne ha Meghalaya ki don tang ha ki madan 
kiba harud jong ki wah bad ki wah bah. Kine ki long ki khyndew 
ba la wan buh da ki wah bad ki wah bah. la kane ka jaid 
khyndew ki khot ka alluvium lane ka alluvial soil. Kine 
bunsien ki long ki khyndew kiba seisoh bha; namar ki long 
bunsien ki khyndew kiba la kit da ka um slap na ki lum, ki 
ranab lum lane na ki khlaw ki btap. Namar ba ka khyndew 
kaba halor eh jong ka sla khyndew ka long kaba bha na ka 

bynta ki jingthung, kumta kane ka khyndew ia kaba la kit da 
ka um ka long kaba seisoh. Kane ka khyndew ka la iakhleh 
ruh bad bun kiwei-kiwei pat ki symboh khyndew. Kine ki 
khyndew ki long kiba rew (coarse) haba ki don kham shajan 
jong ka tlong jong ka wah; hyntei katba ki nangjngai ki long 
kiba kham ni. Hyntei bunsien ki lah ban long kham rew ha 
kawei ka syrtap bad kham ni ha kawei pat, bad kumta ter-shi- 
ter. Kane ka long kat kum ka jingkhlain jong ka um kaba wan 
bret ia ka khyndew na kawei ka por sha kawei pat. Ka um 
kaba kham bt-lat ka buh tang ia ki symboh khyndew kiba kham 
rew, hyndrei ka um kaba iaid suki ka iehnoh ia ki symboh 
khyndew kiba kham ni. Ha kine ki alluvial soil la ju rep da u 
kba lane uno-uno u jingthung uba long bha ha ki pynthor. Ha 
ki jaka kiba kham duna u slap pat kum ha Punjab, ha Uttar 
Pradesh bad kiwei-kiwei ki jylla kiba shaphang shatei lam 
sepngi, ki thung bun jait ki jingthung kum u kew, u barli, u 
phan, bun jait ki jhur, ki dai, u pai bad kiwei-kiwei. Kine ki jaid 
khyndew ki long kiba da bit bha ban thung bun jaid ki jingthung. 

LYNNONG 6 


KI JINGBAM JONG U JINGTHUNG 

Ka jingbam kaba bun eh jong u jingthung ka wan na ka 
Iyer bad ka um. Ha ka Iyer ka don ka kynja Iyer (gas) kaba ki 
khot ka carbon dioxide kaba long ka bih ia u briew bad u mrad 
ruh hynrei kaba u jingthung u pyndonkam ban tei ia la ka met. 
Kane ka gas ha ka jingshisha ka long kato kaba u briew bad u 
mrad hi ki pynmih na ka jynhaw; ka dei ruh kato kaba mih na 
ki motor kiba bun jaid ha kane ka pyrthei. Kane ka la don lypa 
ha ka Iyer, kumba don ka oxygen bad ka nitrogen bad kiwei- 
kiwei ki gas. Ka um pat ka rung ha u jingthung na ki thied jong 
u. Da ka jintrei baphylla jong u jingthung kane ka carbon 
dioxide ka iakhleh bad ka Iyer kaba rung ha ki sla da kita ki 
thliew kiba rit kiba ngim lah ban iohi da ki khmat, kiba ki khot 
ki stomata. Kine ki stomata ki longsyriem ia ki shynturu briew 
hi. Haba kine ar ki iakynduh ha ka sla kaba jyrngam, ki kjat 
sngi da ka jingiarap jong kato kaba jyrngam ha ki sla, kaba ki 
khot ka chlorophyll ki pyniasnoh ia kito ar (ka um bad ka 
carbon dioxide) bad ka pynkylla ia ki sha u starch lane ka shini 
bad kiwei-kiwei ki jait jingbam kiba u jingthung u donkam ban 
tei ialade. la kane ka rukom shna jingbam u jingthung ki khot 
ha ka ktien phareng ka photosynthesis. Kumta ka jingbam 
kaba u jingthung u ioh na ka khyndew ki long tang khyndiat 
eh. Hynrei kine ki jingbam kiba wan na ka khyndew ki long 
kiba donkam katta-katta ba u jingthung um lah ban long khkm 
ma ki. 

Ki jingbam kiba wan na ka khyndew na ka bynta u jingthung 
ki long ka nitrogen, ka phosphorus, ka potassium, ka 
calcium, ka sulphur (kyndok), ka hon (nar) bad ka 
magnesium. Kine ki hynniew ki met tynrai, ryngkat bad kiwei 
pat (lai) kiba wan na ka um bad ka Iyer (ka oxygen, ka 
hydrogen bad ka carbon), ki long kiba u Jingthung baroh u 
donkam khnang ba un san bad un heh. Nalor kine ki 10 Id met 

tynrai kiba u jingthung u donkam eh, don shuh-shuh sa kiwei 
pat kiba u jingthung u donkam kham khyndiat. Kine ki met 
tynrai ki long ka manganese, ka zinc, ka boron, ka copper 
(tama), ka chlorine, ka cobalt bad ka molybdenum. la kitei 
hynniew kiba donkam kham bun la khot ki macro-nutrients, 
bad ia kito hynniew kiwei pat kiba donkam kham khyndiat, 
bad kiba don ruh kham khyndiat ha ka khyndew la khot ki 
micro-nutrients. La kumta ruh ka jingiapher hapdeng ka iron 
(ka nar) bad ka manganese ka long lajan kumjuh hi. U kba 
(rice) uba shu antad, kata u bym da rnih bha eh u lah ban 
donkam kumba shi kilo ka nar bad shi kilo ka manganese na 
man la shi hectare ka khyndew. 

Nitrogen 

Ki khyndew rep Jong ngi ha Meghalaya ki long kiba duna 
shibun ka nitrogen. Kane ka long kaei-kaei kaba phylla haba 
ka nitrogen ka long ka kynja Iyer (gas) kaba don baroh sawdong 
ia ngi. Ka nitrogen bad ka oxygen ki long ki bynta kiba bun eh 
ha ka Iyer; ka nitrogen ka don haduh 78 bynta na ka shispah 
bad ka oxygen ka don 21 bynta. Kumta kine ar ki long kumba 
99 bynta na ka Iyer. Kiwei pat kiba don ha ka Iyer ki long ka 
carbon dioxide (tang 0.03 per cent), ka argon, ka hydrogen 
bad kiwei-kiwei. Kumta ka nitrogen kum ka Iyer ka don hi ha 
ka khyndew ruh ha ki thliew (pores) kiba don hapdeng ki 
symboh (particles) Jong ka khyndew. Hynrei khnang ba kan 
long kaba u jingthung u lah ban pyndonkam, ka dei ban da 
iasnoh bad kiwei pat ki met tynrai kum haba ka iasoh bad ka 
potassium bad ka (nitrogen) bad pynlong ka potassium nitrate, 
ne ha kaba ka iasoh bad u sodium bad ka nitrogen ban pynlong 
ka sodium nitrate. Ka nitrogen ka lah ban iasoh bad kiwei kiwei 
pat ki met tynrai bad kiba lah ban long ki jingbam jong u 
jingthung. Hynrei namar ba kine ruh kim da biang eh, la 
donkam ban ai da ki sboh bad ki sboh dawai kiba don ka 
nitrogen. Ngin kdew hangne harum ia ki katto-katne ia kito 
kiba lah ban ai ha ka khyndew ban pynroi ia ka nitrogen. 

Ka eit ki mrad baroh ka long kaba don bun ka nitrogen. Ka 
eit masi, ka eit kulai, ka eit sniang, ka eit langbrot ne eit biang. 

ka eit syiar, bad ka kai bri (night soil). Hynjnsi ka jingbha jong 
kine ki sboh baroh ka shong shibun eh ha ka rukom ba ngi 
buh bad sumar ia ki. Ka eit mzisi kaba b pynbng bad ka um 
jung meisi ka long kaba kham bha shibun (kata, kaba kham 
bun ka nitrogen) ban ia ka sboh masi ha kaba ym shym b 
sumar ban pyndonkam bad ka um jung masi artad. Ka um 
jung masi ka don kumba arshah ka nitrogen ban ia ka eit masi; 
hynrei namar ba ka eit masi ka bun kumba arshah ia ka um na 
ka masi kumta bda pyniakhleh bng ia ka sboh eit masi ka 
kham bha haduh ar shah ban ia ka sboh masi ka bym shym 
don kane ka um na ka masi. 

Kawei na ki rukom kaba ki ju leh ban sumar ia ka eit masi 
ka long da kaba ki shna ka compost. 

Katba nang bid ka por bad ki snem, ka jing pyndon kam b 
ka sboh ieit kaba ngi ioh na ki jing ri ka la kham kiew namar ka 
rep ka riang ha ka Ri Khasi Jaintia jong ngi ka la nang kham 
khraw. Ka dei ruh imat ba ma ngi kum ki nong rep ngi sngew 
thuh ba ngin ym bh ban pynmih ia uno uno u mar rep u ban 
pynioh jingmyntoi khlem da pyndonkam b katei ka shoh. 

Haba peit kumba iaid ka iew mynta ha ki bnai tbng, shi 
trok lane kumba shiphew ne shiphew ton shiteng ka sboh masi 
ka shong dor haduh kumba bi hajar phra spah haduh saw 
hajar tyngka - Bad bunsien ka daw kumba long ha ki ri jong 
ngi ka dei namar ba ka jngai eh ka jaka ri masi na ki jaka rep. 
Kane ka long ka jingkit ka ba khia bad ha ki khep ki khep ka ju 
pyndiaw mynsiem b u nongrep, khamtam haba u thmu ban 
pynsan ia la ka jingtrei. 

Ban bit na kine ki jing eh, ki don ki lad ki rukom ban shna 
lane pynkhreh ia ki sboh, da kaba pyndon kam da ki phbng ki 
hiut hi kynbat bad ki jingthung ba la kyntbt, kaba ka khyndew 
jong ngi ka don kam, ban heh ka rep ka riang, bad ban pynduna 
ia ka lut ka sep haba shu thied ia ka sboh kaba mih na ki jing 
ri. la kane ka rukom shna lane pynkhreh ia kane ka sboh ki 
khot ka composting. 

Ngi tharai ka aiom kaba bha eh ban pynkhreh ia kane ka 
compost hangne ha Ri Khasi Jaintia ka long ha ki por shiteng 
snem kata ha ki bnai June -July. Ka dei ka por ha kaba ki 
phlang ki hiut bad kiwei kiwei ki jyntang jingthung ba la kyntait 
ki pahuh bha bad dei ruh ka por ba kine ki nuit ki pyut khloi. 

Ngi dei pat ban jied ia ka jaka kaba kham hajrong khnang 
ba kan ym lang ka um slap. Kane ka jaka kam dei ban jngai 
ruh na ka um (water source). Hangta tih ka thliew kaba jylliew 
kumba 2 phut haduh 3 phut (60-90cm) ka pynkiang, ka dei 
ban long la kumno kumo 7 phut {210cm) bad ka lynter Jong 
ka kumba 10 phut. (»300 cm) Nangta sa sdang pyndap ia kane 
ka thliew da ki hiut ki phlang ki jingtang jingthung ba la kyntait 
bad kiwei kiwei . la u kymbat u ba kham jwat dei ban da shain 
shuwa ban pyndap ha ki ’liew sboh. Phriang syrtap haduh ban 
da dap kumba 6 inch (15 cm) bad nalor kane sa ber da ka 
sboh eit kaba dang im jong kino kino ki jingri kumba shi inch 
eiei lane lah ban ber ruh da ka urea. Ngi leh kumne khnang ba 
kito ki jingthung kiba rit ki ba don ha ka sboh jingri ki pyn 
pyutkloi ia kito ki niut. lai leh kumtei, shi systap ki hiut ki 
phlang shi syrtap ka sboh jingri, haduh ba kan da dap ka ’liew 
sboh.Pyntam ia kane ka jing syrtap haduh kumba shi phut shi 
phut shi teng na ka sla khyndew bad nangta sa set sbak ia ka 
da kaba lape najrong da ka sboh jingri kaba la khleh lang bad 
u khyndew. 

la kane ka sboh ba la shna kumne lah ban pyndon kam 
ynda la dap 100 haduh 150 sngi. Sha ki jaka ba kham syiad ka 
kham pyut kloi ban ha ki jaka kiba kham khriat. Ha ki jaka ki 
ba kham khriat haba ka jingpyut jong kine ki nuit ka kham 
suki, dei ban da ai um hateng hateng ha ki por bym ioh slap 
shuh. 

Kito ki nongrep ki ba rep kham bun, ki lah ban shna kham 
bun tylli kum ki ne ki ’liew sboh (compost pit) bad ban 
pynduna ka por ka bor haka kit ka bah, ki lah ban shna ia ki 
sha jan ki lynkha ne pynthor jong ki. 

Kawei pat ka rukom kaba ngi lah ban leh ban pynroi ia ka 
nitrogen ha ka khyndew ka long da kaba thung ki jingthung 

kiba lah ban pyndonkam ia ka nitrogen kaba don ha ka Iyer 
tia ka bynta jong ki hi. Kiba bun eh na kito ki jaid jingthung 
kiba lah ban leh kumta ki dei kito ba ki khot ha ka ktien phaieng 
ki legumes. Kine ki dei ki kynja ri ne rymbai. Ki syntiew jong 
ki bunsien ki long ha ka dur ka thapbalieh (papileonaceous) 
bad ki soh jong ki ki long ha ka dur jong u ri. U rymbai ktung, 
u rymbai ja, u motor bad bun kiwei-kiwei pat ki dei kine ki 
legume. la kine ki jingthung kiba na kane ka juh ka iing-kur 
(family) lada phin tih sumar bad peit ia ki thied jong ki, phin 
shem ia ki kynja sohkhlot (nodules). Ha kine ki soh-khlotdon 
da ki lak bad ki phew lak ki jingthung kiba rit (bacteria) kiba 
lah ban shim ia ka nitrogen na ka Iyer; kumta kine ki sohkhlot 
hi ki long kiba dap da ka nitrogen, hynrei uta u jingthung ha 
kiba ki mih ruh u long uba bun ka nitrogen. Ka jingtrei kaba 
phylla jong kine ki bacteria ka long ba ki ai ia kane ka nitrogen 
ha u jingthung, bad ki pat ki shim ia ka bor (energy) na ka 
jingbam kaba ki bacteria ki ioh na uta u jingthung, kum ia u 
starch ne ka kynja carbohydrate, bad da kata ka bor hi ki 
wallam ia ka nitrogen ha ki jingthung. Kumta kito ki sohkhlot 
kiba kum ki thapbasim ki long ki karkhana ban wallam ia kane 
ka fertilizer (jingbam) kaba ki jingthung bad ki mrad baroh ki 
donkam. la ki jingthung kiba ki da thung khnang na ka bynta 
kane ka nitrogen ki khot ki green manures. Ha ri dkhar kum ha 
Uttar Pradesh, Bihar bad kiwei-kiwei ki jaka ki shait thung 
khnang da u saihon (sunn-hemp) . Ha ki jaka kiba kham bun 
u slap kum ha W.Bengal ki shait thung da u dhaincha 
(Sesbania aculeata). Ki kynja dai, ne ri, ne rymbai baroh ki 
long kiba bit ban pyndonkam ha kane ka rukom. Don ruh kito 
ki bym dei ki legume kiba lah ban pyndonkam kum ki green 
manure, kum u rai (kynja tyrso-Brossfeo Juncea) lane wat u 
syntiew cosmos ruh lane kino-kino ki jingthung kiba mih kloi, 
kiba jem (succulent). Ha ri Bhoi u jingthung uba kiAssarheSe 
ki khot u bogamedoloa {Tephrosla Candida) u lah ban long 
uba bit ban pyndonkam ha kane ka rukom. la une u 
bogamedoloa ha ki kper sha, ki thung ryngkat bad u dieng sh^ 
bad hadien lai snem u sa duh noh lane ki pom noh ia u. 

la kine ki jingthung kiba ngi mut ban pyniong sboh dei ban 
thung ha ka por ba dang shu hap slap malu-mala, bad ynda 
hadien kumba lai bnai, pyndem ia ki bad sa iur, da kaba tap 
lane iakhleh ia ki bad ka khyndew. 

Kaba ai da ka sboh dawai ka long kawei pat ka nikom ban 
ai nitrogen ia ki jingthung. Ka sboh dawai kaba kham kynrei 
eh hangne ha Meghalaya mynta imat ka dei ka urea, la kane 
ka sboh dawai lah ban ai shisien ne arsien ha u jingthung. 
Halor ka urea don kiwei pat ki sboh dawai kum ka ammonium 
sulphate ka sodium nitrate ka potassium nitrate bad ka 
diammonium phosphate kiba ki ju pyndonkam khnang ban ioh 
ia ka nitrogen. Hynrei ka sodium nitrate ka wan na shabar 
kane ka ri jong ngi bad ka potassium nitrate ki pyndonkam ruh 
na ka bynta ban shna bakhor. 

Kawei pat ka nikom kaba ki nongrep ki lah ban leh ban ai 
nitrogen ia ki jingthung ka long da u shaba uba mih ynda la 
tylliat ia ki shyeing symbai, ban shim ia ka umphniang kaba 
mih na ki, Kum u shaba na u symbai soh-ryndia (castor), u 
shaba na u symbai shana budam, u symbai kynphad, u symbai 
tyrso, bad kiwei-kiwei ki jait symbai kiba pynmih umphniang. 
Hynrei namar ba kum une u shaba ne u kholi u long uba bit 
ruh ban ai ia ki masi bad ki sniang, kumta busien la ju 
pyndonkam na ka bynta ban aisboh tang da kito kiba kim 
pyndonkam na ka bynta ki jingri, kum u shaba na u symbai 
soh-ryndia, uba ki m2isi kim lah ban bam namar u lah ban don 
katto-katne ka umphniang julab. 

Phosphorus bad Potassium 

Nalor ka nitrogen, ki jingthung ki donkam ruh ban ioh ia 
ka phosphorus bad ka potassium (potash). Ka sboh shyieng 
(bone<4neal) ka long kawei na kito ki sboh dawai ba ngi lah 
ban ai ia ki jingthung. la kane ngi ioh na kaba shu tylliat ia ka 
shyieng ki kynja mrad baroh. Kane ka don shibun ka 
phosphorus bad katto-katne ka nitrogen ruh. Kawei pat ka sboh 
kaba don ka phosphorus ka long ka superphosphate. Nalor ka 
phosphorus kane ka sboh dawai ka ai ruh ia ka czdcium kaba 

long kawei na ki met tynrai kiba ki jingthung ki donkam. fa ka 
calcium lah ruh ban ioh na ka shun. Hynrei ia ka shun la ju ai 
ban kham pynbha ia ka khyndew kaba skhah eh kum ka dew- 
ktieh. Kawei pat ka sboh dawai kaba lah ban ai na ka bynta 
ban ioh phosphorus ka long ka di-ammonium phosphate. Kane 
ym tang ba ka ai ia ka phosphorus hynrei ka ai ruh ia ka nitrogen 
kaba don kum ka ammonia ha ka. 

Ki sboh dawai na kaba ngi lah ban ioh ia ka potassium ki 
long ka potassium sulphate, ka potassium chloride bad ka 
Muriate of Potash. U dpei ruh u long uba don shibun ka potash 
na kaba ngi ioh pat ia ka potassium. Namarkata u dpei jong ki 
dieng bad jong ki hiut ruh u long uba bun bha ka potash. 

Katba ka phosphorus ka pynkhlain ia ki jingthung, kumta 
ba u kba lane u kew ne kino-kino ki jingthung kiba iasyriem ia 
kine kin kham duna kaba pat (lodge) haba jur Iyer, ne bun eh 
ka urn, ne bun eh ka nitrogen, ka iarap ruh ia ki jingthung ban 
kham lait na ki jingpang bad teng-teng ka kham pynitynnad 
ruh ia ki. Ka potassium pat ka iarap ia ka jingbam kaba la shna 
ha u jingthung ban leit sha kiwei-kiwei pat ki bynta jong u 
jongthung hi (kum ka nuksa, ka jingbam ba u phan u shna ha 
ki sla, ka leit sha ki phan kiba hapoh khyndew, bad kumta ki 
nang-heh nang-heh), ka potassium ka iarap ruh ban kham 
pynmih kham bun ka chlorophyll, kata kaba pynjyrngam ia ki 
sla ha u jingthung, ka potassium ka iarap ruh ia ki symboh- 
jingbam (grain), bad nalor kine baroh, ka potassium ka iarap 
ban pynbeit ia kano-kano ka jingbym iaidbeit ha u jingthung 
lada bun eh ka nitrogen bad ka phosphorus. Ha kaba kut ngi 
dei pat ban kynmaw ba la u dpei u don shibun ka potassium, 
kaba thang ia ki niut ki nier lane ia ki dieng ruh ka thang du^ 
noh ruh ia ka nitrogen kaba don ha ki bad ia ka humus (kynnoh 
hiwmos) kaba sah ha ka khyndew da ka jingpyut jong ki dieng 
bad ki sla dieng lane wat da ka jingpyut jong ki met-iap jong ki 
mrad. Kane ka humus ka long kaba pynbha ia ki khyndew rep 
baroh bad kaba pyniong ruh ia ki, bad kumta ngi tip ba ka 
khyndew kaba kham iong ka long bunsien kaba kham seisbh 
ruh. 

Table 1: Ka Jingdon jong ka Nitrogen PhoH>liorus bad 
Potaaeium (Fotaeh) ha ki eboh ait mrad ba|dier bapher 

(percent). 


Sboh 

Nitrogen 

Phosphorus 

Patash 

Eit Masi 

0.3-0.4 

0.1-0.2 

0.1.0.3 

Eit Kulai 

0.4-0.5 

0.3-0.4 

0.3-0.4 

Eit Blang 

0.5-07 

0.4-0.6 

0.3-1. 0 

Eit Syiar 

1.0-1.8 

1.4-1.8 

0.8-0.9 

Kaibril.0-1.6 

0.8-1. 2 

0.2-0.6 


Umjung masi 

0.9-1. 2 

— 

0.5-1. 0 

Umjung kulai 

1.2-1.5 

— 

1.3-1.5 

Umjung briew 

0.6-1. 0 

0. 1-0.2 

0.2-0.3 

Umjung blang 

1.5-1.7 

— 

1.8-2.0 


Source ; Handbook of Agriculture, ICAR Publication. 


Ha kaba pynwai ia kane ka lynnong ngi sngew ba ka dei ia 
ki nongrep ban tip ruh ba don ki met tynrai kiba ki jingthung ki 
donkam (lane lah ban donkam) tang khyndiat eh bad kiba ym 
da kynrei ruh ha kano-kano ka khyndew. la kine ki khot ki 
trace ne rare elements (ki met tynrai kiba ym da don kam 
shibun). Kine ki long ka manganese, ka boron, ka zinc, ka 
copper (tama), ka chlorine, ka aluminium, ka silicon, ka 
molybdenum, bad ka calcium. Lada kine ki duna eh, ki 
jingthung ki lah ban ioh jingpang lane kim da san bha. 

Kumta ngi la shem ba ka jingseisoh jong u jingthung ka 
shong eh ha ka jingdon jong ki jingbam ba u donkam u 
jir^hung. Ngi dei ban da tip bha shaphang ka jingsboh jong 
ka khyndew bad dei tang lyngba ka jingphah test la ka ba 
ngin lah ban sngewthuh ia ka jingsboh bad ka bor jong ka 
khyndew ban pynmih ia u jingthung u ba bha. Mynta ka soikar 
ka la seng ia ka jaka test khyndew ha jan man la ki distrik. 
Ynda la dep test ia ka khyndew ki sa bthah de katno bad kumno 
ban ai ia ka sboh mrad lane sboh dawai ba kiwei kiwei ki sboh 
na ka bynta u jingthung. 

LYNNONG 7 


K1 TIAR REP 

Lehse kan ym long kaba da bakla ch lada ong ba lah ban 
ithuh ia ka jingstad u nongrep da ki tiar kiba u pyndonkam ha 
ka rep. Khlem da leit sha jngai eh sha ki thain jong ka pyrthei 
ha kaba ka jingrep ka sdang, ngi lah ban ong ba ha kine ki ri 
lum jong ngi luh lah ban iohi ia ka rukom rep kaba iasyriem eh 
bad kato kaba ki ju leh ha ki por hyndai ba ki ri kiba pawkhmat 
mynta ki la iehnoh da ki hajar snem. Kawei kaba ngi iohi ha 
kine ki ri lum kaba iasyriem bad kito ki rukom kiba rim ha 
kiwei pat ki bynta jong ka pyrthei ka long ka jingpyndonkam 
da u dieng ban thaw thliew ha ka khyndew ha kaba yn sa tep 
ia u symbai. Ha kine ki ri lum jong ngi ki ju pyndonkam kham 
bunsien da u siej ha ka jaka u dieng. Kumjuh ruh ynda u 
nongrep u la sdang ban pyndonkam da u kynja mohkhiew, ha 
ki por ba ka jingrep ka dang sdang, ia u mohkhiew ruh ia shna 
na u dieng, kum na u dieng sning uba long uwei na ki dieng 
kiba kham eh bad kham kynrei. 

Ha Meghalaya, ha bun ki jaka mynta ki tiar rep kiba ngi ju 
iohi ki long u mohkhiew bad ka wait. Ngim lah ban ong ba ngi 
la iehnoh ia ka juk jong kine ki tiar ha kane ka juk mynta. Ka 
jingpyndonkam ia ka lyngkor ha ka jaka u mohkhiew ka la 
sdang shisha ha bun ki jaka. Ngi kyrmen ba ka jingpyndonkam 
ia ka lyngkor kan nang kham roi katba ki sngi bad ki snem ki 
nang iaid shaphrang. 

Ha ba trei da ka lyngkor, ka bor briew kam long kaba da 
donkam eh. La pyndonkam da ki mrad ban ring ia ka lyngkor; 
bad namar ba u mrad u kham khlain bun shah ia u briew, 
kumta ka jingtrei da ka lyngkor ka pynlah ia u briew ban rep 
kham bun ban ia kaba shu trei tang da u mohkhiew. 

Ha ki ri Arab bunsien ki pyndonkam da ka kada lane Ka ut 
ban ring ia ka lyngkor. Ha ri India bad ha ki. ri kiba shaphang 

shathie lam mihngi ki kham pyndonkam da ki meisi dab. Ha ki 
ri Sepngi ki kham pyndonkam da ki kulai ne ki khashor ha ki 
por kiba kham mynshuwa. Ka bor meisi ka lah ban long kumba 
saw ne san shah ia ka bor briew; hynrei ka bor kulai ka long 
kumba hyruiiew shah ia ka bor briew. Kumta ka jingrep ka kham 
roi shibun da ka jingiarap jong ki mrad. Lada pyndonkam da 
ka lyngkor pat, ka donkam ba ka lyngkor ruh ka dei ban long 
kaba kham bha ban ia kito ki jait lyngkor kiba ki pyndonkam 
mynta ha kine ki thain jong ngi, bad kham bha ruh ia kata ka 
lyngkor ba ki pyndonkam ha kylleng ka ri India kaba ki khot 
ka desi plough. Ka donkam ruh ban nang pynroi ia ki metsi lur 
ba kin long kiba khlain kum kito kiba don sha Punjab, Uttar 
Pradesh bad shawei-shawei. Kan donkam mh ia ka Sorkar ban 
hikai ia ki samla ha ki nongkyndong ba kin nang kloi-kloi ia ka 
ban lur ia ki lyngkha kba bad kiwei-kiwei ki lyngkha da ka 
lyngkor. 

Ha ka jingiaid stet jong ka por, imat ba ki nongrep ha 
Meghalaya kin shem ba ka jingtrei da ka jingiarap ki masi ruh 
lehse kan ym biang shuh. Imat ba kan long kaba kham tad 
lane kham myntoi pynban ban pyntrei da ki kor kiba kham 
khlain ban ia ki masi lane ki kulai ruh. Ha ki lyngkha ha 
Meghalaya mynta ngi la' iohi ia ki power-tiller kiba lah ban lur 
shi hectare shisngi-shisngi. Ha ki ri kiba la kham iaid shaphrang 
ka bor kaba ki pyndonkam mynta ban ring ia ki kor rep ka 
long ka tractor. Kane ka kham khlain pat bun shah ia katei ka 
power-tiller. Kine ki tractor ki don ka bor ban ring kaba palat ia 
ki 25 tylli ki kulai. Kumta da ka tractor lah ban ring ar lane saw, 
lane kham bun ruh ki lyngkor ha kajuh ka por. Ha badei-badei 
ia kine ki tractor la pyndonkam ym tang ha kaba lur, hynrei ha 
kaba lum ia ki niut kiba la tih da ka, bad ha kaba thung ruh ia 
u kew ne kiwei kiwei ki symbai jingthung, da ki seed-drill 
(baroh ha kajuh ka por). 

U mohkhiew uba ngi pyndonkam ha ri Khasi, u long u tiar 
rep uba lehse ngim lah shuh ban kham pynbha ban ia kaba u 
long mynta, hynrei ka lyngkor ka long ka tiar rep kaba dang 
donkam shibun ban pynjanai khnang ba kan trei janai ha ki 

jaka kiba pher-ba-pher ha kane ka ri. Kumjuh ruh kiwei-kiwei 
ki tiar rep kiba ngi pyndonkam mynta ha kaba pynmadan ia ki 
lyn^iha kba, ne lyngkha phan ynda ta lah lur ia ki da ka lyngkor 
ki dang donkam shibun ka jingpynjanai ia ki. Kine ki tiar ruh ki 
iapher kat kum ka jingheh ki masi lur lane kat kum ki kor ba 
ngi pyndonkam kum ka power-tiller ne ka tractor. 

Ki tiar rep kiba ngi lah ban pyndonkam bad ki masi ki long 
ki harrow, ki cultivator, ki seed-drill, bad kiwei. Ki harrow 
ki long ki tiar kiba lum ia u hiut bad kham pynmadan ia ka 
khyndew shuwa ban thung ia uno-uno u jingthung. Kine ruh 
ki long ar lai rukom. Ka spike-tooth harrow ka long ka frame 
nar ha kaba la pynskhem ia ki nar kiba kum ki shniah; bad 
haba ring ia kane da ki masi ka lum ne pynlang ia ki hiut bad 
ka kham pynmadan ia ka khyndew kumba ngi la ong haneng. 
Kawei pat kaba ki nongrep ki ju kham pyndonkam ka long ka 
spring-tooth harrow. Kane ka iasyriem bad ka spike -tooth 
tang ba ha ka jaka Jong ki spikes la pynskhem da ki spring. 
Nalor kine ar ka don sa kato kaba ki khot ka disc harrow. 
Kane ka harrow ka don da ki disc nar kiba long ha ka dur Jong 
ka pliang kaba nep na ki rymmiang jong ki; bad haba ring ia 
kane ka harrow, ki disc ki tyllun bad ki ot ia ki lyngkhot 
khyndew, ia ki hiut ki hier bad pynngam ia ki shapoh khyndew 
bad ka kham pynmadan ruh ia ka khyndew shuwa ban thung 
ia ki symbai. 

Ki cultivator pat ki long kito ki tiar rep kiba ki pyndonkam 
ban kynroi ia ka khyndew bad ban kyntiew khyndew kum ia u 
phan u riewhadem, ki kubi, ki sohsaw bad kiwei-kiwei ki jhur 
bad jait jingthung kiba ym da heh eh haba thung ia ki ha u 
lain. Ki cultivator ruh ki don bun jait; don kito kiba lah ban shu 
khynhiat da u briew; don pat kito kiba kham heh kiba ring da 
ki meisi, lane kiba kham heh shuh-shuh kiba ring da ka tractor. 

Nalor kitei ki tiar rep, don ruh bun jait kiba ki nongrep kiba 
dang kham sah dien ki pyndonkam, kum ka jingkieng kaba ki 
pyndonkam ha kaba thung kba ha kaba pynphret ia ki iyn^hot 
khyndew (clods) bad kham pynjlih bad pynmadan ia ka 
khyndew; lane kum ka lyntang lane u dieng (beam) uba ki 
pyndonkam ban kham pynskhem (compact) ia ka khyndew. 

Ka jingrep ha Meghalaya imat ka donkain eh ban ioh ki 
tiar rep ki ban iarap ha kaba ot kba bad khamtam ha kaba 
pyniakhlad ia u jingtang kba na u kba (thresher). Ka 
jingdonkam ia ka thresher kaba lah ban pyndonkam da u 
nongrep ha ki nongkyndong imat ka long kaba donkam eh ba 
u nongrep u dei ban ioh noh kham kloi. 

Ka jingroi ha kaba pyndonkam ia ki tiar rep ki ban iarap ia 
u nongrep ban pynjem bad iarap ia ka kam jong u kan pyni ia 
ka jingroi jong ngi ha Meghalaya ha ka jingrep. 

LYNNONG 8 


KA JINGTUID KA KHYNDEW 

Ka jingtuid ka khyndew rep sha ki wah rit bad ki wah bah 
ka long kawei na kiei-kiei kaba ki nongrep ha Meghalaya ki dei 
ban sngewthuh. Ha ka jingiabeh ban pynmih kham bun ka 
bam ban ia kaba ngi la ju pynmih mynshuwa, ka khyndew rep 
ka la nang phet noh shathie sha ka ri thor bad wat shaduh ki 
duriaw bah. la kane ka jingtuid ka khyndew bun na ki nongrep 
kim lah ban iohi ha ka shisnem bad ar snem, hynrei lada ngi 
lah ban thew bad da bishar bniah ngi lah hi ban iohi ba kane 
ka jingtuid ka khyndew ka la nang pynlong ia kane ka jylla 
jong ngi kaba nang kham duna ha ka jingseisoh. Ki nongrep 
kiba mynno-myno ki ju rep ha ki jaka kiba kham sha ki lum 
jong ngi, mynta ki la nang hiar sha ri Bhoi namar ki lum Khasi 
ki la sdang ban synlen. Ki khlaw bad wat ki jaka ha kiba ju 
don mynno-mynno da ki bniap lane da ki phlang kiba jrong ki 
la nang duna-duna. Ka daw ka long ba ka khyndew rep jong 
ngi ha Meghalaya ka la tuid shathie sha ki pynthor jong ka 
Shilot ne jong ka them bad ki pynthor ka Brahmaputra ha 
Assam. Kumta ka ri dkhar ka la nang seisoh hynrei ki ri lum 
jong ngi ki la nang kham duk kham duk. Ki geologist ki iathuh 
ia ngi ba ka Bangladesh baroh kawei ka la ju long ka duriaw; 
kumjuh ruh ka Them Assam (Assam Valley). Hynrei ia kine ki 
bynta jong ka duriaw bah la pyndap da ka khyndew kaba la 
tuid na ki lum kiba baroh sawdong jong ki. Ka khyndew na ki 
lum Garo, Khasi bad Jaintia (kata, na Meghalaya), na ki lum 
Cachar, ki lum Naga, Manipur, Mizoram bad Tripura ha ki haj^r 
ki lak bad ki millian snem kiba la leit noh ki la pyndap ia ki 
pynthor jong ka Shilot bad ia ki pynthor .kiba shaduh Dhaka 
bad khadduh khadwai ki la pynpoi ia kata ka khyndew shaduh 
ka duriaw Bay of Bengal. Kumjuh ruh ia ka them Brahmaputra 
baroh kawei kaba la ju long shibynta na kane ka duriaw la 
pyndap da ka khyndew kaba tuid na ki lum kiba ki khot myhla 

ki Eastern Himalayeis bad kiba la kit da ki wah kiba tuid lyngba 
ka Bhutan, ka Arunachal Pradesh, ki lum Naga bad na 
Meghalaya ruh. Ki geologist ki iathuh ia ngi ba ki lum ha 
Nagaland mynno-mynno ki jrong haduh kumba 20,000 phut 
(kumba 6000 metres), hynrei u lum Japho, u lum uba jrong 
tarn mynta ha Nagaland u la long mynta uba kham duna ia ka 
10,000 phut ka jingjrong nalor ka sla duriaw. Hynrei ka jingtuid 
ka khydew ha kine ki thain mynta ka la nang kham stet shuh- 
shuh ban ia kaba ka ju long mynno-mynno ha ki hajar bad ki 
lak ne ki millian snem kiba mynshuwa. Ka daw ka long ba u 
briew u la nang bun bad ka jingpyndonkam ia ka khyndew 
ruh ka la nang kham khraw ha kaba ngi wad ia ka myntoi. la 
kane ka jingtuid ka khyndew ngi lah ban iohi shai na ka jingsaw 
jong ki wah kiba tuid ha kine ki ri lum jong ngi ha ka por slap. 
Ki riewstad ki iathuh ia ngi ba ka Ganges bad ka Brahmaputra 
ki kit kumba 378,000,000 ton ka khyndew man ia ka snem. 
Kumba 19 milian ton ka khyndew ka tuid man la u snem na 
ka daw ka jingrep shyrti ha kine ki thain shatei lam mihngi . Ki 
wah ri Khasi, Jaintia bad Garo ruh ki iarap ha kaba kit ia kane 
ka khyndew sha ki ri thor bad ka duriaw Bay of Bengal La 
shem ba kumba 21 na ka shispah ka jaka hapoh ka dew bah 
(geographical area) jong ka Meghalaya ki la kylla long ki jaka 
bym lah rep shuh namar ka jingtuid ka khyndew. Kine ki jaka 
ki long kito ki jaka kiba la shu eh noh hadien ka jingrep shyrti, 
ki lum syllen bad kito ki ba la sah sa tang ki maw..^Shuwa ban 
wan ki phareng sha kine ki rilum jongngi ngim ju tip kata ka 
rep phan. Ka rep riewhadem ruh imat ka sdang hi ynda wan 
ki phareng. Hynrei naduh ba la wan ki phareng, ka rep phan, 
ka rep riewhadem bad kiwei kiwei ki jingthung ka la iaid stet 
katta-katta. Ka jingrep ia kine ar ki jait jingthung lei-lei ka la 
pynmih shibun ka jingtuid ka khyndew na ki lum jong ngi. 
Kane ka jingtuid ka khyndew ka'kham stet ha ki thain jong ki 
lum Himalaya; bad ngi dei ban kynmaw ba ka Nagaland bad 
|;a Mizoram ha ki thain mihngi jong kane ka ri India jong ngi ki 
long ha ki bynta kiba shaphang mihngi eh jong ki lum 
Himalaya. La iathuh ia ngi da ka Forest and Soil Conservation 
Ministry ha Nepal kaba long ha ki pdeng jong ki lum Himalaya, 


34 



artva na ki khlaW^lfl 


ba ha ki 35 snem ba la lah palat ia ka m^rtva na ki khla>i^S^ 
ka Nepal ki la duh noh. Ngim artatiej^ba ki Nepali ki la 
sha kiba bun ki bynta jong kane kamnamar ki'Ia'duh noma 
kine ki khlaw kiba iu kyrshan ia kalim bad ka jmgiin jon&kj 


kine ki khlaw kiba ju kyrshan ia kau^bad ka jihgim jon^k’i 
baroh kawei. 

Kawei na ki rukom kiba pher ba p 
ban pynduna ia kane ka jingtuid ka khynA^u^al^lbh^ 
shna ki terrace syriem kum ki Hen (bench)hS krianab lum. 
Hynrei kine ki terrace kim long ha ki jaka kiba sharing eh, ka 
jinglut ka long kaba jur ha ka ban sumar ia ki terrace ha ki jaka 
kiba kum kine. Ka shitom ruh ban pyndonkam da ki masi ha 
kaba lur ne kynroi ia ka khyndew ban pynduh ia ki niut. Kine 
ki terrace ki dei ban long kiba kham iar khamtam lada dei ban 
pyndonkam da ki kor kiba ngi pyntrei mynta ha ka rep kum ki 
power-tiller bad kiwei-kiwei. Ha kaba shna ia kine ki terrace 
ngi dei ban shna pyngkiang ia ka sharing kumta ba ka um slap 
kan kham neh ha ki. Haba tih ia ki terrace ngi dei ban kynmaw 
ba ka um slap kan yrn tuid sha kadiang lane sha kamon, lane 
arsut jong ka sharing hi. Ka bha ba ka terrace kan kham thiah 
shaphang u lum ym arsut jong u lum. Kane kan kham bat ia ka 
urn slap ka ban hap ha ka. Kine ki terrace ki long kat kum ka 
contour, kata, ki bud pyngkiang pynkiang ia ka. Namar ba ka 
Sorkar mynta ka tip ba kine ki terrace ki pynneh ia ka jingsboh 
ka khyndew kumta ki da bei peisa ne ai subsidy ia kito ki 
nongrep kiba la kloi ban shna ia ki. 

la ki jaka kiba sharing eh te ym dei ban terrace. Ka bha ia 
kiba kum kita ban iehnoh khlaw lane ban thung da ki dieng 
khlaw kiba ngi lah ban pyndonkam lane da ki diengsoh. la ki 
khlieh jong ki lum te ka dei hi ban iehnoh khlaw. Ki khlaw ki 
pynsboh ia ka khyndew. Ngi ki nongrep ngi dei ban tip ba ka 
jingrep khlem ki khlaw ka long kaba duna ka jingmih. Kawei 
na ki daw balei ngi donkam mynta ban wad sa ki sboh dawai 
bad kiwei-kiwei ka long namar ba ki' khlaw ki la sdang ban 
nang duh noh. 

Khnang ba ka khyndew kan kham duna ka jingtuid^ ki 
nongrep ki la dei ban pyndonkam shibun ki lad ruh kumno 

.^nrep lane ban thuns)i.ngthung. Kawei na kita ki rukom tbp 
fca long kaba ki ong cpfilpur farming, kata ka mkom rep ha 
ikaba ki nur ne ki lain jhaiKiba ki bet ia u symbai ki bud ia ka 
oontour, kata, ka lain wm hiar ne kiew hynrei kaba iaid kat 
kum ka elevation jotig^ata ka lain ne ka nur ha ka lyngkha. 
Kiuvei pat ka rukom' l^a ngi lah ban kdew hangne ka long 
kabd ngi khot ka ettip cropping. Kane ka long ka rukom 
jingrep ha kaba kawei ka lyngkha ha ki ranab ki bym da sharing 
eh la thung da uwei u jingthung ha kawei ka elevation bad ha 
kawei pat kaba harum lane haneng la thung da uwei pat u 
jingthung, bad kumta ter-ter. Ka jingthmu Jong kane ka long 
ba haba thung da u jingthung ha ka lyngkha kaba haneng, da 
u jingthung lane u riewhadem uba dei ban da kynroi ia ka 
khyndew, la thung pat harum da uwei pat u jingthung uba ym 
da donkam eh ban da kynroi ia ka khyndew. U rymbai ktung 
lane u phan karo ki long kiba kum kine ki jait jingthung. Kine 
kin iarap ban bat ia ka khyndew kaba lah ban tuid na ki lyngkha 
phan ne lyngkha riewhadem. 

Ka rukom rep kaba ha ri Khasi ki tip kum ka rep shyrti ka 
long kawei pat ka daw kaba kongsan kaba la pynrong noh ia 
ka khyndew na ki kper bad ki lyngkha jong ngi ha kine ki ri 
lum. Kane ka jingrep shyrti ka long kaba ki ju leh ha ki bun ki 
bynta ha ka pyrthei ha kaba ki briew ki dang sah dum bad 
haba ka khlaw ka btap ruh ka dang kynrei. Hynrei mynta ba u 
khun bynriew u la nang jyllei ha ki jaka baroh, kam long shuh 
kaba dei bad kaba stad ban rep shyrti. Kito kiba rep shyrti ki 
pom ia ka khlaw ha ki ranab lum ha ka por tlang bad tang shu 
sdang ka pyrem haba kito ki dieng ki siej kiba la pynkyllon ha 
ki lyngkha ki la rkhiang, la thang ia ki haduh ba kin da kylla 
dpei, hadien kata la puh ia ki shuwa ban thung u kba lum ne 
thung phan ne kino-kino kiwei pat ki jingthung kiba la jied ban 
thung hangta. Ha ki por kiba mynshuwa katba dang bun ki 
khlaw ki btab bad haba u briew u dang duna, ynda la thung 
da ki jingthung ha kita ki lyngkha kumba lai snem la iehnoh ia 
kata ka jaka namar ka sboh ka la nang duna bad kam long 
shuh ban thung kino-kino ki jingthung. Uto uba rep hangto u 
la dei ban wad da kawei pat ka jaka kaba thymmai bad ban 


36 



h biang kumta kumba u la leh lai snem mynshuwa. la kane 
a rukom kynriah jaka tep ki khot ha ka ktien phaieng ahifttaig 
ultivaiion. Ha kane ka ri India jong ngi la tip ia ka lane la 
bot ia ka ka rep Jhum. Katba ka khlaw ka dang bun bad ki 
kriew ruh ki dang duna la lah ban leit phai pat sha kajuh ka 
kka ba la rep mynshuwa hadien san, hynriew ne kham bun 
jnem ruh. Hapdeng kine ki snem ka khlaw kaba dang mih 
Kymmai ka la lah ban kham pynsboh ia ka khyndew haduh 
la ka la long kaba bit pat ban rep. La kumta ruh ka khyndew 
la kane ka jingrep shyrti ka la nang tuid noh kham sharum 
■me sha ki wah kiba kit ia ka sha ki pynthor bad shaduh ki 
iuriaw ruh. Ki khlaw ruh ki la nang rit nang rit bad khadduh 
hadwai ki la duh noh haduh ba ym lah shuh ban rep ha kita 
i jaka kiba la long ki Jaka rep mynshuwa. Ha ka jingtuid ka 
hyndew ruh la sah sa tang ki maw bad ki mawsiang; bad namar 
a kine ki long kiba shit kloi ha ka sngi kumta ka jingshit 
ngkhriat jong ka jaka ruh ka la nang kylla ; ka kham shit 
ynsngi bad kham khriat mynmieid. Kum ki briew kiba stad, 
amar kata, ngi dei ban iehnoh ia kane ka rukom rep bad ban 
law ki lad ban nym phet shuh nawei shawei bad ban shu rep 
'6 it tang ha kawei ka jaka da kaba pyndonkam ia ki buit rep 
echnology) kiba kham bha. 

LYNNONG • 9 


U PHAN 

U phan (Solonunt tubersum) u long u jingthung uba kham 
kongsan ch ha ri Khasi-Jaintia namar kata ngin sdang shuwa 
da une u jingthung. 

U phan, kumba nga la ong ha ki lynnong kiba mynshuwa, 
u long u jingthung u ba mih nyngkong ha South America. Imat 
une u jingthung u la mih nyngkong nyngshap eh ha ar tylli ki 
jaka ha katei ka ri, kawei ka long ha ki jaka lum jong ka ri Peru 
bad Bolivia bad kawei pat ka long ha rud duriaw jong ka ri 
Chile. Nangta ki lawan sha ka ri Europe, shen hadien ba la 
shem ia ka ri America da u Christopher Columbus. Nangta pat 
u sa phriang kylleng ka pyrthei. Shen hadien ba la wallam ia u 
phan sha India, u Warren Hastings, u Lat Rangbah (Viceroy) 
jong ka ri India ha ka por shynshar phareng, u la ioh katto 
katne u symbai phan bad u la phah thung ha Sohra. Kata ka 
long la sien ka nyngkong eh ba la thung phan ha ri Khasi- 
Jaintia. Mynta ka jingthung phan ha kane ka ri jongngi ka la 
roi haduh katta katta ba ka long kaba eh ia u Khasi-Pnar ban 
pyrkhat ba laispah snem mynshuwa um juh tip ia une u 
jingthung. Ka jingroi jongu ha ka pyrthei ruh ka long kaba 
phylla namar u long mynta uwei na ki lai tylli ki jaid jingbam 
ba kongsan tarn, hynrei namar ba don kham bun ka um ha u 
phan ban ia u kew lane u khaw, kumta u kew bad u khaw ki 
long, ha ka jingshisha, ki ba kham donkam ban ia u phan. Ka 
pyrthei baroh kawei ka pynmih kumba 270 millian ton u phan, 
595.5 millian ton u kew bad 529 millian ton u khaw. Ki san 
tylli ki ri ki ba pynmih shibun eh u phan ki long kine : 1. Russia, 
2. China, 3. Poland, 4. India bad 5. U.S.A. Ka India ka wan ba 
saw ha ka jingkhlain ban pynmih phan. 

U phan u long u jingthung uba long khambha ha ki jaka 
khriat. Dei na katta ka daw ba ka Russia kaba long ka ri kaba 
khriat ka wan ba nyngkong ha ka jingkhlain ban pynmih ia u 


38 



phan ban ia ka India kaba long ka ri kaba shit. Dei nih na kane 
ka daw ba ha ri India ki juh rep phan ha ka por Hang sha kl 
thain ri thor bad ha ka por lyuir ha ki thain ri lum. Teuigba kl 
jaka ba shit kum ka Gujarat ka pynmih 24.55 ton shi hektafy ka 
West Bengal ka pynmih 21 .97 ton shi hektar, katba Meghalaya 
pat kaba long ka jaka khriat ka pynmih tang kumba 8.53 ton 
shi hektar. Hoiod don kiwei pat ki daw nalor ka jingkhriat kiba 
pynlong ia u phan ba un met bha ha kawei ka jaka b 2 ul met 
sniew ha kawei pat. Kane ka shong ha ka jingstad jong ki 
nongrep, ka jinglong ka khyndew bad kiwei kiwei pat ki daw 
kum u symbai bad ki buit rep ba kham bha. 

Ki jaid khyndew kiba bha eh ban rep phan ki long kito kiba 
nga la khot ha ki lynnong ba mynshuwa ki loam, kata ki 
khyndew kiba shiteng shyiap bad shiteng dewbyrtha (clay). 
Ha ki khyndew kiba tang ka dewbyrtha u phan un ym lah ban 
kyrsiep, hynrei ha ki khyndew shyiap ruh um da long bha namar 
kine ki jait khyndew ki duna eh ka jingbam ba donkam na ka 
bynta ki jingthung baroh. Ha ka ri Khasi-Jaintia, ka ri kaba 
bun bha u slap, ka khyndew ruh ka dci ban long ka ba ym bat 
eh ia ka um namar ba lada bun eh ka um ha ka khyndew u 
phan u lah ban pyut. Ki nongrep ha ri Khasi-Jaintia lehse kin 
sngewlyngngoh ban tip ba ha Allahabad ki ju ai um (Irrigate) 
haduh kumba hynriew sien ia u phan shi aiom; katta la jan 
man ka ar taiew. Ki leh ia kane namar ka jaka ka rkhiang eh 
bad kam ju ioh slap kumba ioh ha ri Khasi-Jaintia. 

Ka rukom thung phan ha ri Khasi-Jaintia ruh ka iapher 
shibun na ka rukom thung phan ha ri dkhar ne ri sepngi. Sha ri 
dkhar bad ha ri sepngi ruh ki ju thung ha u lain ne ha ki lynter- 
lynter (row) kiba jrong bha na ba sdang ha ba kut ka lyngkha. 
Ki buh ia u phan symbai ha madan bad ki sa kynton da ka 
khyndew na baroh ar liang. Ha ri Dkhar ki kynton ia kane ka 
khyndew da ka lyngkor, kumta ka don ka nur ban ai um 
hapdeng ar tylli ki lynter jong u phan. Ha ri Khasi-'Jaintia, bad 
ha ri lum jong ka ri India baroh kawei, ki ju thung phan da ki 
kynton kiba la pynmadan shuwa (raised bede)ii namar nga * 
ngeit ba bun eh u slap bad kumta ka pynjulor eh ka iapiong'ha 

ki rilum ban ia ha ki ri thor. Don kawei ka jingduna-ha ka rukom 
rep phan ha ki ri lum mynta, bad kata ka long kato kaba nga la 
pyni ha ka lynnong kaba mynshuwa, ba ka khyndew kaba na 
jrong, kaba long kaba bha tarn na ka bynta ki jingthung baroh, 
ka tuid lut sha ki ri thor. Kane ka jingleh jong ki nongrep ha ri 
Khasi-Jaintia ha kine ki shispah snem ba la leit ka la pynlong 
ia ka khyndew jongngi ban ym seisoh bha shuh namar la sah 
sa tang ki maw. 

U phan u long u jingthung u ba donkam bha ia ka sboh. 
Kumta kumba nga la pyni ha ka lynnong kaba lai, ngi dei ban 
ai sboh ia ka lyngkha phan, la da ka sboh eit masi ne da kiwei 
pat ki sboh kiba nga la pyni ha kajuh hi ka lynnong. 

Shuwa ban thung phan dei ban da jied bha ia u symbai. 
Uno uno u symbai uba don ka dak pyut dei ban kyntait noh 
namar ba u lah ban pynmih ia ka jingpang iapiong lane pang 
syrwiang (ring disease). Kaba donkam ha ka jingshisha ka 
long ba u nongrep u dei ban jied na ka bynta u phan symbai 
da u phan u bym pyni dak jingpang ei ei ha lyngkha, namar ba 
ka jingpang pynraid (curly dwarf) ruh ka long kaba juh don 
ha ki ri baroh kiba thung phan. U phan symbai um dei ban 
long uba rit eh ne heh eh. U symbai ksain u lah ban long uba 
don kitei ki jingpang, hynrei lada thung da u symbai uba heh 
eh ruh lah ban don ka jingduh ia u nongrep. U symbai phan u 
lah ban long kumba shi inshi ne shi inshi shiteng ka jingheh. 
Ha ri dkhar, ia u phan uba na rilum bad u ba heh palat ki juh 
ot ar ne lai liang shuwa ban thung ia u. Haba ot kumne ki ju 
iehnoh ar ne lai tylli ki khmat ha u symbai. Nga artatien ba 
kane ka lah ban myntoi ia u nongrep ha ri Khasi-Jaintia ban 
leh, namar ka lah ban pynpyut ia u symbai. Haba dei ba dei ki 
nongrep, shuwa ban thung ia u phan, ki da pynspeh ia u. Haba 
pynspeh ne pynmih khmat ia u phan symbai ki ju buh ia u ha 
ka shang ka bym da jyUiew eh bad ki sa tap ia kane ka shang 
da u phlang u ba sngem. Nangta ki sa buh ia kane ka shang 
habar ha ka por ba mih sngi. Da kaba leh kumne lah ban ithuh 
ia u symbai uba khlain bha bad ka pynkloi ruh ia ka jingmih u 
phan ynda la tap ia u da ka khyndew. Ha ka shi hektar donkam 
kumba 2000-2500 kilo u phan symbai. 

Ynda u phan u la mih bad u la jrong kumba 6 inshi ei 
ju kynroi ia ka khyndew bad kynton ia ka (earthing up) shanid 
u phan. Hadien kumba lai taiew pat ki kara sa shistep khnang 
ba u phan un ioh kyan bha. Kaba kara ka pynduh wh ia ki 
niut ki nier kiba lah ban iaknieh ia ka jingbam jong u phan na 
ka khyndew. Ha ri Dkhar ki ju kara ia u phan da ka kor kaba ki 
khot ka grubber ne ka cultivator ba ki khot ha ka ktien 
phareng. Hadien jong kane ka cultivator ki ju pynsnoh da ka 
lyngkor kaba kynton khyndew (ridging plough) kumta ka 
jingkynroi bad jingkynton khyndew ka long ka ba shisien leh. 
Ha ki rilum bad ha ki katto katne pat ki jaka ha ri India ki 
pyndonkam da ki mohkhiew ban kara tangba kane ka long ka 
ba shim por shibun eh. 

U phan u don katto katne ki jingpang kiba u shait kem eh. 
Kaba nyngkong bad kaba ki ju tip bha ha kylleng ka pyrthci ka 
dei ka jingpang iapiong (potato blight). Kane ka jingpang ka 
kham roi haba ka bneng ka syiad bad sngem. Kane ka jingpang 
ka wan roi na kita ki mangkariang kiba rit (fungus) kiba ngim 
lah ban iohi da la ki khmat hynrei tang da ka it tyndong 
(microscope). Kine ki khniang kibam ia kiwei patki jingthung 
bad ki sah hapoh jong u. Namar katta kane ka jingpang ka lah 
ban don hapoh u phan symbai lane ha ka khyndew. Kumta 
haba kane ka jingpang ka la mih ha kano kano ka lyngkha ka 
bha ban ym thung phan ha kata ka jaka kumba lai ne saw 
snem haduh ban da duh kata ka jingpang. Khnang ban iada ia 
kane ka jingpang ki ju synreit da ka dawai kaba ki khot ka 
bordeaux (kynnoh bordo) mixture. la kane ka dawai la shna 
da kaba khleh ar kilo u tutia, ar kilo ka shun im bad arspah 
arphew san litar ka um. Nyngkong pynum ia u tutia ha ka pipa 
da kaba song ia u ha kano kano ka jain rew. la ka shun im pat 
ki khleh ha kawei pat ka pipa da kaba theh um suki suki k^tba 
ka nang thnam. Hadien nangta ki sa theh lut ia ka urn kaba 
sah baroh. Hadien kane ki sa khleh ia katei ka um tutia bad ka 
um shun ha kawei pat ka pipa. la kane ka jingkhleh ki sa buh 
pat ha ka kor kynshait um kaba ki khot ka sprayer, kaba n0 
lah ban thied na ki dukan ba die tiar rep. Nalor kane ka dawai. 
la don ruh sa kiwei ki dawai iapiong bad kita ki long ki 

fiungiclde, mancozcb lane ka metalaxyl. Kine ki long ki 
kyrteng paka jong ki dawai, hynrei haba ki kompani ki die ia 
kine ki dawai ki ju sin kyrteng da kiwei pat. Kine ki long ki 
dawai kiba u nongrep u kham suk ban pyndonkam namar ki 
long ki dawai ki ba la khleh lypa da ka konip>ani. 

Kawei pat ka jingpang phan kaba ju kham jia ha kane ka ri 
jongngi ka long katei ka jingpang kaba nga khot haneng ka 
jingpang syngwiang (ring disease). Kane ka jingpang ka long 
na kiwei pat ki jait jingthung kiba rit haduh katta katta bad ki 
ba iasyriem ia kitei kiba pynlong ia katei ka jingpang kaba 
nyngkong. la kine ki jaid mangkariang barit ki khot ki bacteria. 
Kane ka jingpang ka shu pyniap tlor rynieng rynieng ia u phan, 
bad dei na katta ka daw ki phareng ki ju khot ka bacterial 
wilt ia kane ka jingpang. Lada ot ia u phan uba ioh ia kane ka 
jingpang lah ban iohi ia ka bynta kaba iong baroh sawdong u 
phan kaba long kum ka jylli. Ym lah ban leh ei ei ia kane ka 
jingpang hynrei tang ban ym thung ia u phan symbai u ba wan 
na ka lyngkha kaba don kum kane ka jingpang. Ha ka lyngkha 
kaba don kum katta ka jingpang ym dei ruh ban thung phan 
haduh kumba lai ne saw snem. Wat ia ka jingthung kiba iadei 
kur bad u phan ruh ym dei ban thung ha katei ka lyngkha, 
katta kum u sohsaw, u sohbaingon iong, u dumasla, u soh 
mynken bad kiwei kiwei. 

Kawei pat ka jingpang phan kaba shait jia ha kylleng ka 
pyrthei ka long kato kaba nga la khot haneng ka jingpang 
pynraid. Kane ka jingpang ka pynlong ia ki sla phan ban stem 
bad jymgam pateng-pateng. Dei na kata ka daw ba ki phareng 
ki ju khot ia kane ka jingp>ang ka mosaic disease. Ki jingthung 
kiba ioh ia kane ka jingpang ki raid, kata ki sla ki kham rit, ki 
jintang phan ruh kim da jrong bad ki phan ruh ki da rit bha. 
Kane ka jingpang pat ka long na kita kiei kiei ki kynja met kiba 
ki khot ha ka ktien phareng ki virus. Ki riewstad kim pat da 
sngewthuh bha haduh mynta ruh shaphang kine ki virus. Ki 
tip ba ki long kiba rit katta katta bad ba lah ban iohi tang da ki 
It tyndong electric {elec^tron itilcroscMipe). Ki dei ki kynja met 
tdba bng bih ne ki kynja jingthaw ktba pynlong ia ki katto 

katne ki jingpang ha ki jingthung bad ha u briew ruh kum ka 
jingpang niangthylliew, Ki riewstad ki tip ba donkam kita ki 
kynja met, namar lah ban pynkem pang da kine ki met lada 
kyrshut ia u jingthung uba pang bad uwei pat u jingthung uba 
koit. Ym don dawai ba lah ban pyndonkam na ka bynta kane 
ka jingpang, hynrei katba lah, dei ban jied ha ka lyngkha 
(rouge) ia ki phan kiba pangdAimtei bad ban bret noh ia ki 
lane thang, khnang ba kin ym pynroi ia kane ka jingpang. Ka 
daw kaba kongsan balei ba uno uno u jait phan ynda bun 
snem u nang sniew nang sniew ka long lehsc ba kane ka 
jingpang ka nang roi da kaba ki nongrep bunsien ki jied ia ki 
phan rit ban buh symbai. Kane ka jingpang ruh ka kham jur 
ha ka jaka syaid, kumta ka long kaba bha bunsien ban thied 
symbai phan na ki jaka kiba kham khriat. Dei na kata ka daw 
ba u phan na Bilat u lah ban khambha ia u phan na ri Khasi- 
Jaintia hynrei hadien katto katne snem u lah ban nang troin. 

Nalor kitei ki jingpang don pat katto katne ki khniang kiba 
bam ia u phan Kaba kham kongsan na kine ka long ka niang 
pulit kaba ki khot da ka ktien saian Epicluta aibovtttata Ka 
long ka jait khniang kaba, lada ka dem ha ka met u briew, ka 
pynpdung ia kata ka jaka. la kane ka khniang ha ka ktien 
phareng ki ju ong ka blister beetle. Kane ka khniang ka bam 
la ka sla phan haba dei ba dei haduh ban da dkhaw ka lyngkha. 
Lah ban pynduna ja kine ki khniang da kaba ber da u phngit 
(dust) uba shna na u pyrethrum, u jingthung uba dang 
pyrshang ban thung mynta ha ri Khasi-Jaintia. 

U phan u shim por kumba saw bnai ban met. Ha ri Khasi- 
Jaintia u phan uba ki thung ha u bnai February-Maich ki ju 
khlaw ha u bnai July-August. Uto uba ki thung pat ha u August- 
September ki khlaw ha u bnai December. Sha ri thor ki ju thung 
phan ha u bnai October-November bad ki khlaw pat ha u bnai 
January-February. Kaba bha eh ka long ban khlaw ia u phan 
ynda b kut ka aiom, namar lada khlaw kyrkieh, u phan u lah 
ban pyut kloi lada buh ia u, bad ym lah ban shalan jngai ia u. 
Ka daw jong kane ka jing pyut kloi ka long namar ba ka snep 
phan kam pat eh bha. Ynda u jyntang bad ki sla baroh ki la 
tlor bad iap, kata ka por ban khlaw ia u ka la poi. 

Ynda la khiaw ia u phan, ia kito kiba pyut lane kiba mong; 
kumno kumno del ban pyniakhlad noh na u phan paidbah, 
lymda kumta kito ki phan kiba ia kynduh bad kine kiba pyut ki 
lah ban pyut lang. Ka bha ban pyniakhlad ia ki phan kat kum 
ka jingheh jong ki. Lada shu iabuh lang, kan pynhiar dor ia u 
phan baroh, hynrei lada buh jied ia ki, kata ka dor kan kham 
bha shibun. Khamtam lada kfrnongrep ki lah ban ialang kumba 
ki ju leh sha kiwei-kiwei ki ri ban pyniong ka jingialang die 
phan (Potato Growers’ Association), kane ka jingjied ia u 
phan (grading) kan long kaba jem bad kaba myntoi shibun. 
Ka Sorkar mynta ka iarap ia u nongrep ban jied (grade) ha 
kane ka rukoin, kumta u nongrep u ioh jingmyntoi shibun. 

Ynda la lah rat ia u phan, ka donkam bunsien ban buh 
slem ia u ha iing khnang ban tyngkai symbai lane ban ym die 
duh ia u ha ka por ba dang tad u phan. Ha ki ri kiba khriat, u 
phan u ju neh kham slem khlem da pyut, hynrei ha ki jaka 
syaid, ka jingpyut phan ka long kaba jur katta-katta ba ka long 
ka bym lah ban buh ia u phan khlem jur ka jingduh. Kawei na 
ki daw jong kane ka jingpyut phan ka long kito ki bacteria 
kaba nga la thoh ha ki sla kiba mynshwa. Ka lah ruh ban long 
na ka bynta kawei ka niang thapbalong ynda ki niih na ki 
pylleng ki long kum ki niangniuh (caterpillar), bad ki khlong 
thliew (tunnel) hapoh u phan. Khnang ban iada na kane ka 
jingpyut phan namarkata, ki nongrep ha kylleng ka pyrthei ki 
iawad buit kumno ban buh ia u phan ha iing lane ha ki kudam 
khlem da pynsniew ia u. Kawei ka rukom kaba ki lah ban leh 
ha ri Khasi-Jaintia ka long ban buh ia u shyiap uba rkhiang. 
Une u shyiap ha ki rynsan um dei ban jylliew palat ia ka shiphew 
inshi. Nangta pat man la ka ar taiew dei ban jied bad ban 
pynkynriah noh ia kito ki phan kiba pyut. Kane ka iing kaba 
buh phan ruh ka dei ban long kaba rkhiang bha bad kaba don 
ka jingkhangiit, namar lada buh ia u phan ha ka jingdum .kham 
slem, u lah ban speh. Kane kan iada shibun na katei ka niang 
thapbalong kaba ki khot ha ka kyrteng saian ka PhthoHmaea 
opercuielia. Ka iada ruh na ki katto katne ki jit\gpang bacteria. 
Hynrei kaba bha eh ban iada ia u phan na kane ka jingpang 
kaba dei na ki bacteria ka long ban buh ia ki ha ka kamra kaba 

khriat namar ba kine ki bacteria kim lah ban roi sted ha ka 
jingkhriat bad kumta u phan u lah ban neh slem. 

Nga ngeit ba kaba bha eh ban buh phan ha ka ri Khasi- 
Jaintia ka long ban buh ia u phan ha ka thliew kaba la tih 
jylliew kumba ar phut shiteng ne lai phut, bad kaba iar mh 
kumba lai phut. Ka jingjrong jong ka thliew kan long kat kum 
ka jingbun jong u phan. Nangta pat siang da ki sla kiba rkhiang 
ha trai jong ka thliew bad siang ruh sah ki rud ki rud jong ka 
thliew kumta ba u phan un ym ia kynduh bad ka khyndew. la 
u phan uba rkhiang bha bad uba tlem ki buh ha kane thliew, 
haduh kumba hynriew inshi na ka shyntur jong ka thliew. 
Nangta ia ka thliew ki sa set da kaba buh ki dieng met jong ki 
jingthung kiba syriem ia ki dieng met riewhadem (dried maize 
stalks) lane da u phlang. Khnang ba u phan ha kine ki thliew 
un ioh Iyer bha kata ba un ym iap op, ki ju buh da ki skong 
kiba ki la pynpei thliew lyngba bad pynieng ia ki ha kine ki 
thliew kum ki atoskhana. Kine ki skong ki dei ruh ban don 
thliew na sharud kumta ba ka Iyer kaba don ha kane ka thliew 
ka lah ban mih bad ka Iyer kaba na shabar kan ioh rung hapoh. 
Lada katei ka niang thapbalong kaba nga la batai haneng kaba 
ki khot ha ka ktien saian Phthortmaea operculetla ka kynrei, 
ka donkam ban tap ia kine ki thliew kiba paw shabar da ki jar 
nar khnang ba kane ka khniang kan ym ioh ban rung bad ban 
leit kha pylleng. Lada kane ka thliew ka sngem eh, ki phan ki 
lah ban speh. Donkam namarkata, ban iai jngoh ia kine ki 
phan ioh ki pyut na kano kano ka daw. Ha ki jaka kiba bun 
bha u slap, kum ha ri Khasi-Jaintia kaba bha ka long ban shna 
ka kynja iing-dara ban da ia kane ka thliew na u slap. 

Ha ki ri sepngi ruh ki ju buh phan ha ki thliew, syriem ia 
katei ka rukom kaba nga la batai haneng. Hynrei ha kine ki 
por mynta, ia u phan ki ju buh ha ki iing kiba ki la pynkhriat 
bha da u thah. Lada ka jingshit jong kata ka kamra ka long 
kumba 10“ C, u phan u lah ban neh khlem pyut haduh kumba 
3 ne 4 bnai lada ka jingshit ka long kumba 7“C ki phan ki lah 
ban neh haduh san bnai, lada ka jingshit ka long kumba 5°C 
ki lah ban neh haduh 7 bnai, hynrei lada ka jingshit ka loitg 

tcing kuinba 2*^C, kata u phan u lah ban nch bun snem. Mynta 
ba la don ka elektrik, kam long kaba eh ban thaw kum kita ki 
Hng. Ka long kaba lah eh ban thaw ki ing thah (cold storage) 
kum kita da ka jingiarap ka elektrik. 

Lada katei ka thapbalong ka long kaba pynjulor eh ia u 
phan symbai, ki ju pyniap ia ka da kaba pynjynhaw (fumigate) 
da ka tdem petrol, ne da ka karbon daisolphaid (carbon- 
disulphide) ha ki pipa kiba heh kiba shna na ka nar ne ka tin 
ne ka dew bilat. Kine baroh ar, ka petrol bad ka karbon 
daisolphaid, ki long kiba lah ban kem ding, kumta dei ban da 
sumar bha haba pyndonkam ia ki. Kane ka tdem jynhaw ka 
shu mih hi lada buh ia ki ha ino ino i jingdiang i bym don 
jingtap. Ki ju buh ruh ia kum ita i jingdiang ha khlieh jong u 
phan ha kita ki pipe. Kine ki pipe ruh ki dei ban long ki bym 
lait Iyer. 

Shaphang kino pat ki jaid phan kiba ngi lah ban thung ha 
ri Khasi-Jaintia nga lah ban ong ba ngi dei ban thung ia kito 
kiba ngi b shem ba ki long kiba bha na ka bynta kito ki jaka ha 
kiba ngi thung ia ki. La kumta ruh u nongrep uba peitmat u dei 
ban pyrshang man la ka por ia kiwei pat ki jait kiba lah ban ioh 
na kiwei kiwei pat ki jaka, bad lada u shem ba ki long kiba 
myntoi, un rep da kita kiba thymmai. Kiba kham kongsan na 
ki jaid phan kiba ngi shem ha ki ri lum ha kane ka ri India jong 
ngi bad kiba lah ban iadei bha ha ri Khasi-Jaintia ki long kine. 
Magnum Bonum, Up-to-Date, Darjeeling Red Round, 
Royal Kidney bad Great Scot. Ha ka jylla Assam ki briew 
imat ki kham iabeh ia kine, Arran Consul, Factor, Up-to- 
Date bad Talisman. Nalor kine ki jait symbai phan, mynta la 
don sa ki jait symbai kiba dang thymmai kiba kham lah shan 
(resistant) na ka jingpang iap-iong bad kita ki long u Khufri 
Jyoti bad u Khufri Megha. 

Shuwa ba ngin pynkut ia kane ka lynnong nga kwah ban 
iathuh jyndat ia ki nongrep ha ri Khasi-Jaintia ba ki nongrep 
sha ki\yei pat ki ri, kum sha Germany, ki ju ai masi ia u phan, 
ki shu ai im lane ki da shet ia u bad ki ju shna ruh kiwei-kiwei 
pat ki jingshna na u kum u starch, u maida. ka kynja kyiad 

[alcohol), ka kynja shini (ghicoae), ki phan ba la pyntkhiang, 
3ad kiwei-kiwei ki jingpyndonkam. la utei u starch, uba ki ioh 
na u phan da kaba tylliat ia u, ki khot farina. Ki pyndonkam ia 
a ha ki karkhana kiba shaitjain, lane na ka bynta ki dubi, lane 
na ka bynta ban shna ki kynja cake, ice-cream bad kiwei kiwei. 
(a u phan lah ruh ban pynrkhiang hadien ba la ot lyngniap- 
lyngniap bad sa shna chips uba iaid bha ha iew. 

LYNNONG 10 


U KBA 

U kba u long uwei na ki jingthung kiba donkam tarn jong 
ka pyrthei. U long mynta u jingbam uba kongsan jong ka ri 
China, jong ki nong Japan, ki nong India bad kiwei kiwei ki 
briew jong ka ri mihngi. Ha ri sepngi ruh ngi shem ba don 
katto katne ka jingrep kba kum ha Italy, Spain bad ha ki bynta 
kiba kham shit jong ka ri America. Hangne ha ka ri India ka 
jingrep kba ka jur eh ha Andhra Pradesh, Punjab, Bengal, Tamil 
Nadu, Bihar, Uttar Pradesh, Madhya Pradesh bad Assam. 

U kba u long u jingthung uba mih bha ha ki jaka kiba kham 
bun um. U kham met bha ha ki khyndew kiba skah (heavy 
soil). La katta ruh lada ka lyngkha ka don ka um kaba biang, 
bad lada ka don ki jingbam kiba biang na ka bynta u jingthung, 
kata ki dewra ruh ki lah ban pynmih u kba uba itynnad. 

Kumba nga la ong ha ka lynnong kaba mynshwa, don bun 
jait ki jaid kba ha ka pyrthei. Don la kumno kumno kumba shi 
phew hajar ne palat ki jait kba ha ka pyrthei baroh kawei, bad 
ha ka ri India yn don palat ia ka san hajar ki jait kba. Kumta 
nga ngeit ba ka ri Khasi-Jaintia ruh ka don shibun ki jait kba, 
bad nga ngeit ruh ba ka lah ban ioh shuh kiwei ki jait kba na 
kiwei pat ki bynta jong ka ri India kiba kham bha ban ia kiba 
ka don mynta. Donkam namarkata ban pyrshang hi bun kiwei 
pat ki jait kba haduh ban da shem ia ki jait kiba bha tarn na ka 
bynta ka ri Khasi-Jaintia. 

Ha ri Bengal bad Assam la pyniakyrpang (grouped) pat ia 
kine ki jaid kba baroh kat kum ka rukom thung, ka por thung, 
bad ka jingdonkam um jong ki. Don namarkata u jaid kba uba 
ki khot u kba aus lane ahu uba ki shu bet belt ha ka pynthor 
bad u aus ne ediu uba ki da sara. Ia utei uba nyngkong ki ju 
thung ha Assam ha u bnai February, March bad April. Une u 
jaid kba um da donkam um eh shibun. Ki ju ot ia u ha Assam 

na u bnai June, July. la u kba aus ne ahu uba ki da sara, ki ju 
thung ha ki jaka sara (nuMcry) ha u bnai April lane ha ka 
taiew kaba nyngkong u May bad ki sa thung pat ha pynthor 
hadien 20 haduh 30 sngi, bad ki sa ot pat ha u bnai August. 
Don pat u jaid kba uba ki khot u kba sali uba ki ju sara ha u 
bnai June-July bad ki thung pat ha pynthor ha u bnai July- 
August bad ki ot ha u bnai November, December. Uwei pat u 
jaid kba uba lah ban shem ha ka jylla Assam bad ha Bengal 
ruh u long u kba aman. Une u long uto u kba uba ki thung ha 
ki jaka ha kiba ka um slap ka lah ban tap ia ka pynthor haduh 
kumba 10 haduh 15 phut ha ka jingjylliew. la une u kba ruh ki 
JU thung naduh u bnai March haduh ka ba kut u May, bad ki ju 
ot pat haduh u bnai December - January. Uwei pat u jaid kba 
uba ki JU thung ha Assam u long uba ki khot boro. la une u kba 
ki sara ha u bnai November bad ki sa thung pat ha ki bir ha u 
bnai December-January, ki sa ot pat ha u bnai April - May. 

Ki Rukom Thung Kba Ki Jingpang Bad Ki Khniang Kba: 

Ha ki bynta jong ka ri Khasi-Jaintia kiba khap ri dkhar 
(Assam) lehse lah ban thung ia kitei ki jaid kba baroh ha la ki 
jaka jaka katkum ka jinglong jong ki jaid kba ne ka jaka bad 
katkum ka jingbun jong ka um. Hynrei kiba kham bun na ki 
kba ha ri Khasi-Jaintia ki long lehse tang ar jaid (kata ar tylli ki 
group kumba ong ha ka ktien phareng). Kine ki long u kba lum 
bad u kba pynthor. la u kba lum ki ju bet ha ki ranab jong ki 
lum ynda ki la shyrti ia ki khlaw. Uba ar pat u jaid kba uba ki ju 
kham thung ha ri Khasi-Jaintia u long u kba pynthor uba ki ju 
bet ha ki hali kiba la ju shna bunsien ha ki them kiba long 
hapdeng ar tylli ki lum. Kane ruh ka long ka rukom thung kba 
ha ki lum jong ki paramarjan jong ngi ki Naga. Haba thung ha 
ki ranab lum ia u kba ki shu thung kumto ha ka khyndew kaba 
sngem da kaba ksam kumba shi inshi shiteng ne ar inshi hapoh 
khyndew. Hynrei haba thung ha ka hali, lah ban leh kawei na 
kine ar ki rukom (1) da kaba shu bet beit ha ki hali bad (2) da 
kaba thung ha ki sara. Lada shu bet beit ha ki hali, kaba bha 
eh ka long ban da pynspeh (sprout) ia u kba. Khnang ban 
pynspeh ia u kba, ki ju buh ia u ha ki byrni bad ki sa pynngarti 

ha ka um kutnba 12 haduh 24 kynta. Hadien kata ki ju sei ia u 
na ka um bad ki sa jar noh ia ka. Ynda ka um ka la mih lut, ia 
kane ka byrni kba ki buh ha ka jaka kaba dum, bad habadei 
badei ki tap da u kynja skum (straw), bad ki sa ban khia daei- 
daei. Hadien kumba 24 kynta u kba ha kane ka byrni u sdang 
ban speh (germinate). Ka jingkloi ban speh ka shong na ka 
jingshit ne ka jinghun ka um. Lada ki speh (sprout) ki jrong 
eh, kane ka lah ban pynmynsaw ia u, namar ki speh ki lah ban 
khein ha ka por thung. la une u symbai ki sa bet (broadcast) 
halor ka ktieh kaba Jem ha kaba don ka um kaba tap iaka 
kumba shi inshi ka jingjylliew. Kane ka um ka iarap ia u symbai 
ba un ym ngam eh ha ka ktieh. Ynda la dep ka jingthung ki sa 
Jiar pynrngat (drain) noh ia ka um na lyngkha. Hadien kata ki 
sa den um biang ha ka hali hadien kumba shisngi ne ynda u 
symbai u la sdang ban suh thied ha ka khyndew Ha kane ka 
por dei ban da peit bha ba kan ym bun eh ne duna eh ka um. 
Ynda u kba u la jrong katto katne, ka um ka dei ban iai sah ha 
ka hali. Kane ka iarap ban iarap ia ki niut ki nier ha ka hali. 

Ka rukom thung kba ha ki sara pat ka long ka rukom kaba 
kim da leh eh ha ka ri Khasi-Jaintia, ha ki por ba mynshwa. 
Kane ka long ka rukom kaba ki la shem ha kylleng ka pyrthei 
ba ka long kaba kham bha, la ka lah ban long ka bym myntoi 
eh ha ki jaka kiba ka dor bainong jong ki nongbylla ka long 
kaba heh. Bale! u kba uba thung na ki sara u kham bha ban ia 
u kba uba shu bet beit ha ki hali, ka long ka jingkylli kaba ki 
riewstad ruh kim pat lah ban ai jubab kaba biang. Don kiba 
tharai ba kaba phut ia u kba na ki jaka sara (nursery) ha ka por 
ban pynkynriah ia ki sha ki hali ka long kumba ngor ia ki thied, 
bad kane hadien ka kham pynbun ia ki thied bad kumta lehse 
ka pynkhlain ia u jingthung. Don pat kiba ngeit ba ka jingbha 
jong u kba uba thung na ki sara ka long namar ba u kba uba 
thung ha kane ka rukom u ioh kham kylluid ka jaka ban ia u 
kba uba shu bet ha ka hali, kumta u ioh kham bun ka jingbam 
bad kham bun ka jingshai naduh ba buh ia u ha ka hali. 

Lada thung kumta ha ki sara dei ban da thung ia u kba ha 
ki nursery. KinekiiKnsariki lah ban bngar rukom, (i) ka nursery 

kaba shu sngerri (moist sesdbsd) bad (ii) ka nuissry koba 
kbeh (wet seedbed). Ha ka nursery kaba shu sngem ki shu 
pynsngem ta ka khyndew da kaba ai um (inrigete) teng teng. 
Da kaba leh kumne ki sara ki lah ban sah kham stem ha ki 
nursery. Ha ki nursery kiba ktieh, kata kiba don kyrhai ka um, 
ki sara ki kham san kloi, bad dei ban thung ia ki ha ka por 
kaba biang, lymda kumta, ka por ka lah ban diet noh. Ki ngeit 
ruh ba ki sara ha ki nursery kiba shu sngem ki long kiba kham 
khlain ban ialeh pyrshah ia ki jingshitom ban ia ki sara na ki 
nursery kiba ktieh. Lada thung ha ki sara, u symbai ruh um da 
leit eh shibun. Lada 100-kilo u kba u leit ha ka shi hektar haba 
shu bet beit ha ki hali, da ki sara pat kan donkam tang kumba 
50 kilo ne. 

Ka nursery ka dei ban long ka jaka kaba kham sboh, bad 
kumba nga la pyni ha ki lynnong kiba sha khmat, ka sboh ka 
lah ban long ka eit masi, lane ka sla dieng kaba ki lum na kito 
ki jingthung lane ki dieng kiba ki khot ki legumes ha ka ktien 
phareng, lane u dpei lane ka sboh shyieng bad kiwei khvei. Ka 
dei ruh ban long na ka khyndew ka bym da skah eh, namar ka 
long kaba shitom ban phut ia ki kba kiba dang rit ha ka khyndew 
kaba skah eh ne ka ‘dew dait ha ka por pynkynriah ia ki sha ki 
hali. 

Ynda kine ki sara ki la don kumba lai, saw ne san taiew ha 
ki nursery, la bit ban pynkynriah ia ki. Shuwa ban pynkynriah 
ia ki sha ki pynthor, donkam ban pynkhreh lypa ia ka pynthor. 
Ynda la lah lur lane puh ia ka pynthor, bad ynda la lah thiew 
ia ki nuit ki nier baroh bad ynda la pynmadan bha ia ki hali, ki 
sa ai um (irrigate) ia ki hali haduh ba ka um kan da dap kumba 
lai ne saw inshi. Nangta ki sa jynrat ia kita ki sara bad ki wallam 
ia ki sha pynthor. la kine ki sara lah ban thung kumba ar tylU 
man la ka thliew. Ki shu tynsat ia ki ha ka khyndew hapoh ka 
um, tang ba ka um kam dei ban tap ia u jingthung. Ka jingjngai 
ka dei ban long kumba 10 inshi na kawei ka thliew sha ka wei 
ka thliew bad kumta ter ter. 

Ki pynthor ha ri Khasi-Jaintia kum ki pynthor kba sha kiwei 
ki bynta Jong ka ri India, ki duna shibun ka naitrojen. Kumto 

donkam ban da ai sboh ia kine ki pynthor ruh ha ka juh ka 
nikom, kumba nga la pyni haneng, na ka bynta ki nursery. 
Nalor kaba la shem ruh ba ki pynthor ha ri Khasi-Jaintia ki 
duna shibun ka phosphate, namarkata ka long kaba myntoi 
ban ai ka kynja sboh kaba don phosphate. La shem ba ka 
shyieng kaba la tylliat ka long ka sboh kaba bha tarn eh ha ki 
pynthor kba ha ri Kheisi-Jaintia na ka bynta u kba. Ka jingtrei 
jong ki shyieng ka long kaba suki katta katta bad lada ai sboh 
shyieng ha kawei ka snem lah ban iohi ia ka jingmyntoi ia u 
jingthung haduh ka snem kaba ar ne kaba lai ruh. Ka super- 
phosphate kaba nga la batai ha ka lynnong kaba kham ha 
shuwa ka long kaba kham um kloi ban ia ka shyieng. Lada ai 
da ka sboh shyieng, ai kumba 120 kilo shi hektar man la ka lai 
snem. 

U kba uba thung da ki sara u kham duna shibun u nuit u 
nier ban ia u kba uba shu bet ha ka pynthor, hynrei la katta 
ruh, lada don ki nuit ki nier kiba iaknieh ia ka bam, ne kiba 
pynwit kumno kumno ia u kba, ia kita dei ban phut noh. Don 
bun ruh ki nuit ki bym lah ban mih hapoh um, kumta lada tap 
la ki da ka um, kin iap op. 

Ha ri Khasi Jaintia don katto katne ki khniang kiba pynjulor 
ia u kba bad don ruh katto katne ki jingpang kiba ngi ju shem 
sha ri dkhar bad sha ri sepngi kiba pynjulor katto katne ia u 
kba. Kita ki long kine; (i) u ’niang pyrton (swarming 
caterplllar-Spodoptera mauritia), (ii) u paintaphieh 
(rlcecase worm-Nymphula depunctaUs), (iii) ka niangrynsi, 

(iv) ka niang dpei (rice leaf hopper- Nephotettbc apicalls), 

(v) ka pang sarang (blast disease -Piricularia oryzae) , bad 
bun kiwei kiwei ki jaid khniang bad ki jaid jingpang kiba ngim 
lah ban niew kyrteng lut hangne. 

U niang pyrton lane u ‘niangkhung u long uba don ha 
kylleng ka ri India. Une u khniang u iaid ha ki kynhun bad u 
trei ia ka kam pynjot jong u mynmiet, u shait pynjulor eh ia ki 
jintang kba kiba dangrit, mynsngi pat u rieh hapoh khyndew. 
Haba u dang rit, ka met jong u ka jyrngam hynrei ynda u la 
kham heh u lam byriong. Ynda kumba ar phew sngi naduh ba 

u mih na ka pylleng u kyila niang long (pupa) bad hadian 
kumba khadsan sngi pat u mih na ka sop (cocoon) bad u 
kylla thapbalong (moth). Kane ka thapbalong ka iapoUtha 
hapdeng shisngi ne arsngi bad hadien kata ka sa kha pylleng 
ha ki phlang ne ha ki jyntang kba. Ynda u mih na ka pylleng u 
sdang ban bam ia ki sla bad tang hapdeng khyndiat sngi u la 
jrong haduh kumba shi inshi shiteng. Kaba bha eh ka long ba 
une u khniang um lah ban im hapoh um. bad kumta lada ka 
um ka iaisah barabor ha ki hali, une u khniang um lah ban 
iohdong ban pynjulor than shibun. U shait pynjulor eh ia ki 
jyntang kba ha ki norseri haba ki dang rit. Kumta khnang ban 
iada na u, lah ban tih ia ka kharai da ka um bad ban theh 
khyndiat ka umphniang sharak ha kata ka kharai. kine ki 
khniang kin ym lah ban ryngkang ia kata ka kharai. Lada ki 
khniang ki la kiew ha u jyntang kba lah ban pynkhih ia ki da ki 
synrum dieng bad pynhap ia ki ha ka um ha kaba la theh katto 
katne ka umphniang sharak. 

LI paintaphieh pat ii long u khniang uba lah ban im ha ka 
um ruh, bad u kham don ruh ha ki jaka kiba kham ktieh. Une 
ruh u long u kynja niangnuih, hynrei uba kham rit shibun ban 
ia utei u niang pyrton. Ynda u la heh bha u long tang kumba 
shiteng inshi ne, ka met jong u ka long kaba jyrngam. Une u 
bam ia ka sla bad u sa thaw iing ialade da kaba shna skum da 
ka sla, u shong hangta bad u im da kaba bam ia ki sla. Hadien 
katto katne sngi u sa kylla thapbalong. Kane ka thapbalong ka 
long kaba rit bad ka don ki thapniang kiba lieh kiba thohdak 
(speckled) bad saw brut (brown markings) na sharud ki 
thapniang. Ka ba bha eh ban ialeh bad kine ki khniang ka long 
ban pynhap ia ki skum jong ki bad ban pyniap ia ki. Ki ju Ich ia 
kane da kaba pynkhih ia ki da kaba ring synrud da u tyUai 
halor ki jingthung kba, lane da kaba pynkhih ia ki da ki synrum 
dieng kumta ba kin hap ha ka khyndew kaba la pynrkhiang 
lane ha ka um kaba don katto katne ka umphniang sharak. 

Kawei pat ka khniang kaba pynjulor eh ia u kba ka long ka 
niangrynsi kaba ki ong ha ka ktien Assamia, ka mowa poka. 
Kane ka khniang ka pynjulor ia u kba da kaba Hjit ia ka um 

hapoh ki sb ne na u symboh kba. Habadei badei ka kjit ia ka 
um na u kba haduh ban da sah sa tang u skop (chaff). Ka 
rong jong kane ka khniang ka long stem bm jyrngam, bad ka 
met jongka ka long syriem ia ka naingksem, ka pynmih ruh ka 
jingiw kaba syriem ia ka niangksem. Ka jingjrong jong ka na 
ka tdong sha ka khlieh ka pabt khyndiat b ka shiteng inshi. 
Ym don ka rukom kaba biang ban iada ia u kba na kane ka 
khniang hynrei Iada ka bun eh lah ban shu synreit da ka 
endosulphan 0 . 04 %. 

Ka niang dpei ka long sa kawei pat kaba lah ban mih ha ki 
katto katne ki jaka haduh ba ka lah ban pynjulor ia u kba. 
Kane ka long ka khniang kaba kham rit ia katei ka mowa poka 
bad lah ruh ban pyniapher ia ka na katei ka khniang, namar 
kane ka long kaba kynthih na kawei ka sla sha kawei pat ka sla 
Iada pynwit ia ka. Ka rong jong ka ka blad jyrngam lane ka lah 
ban ieisyriem rong ia u dpei. la ka yn shem barabor hapoh ki 
sb, kata sha ka dong ka bym dei sngi, bad ka ju kjit ia ka um 
jong ka sla najan u thied bah jong ka sla. Kane ka khniang ka 
iabeh ia ka jingshai mynmiet. Kumta lah ban pyniap ia kane 
ka khniang da kaba thang da ki ding kiba rit sharud pynthor, 
kane ka khniang ka leit tur sha kine ki ding bad kumta ka thang 
iabde. 

Ka jingpang kaba kham don eh ha u kba ka long katei kaba 
nga lah kdew haneng, ka pang sarang. Kane ka jingpang ka 
shait ktah eh ia ki mat jong u jyntang kba. Haba ka jingpang 
ka dang sdang, ka ktah shuwa ia ki sla, bad kine ki sb ki don ki 
jingthohdak kiba saw ha ki sb, bad ki don ka rong kaba jngut 
dpei. Ynda ka jingpang ka ia jur bha kine ki jingthohdak ki lah 
ban ia.pur lang haduh ba ka sla baroh kawei ka shu saw bthuh. 
Kane ka jingpang ka lah ruh ban ktah ia u ryndang jyntang 
kba, kumta ba teng teng u kba u khein noh hamar kane ka 
jaka. Haduh mynta ki riewstad kim pat bp ia ka buit ban 
pynduh ia kane ka jingpang, hynrei imat kaba bha eh ka long 
ban thung ia u jait kba (rice variety) uba kane ka jingpang 
kam bh ban pynjulor, hynrei ngim bh ban ong Iada kine ki jait 
kba kin iadei ne em ha ri Khasi-Jaintia, kita ki long kine: 
GEB,24, Co. 1 bad Co.4. 

Ki don bun jaid kiwei pat ki khniang bad ki jingpang kiba 
pynjulor ia u kba ha kiwei pat ki bynta jong ka ri India. Hynrei 
ngam lah ban ong haduh katno kine kiwei pat kin pynlut ksan 
ia u nongrep ha ri Khasi-Jaintia. 

Kumba nga la ong haneng u kba um da donkam shibun eh 
ka jingsumar ynda u la mih kumba shiphut ne. Kaba donkam 
ka long tang ban pynduh ia ki nuit bad ban ai ka um kaba 
biang. Ha ri Khasi-Jaintia don kyrhai ka um, bad kane ruh ka 
long kaba tad namar ka shu tuid arsut na ki lum (gravitational 
flow). Ka jingrep kba ha ri Khasi-Jaintia namarkata, ka long 
kaba suk shibun ha kawei ka Hang. 

Ka Jingot Kba Bad Kaba Buh la U : 

Ynda u kba u la jan ih bha ban pynrngad noh ia ka um na 
ki hali, khnang ba u kba un ih ryntih. Hadien katto katne sngi 
u kba u la bit ia ka ban ot. Ha ri dkhar ki ot kba da ka rashi 
(sickle). Ynda la ot ia u kba ki ju ieh ia u haduh ba un da 
rkhiang shuwa ban shoh ia u. Lah ban shoh kba da ki dieng rit 
ne khnap kumba ki ju leh ha ri Khasi-Jaintia, lane ban shu 
pyniuh da ki masi kumba ki leh ha ri dkhar. Ha ri America ki 
shoh kba da ki kor. Mynta wat ha ri India ruh la lah ban ioh ia 
kine ki kor bad la ju pyndonkam ia ki da ki nongrep ha Punjab 
bad kiwei de ki jylla kiba la kham paw khmat ha ka jingpynmih 
kba. 

Khnang ban pyniakhlad ia u khaw na u skop kba pat ha ri 
Khasi-Jaintia ki shu dung ha u thlong, hynrei ha bun ki jaka ha 
ri dkhar mynta ki pyndonkam da ka kor kaba ki khot ka huller. 
Kane ka kor ka donkam ia ka enjin (engine) diesel lane ka 
electrik. Kan long ka jingkykhu kaba khraw ia ki kynthei Khasi- 
Pnar jong ngi lada ki rangbah kin pyrkhat ban pyndonkam 
kum kine ki kor khnang ba ki kynthei kin lait na ka kam dung 
kba. 

Ha ri Khasi-Jaintia ki ju buh kba ha ki thiar ne sub (ki shat^ 
kiba heh). Lada buh slem u kba u lah ban bam khniang. U 
khniang uba ju kham pynjulor eh u long u niang had bam 
khaw (rice weevil-Sftopblfcis oiyzoe ) . Une u khniang u k>ng 

uba rit bad uba don ka khmut syriem ia u luta hati bad ki 
thapniang jong u ki long lam byriong. Kaba bha eh ban pyniap 
da kaba leh kumne, lah ban pyndonkam da ka kynja dawai 
kaba ki khot ka karbon baisulphaid (carbon bisulphide) 
kumba shi ounce kane ka dawai ha man la ka 15 cubit phut ka 
jaka buh kba. Hynrei dei ban kynmaw ba kane ka dawai ka 
long kaba kem ding bad kaba bthei haba kem ding, kumta dei 
ban da tip bha kumno ban pyndonkam ia ka. 

Ki Jingbam Na U Kba : 

Na u kba ngi ioh ia u khaw uba long u jingbam ba kongsan 
tarn jong ki briew ha ki ri mihngi. Hangne ha ri India ki briew 
kiba na sha ki thain mihngi, shatei lam mihngi bad shathie ki 
long kiba bam bun eh u khaw ban ia kiba na sha kiwei pat ki 
thain. Bad namar ba u Khasi-Pnar, uba dei na ki thain shatei 
lam mihngi, u pyndonkam shibun ia khaw ha ki jingbam jong 
u, kumta nga ngeit ba ka long kaba dei eh ia u nongrep Khasi- 
Pnar ban sngewthuh bha aiu lah ban ioh na u kba bad na u 
khaw lane na ki jingbam baroh ki ba shna na ki. 

U khaw uba ngi ioh na ki mill (karkhana) kiba tyllait kba u 
long uto uba la pyniakhlad ym tang ia u stait, hynrei uba ki la 
shim noh katto katne ia i jinsop (pericarp) jong i symboh kba 
bad i khmat kba (embryo lane germ), iba long i bynta i ba 
don shibun ka jingbam kaba donkam na ka bynta ka jingkoit 
jingkhiah jong u briew. U khaw dkhar (milled rice) namaikata 
um da long uba bha eh na ka bynta ka met u briew kum u 
khaw dung thlong. Dei na kata daw ba kiba bam khaw dkhar 
bunsien ki shait ioh ia ka jingpang at (beriberi). La kumta ruh 
u jait khaw baroh u duna ka kalsiom (calcium) ka met tynrai 
kaba donkam shibun na ka bynta ka met u briew bad kaba 
iarap ban tei ia ki shyieng. 

Lada dung ia u kba ynda la lah pdem shuwa ha ka um 
shipor bad sa shet ia u, kata ka jingkhlain jong u kum u jingbam 
kam da duh eb. la u khaw uba ki shna ha kane ka rukom ki 
khot u khaw snar lane, ha ka ha ka ktien phareng u parboiled 
rice. Tang ka jingshnada une ruh ki siapher na kawei ka jaka 

sha kawei pat. Ka nikom shna kaba suk eh ka lonQ kumne: la 
u kba ki buh ha ka tin umphniang sharak lane ha uno uno u 
kynja khiew bad ki sa pyndap da ka um bad ki eh hangta kumba 
shi srtgi ar sngi katkum u jaid kba. Hadien kata ki sa tiew ia 
kane ka tin lane khiew halor ka ding bad ki sa pynshit ia ka um 
haduh ba kan da thnam. Ynda u kba u la sieb katto katne bad 
u la sdang ban jem (lah ban ithuh ia kane da ka jingbthei jong 
ki katto katne ki sytnboh kba) ki sa theh noh ia ka um bad ki sa 
pynrkhiang ia u kba nangta ki sa dung pat ia u ha u thlong. 

Ha Punjab pat ia une u khaw ki shna ha kane ka rukom 
harum. Ki shet ia u kba bad ka um kumba 24 kynta halor ka 
ding kaba shu rhem da kaba thang tang da u skop kba. Nangta 
pat ki sa sei ia u kba, ki khleh bad u shyiap bad ki sa sdieh 
(roast) ha ka ding kaba rneh bha kumba 5 minit. Katba ki 
dang sdieh ki king tat shaid shi shaid. Nangta pat ki thad ha ka 
sngi haduh ba un da rkhiang bha shuwa ban dung ia u. 

Don bun ruh ki rukom ki bapher bapher ha kaba shna ia 
une u khaw, hynrei ngam lah ban batai lut hangne. Nga la 
batai ia kitei ar tylli ki rukom namar nga ngeit ba kan pynmyntoi 
ia ka ri lada ngi lah ban leh kumtei bad kan pynmyntoi ruh ia 
ka koit ka khiah. Ki riewstad ki ngeit ba da kaba leh kumtei ki 
vitamin bad kiwei kiwei pat ki jingbam ki ba donkam ia ka met 
u briew, ki ngam noh hapoh u khaw bad kin ym duh noh haba 
khlur ia u snep najrong ha ka por ba dung ia u. 

Nga sngew dei ruh ban pyni hangne ia u khaw ryngkew, 
kata u khaw uba ki ioh na u kba lu ne u kba uba ki thung ha ki 
lyndum rkhiang, u kham bha ia ka met u briew ban ia u khaw 
uba ki ioh na u kba pynthor. Ki ju ngeit ruh ba u khaw saw u 
kham bha ban ia u khaw lieh, lehse namar ba u ’pu khaw 
(bran) jong u khaw saw u kham rben ban ia u jong u khaw 
lieh. Dei ruh kane ka syrtap jong u symboh khaw kaba dbn 
shibun ka jingbam kaba bha na ka bynta ka met u briew, kum 
ki bitamin, protein, khlein, phosphorus bad kiwei kiWei kl 
mineral. U khaw dkhar (polished rice) um don ei ei lait na u 
starch, katto katne ka protein bad katto katne ki mineral. 

Na u kba don ruh katto katne ki jingbam kiba ki ju shna 
kum u khoi bad u shira. Don ar jait ki khoi, uwei uba ki shna 
na u kba bad uwei pat uba ki shna na u khaw. la u khoi uba ki 
shna na u khaw ki ju khot ha ka ktien Bengali u muri bad ha 
ka ktien Hindustani u murmura. 

la u khoi uba ki shna na u kba ki shna kumne; la u kba ki 
thad shuwa kumba 8 kynta ei ei. la une u kba pat ki buh ha ki 
khra kyndew kiba heh bad ki sa theh da ka um khluit ha kita ki 
khra. Hadien ar minit ki theh noh ia kata ka um bad ia kine ki 
khra ki sa pynieng khongpong baroh shimiet. Katba u kba u 
dang sngem ki tylliat ia u bad katba ki nang tylliat ki nang 
pynkhluid ia u shyiap ha ka nar. Ynda ka nar bad uta u shyiap 
ki la khluit bha ki sa shim kumba lai ne saw kham uta u kba ba 
la tylliat bad ki thep ha kat ka nar da kaba king war shi war da 
ka siang kaba jrong. Hadien katto katne por ki symboh kba ki 
sa bthei bad ki sa rah noh ia ki na ka nar bad ki sa pynkhlad ia 
u shyiap na u khoi. Hadien katta ki sa peh ia u skop kba. Ia ki 
kba ki bym bthei ki ju pynkylb khoi da kaba pyniakhlad ia u 
khaw na u skop kba bad une hadien u long u khoi muri. 

Ia une uba ki shna na u khaw pat ki shu shim beit da u 
khaw bad ki thep ha ka nar kaba don utei u shyiap uba la 
pynshit lypa kumba la batai haneng, bad ki king war shi war 
kumba ki leh na ka bynta utei u khoi uba la batai haneng. 
Ynda u khaw u la bthei ki sa sei noh na ka ding bad ki sa 
pyniakhlad ia u khoi na u shyiap da ka shalani. la une ruh ki 
khot u khoi muri. 

Ia u shira pat ki shna ha kane ka rukom: la u kba ki pdem 
ha ka um kumba ar ne lai sngi haduh ba un da jem. Nangta ki 
sa shet ha ka ding katto katne minit, bad ki sa rah noh na ding. 
Ynda ka um ha kaba ki shet ia une u kba ka la khriat ki sa jiar 
noh ia ka. I u kba pat ki buh ha ka nar kaba lynghung kum ka 
nar karai ba shet jyntah (concave veesel), bad ki sa tiew biang 
ia une u kba haduh ba un da pyrthiew. Nangta pat ki sa dung 
haduh.b2m da i2d(hlad u skop na u khaw shira bad ki sa peh ha 
u prah. 

Shi kyrrtien ngi dei ban ong ei ei ia u khaw biruin uba ki ju 

thung ha ri Khasi Jaintia. la une u khaw ki khot ha ka ktien 
phareng glutenous rice. Kane ka ai jingmut ba une u khaw u 
don shibun ka kynja met kaba ki khot ha ka ktien phaieng 
gluten bad kaba iapher na u starch. Hynrei ha ka jingshisha 
um dei u gluten. U dei hi u starch tangba ha kawei pat ka 
rukom lane ka dur. 

Ha kaba kut ngi dei ban ong ba lada ka ri Khasi Jaintia ka 
kwah ban rep ia u kba uba ka thmu ban die shabar ka ri, kata 
ka dei ban rep da u kba uba rit symboh Ishir Ishir. Ha ri dkhar 
ki khaw kiba rem ki dei kito kiba rit symboh (fine rice), bad 
kito kiba heh symboh (bold rice) ki long kiba tad eh. Na kito 
kiba rit symboh don pat katto katne ki jait kba kiba ki ju ia bch 
eh ha kane ka ri India, kum u khaw kalma na Bengal lane u 
khaw basmati na Dehradun. Ngi ngeit namarkata ka long kaba 
myntoi ia u nongrep ha ri Khasi Jaintia ban pyrshang rep da u 
khaw basmati, namar ba ka jinglong ka ri Khasi Jaintia ka ia 
syriem ia ka Dehradun. 

LYNNONG 11 


U RIEWHADEM 

U riewhadem u long pat u jingthung ia u ba la wallam sha 
kane ka ri India na America lehse ha ka por ba ka wan ka 
East India Company . Naduh ba la shem ia ka ri America u 
la phriang kylleng ka pyrthei, ba mynta u long u jingthung uba 
ki ju thung ha kylleng ki ri Jong ka pyrthei, kum ha ka United 
States of America, ha Romania, Itzdy, India, Hungary, South 
Africa bad Egypt. Ha kane ka ri India, ki jylla kiba kham thung 
shibun eh ki long kumne ter ter, ka Uttar Pradesh,' ka Bihar, ka 
Punjab, ka Rajasthan, ka Gujarat, Tamil Nadu, ka Bengal bad 
kiwei kiwei. Ka jylla Meghalaya kam da thung shibun kum kitei 
ki jylla jong ka ri India lait tang ha ka ri Khasi - Jaintia. Kumta 
ngi sngew dei ban niew ia une u jingthung kum uwei na ki 
jingthung kiba kham donkam ha ki ri lum Khasi - Jaintia. 

Ka Jlngiapoikha ki Riewhadem : 

U jingthung riewhadem u don ar rukom ki syntiew, u 
symphiah uba ha khlieh jong u jingthung riewhadem u long u 
syntiew shynrang, bad uto pat uba hamar shiteng u jingthung 
u dei u syntiew kynthei bad dei une uba hadien uba bah khun. 
Ki symbai shynrang kiba rit katta katta kum u phngit (pollen 
grains) ki lah ban hap na utei u syntiew shynrang ha ki tmain 
(silk) jong u syntiew kynthei jong u juh u jingthung lane jong 
u wei pat u jingthung riewhadem, bad ynda ki la iapoikha, 
hangta ki symboh riewhadem ki sa sdang ban nangheh. Lymda 
ki ia poikha kumne ki symboh riewhadem kim ju long bad dei 
namarkata ka daw ba teng teng ngi ju iohi ha ki kop riewhadem 
katto katne ki bym shym long symboh. Bad namar ba ia ki tei 
ki phngit symbai (pollen grains) la kit da Iyer, kumta ka long 
kaba donkam ban kynmaw ba lada thung tang shi lain lane 
wat ar lain ruh lada jur eh ka Iyer ka lah ban kit ia kine ki 
phngit sha jngai bad ki lah ban nym hap ha kita ki riewhadem 

kiba hajan. Dei ban kynmaw pat ba namar ba ka l^^er ha lah Wt 
ia une u phngit sha jngai bad lada ki la ia poikha, kata kin inih 
bun jaid ki khun kiba lah ban long kiba ngim kwah satia. Ki 
nongrep riewhadem kin kynmaw ba ha uwei u kop riewhadem 
ki lah ban ioh ia ki symboh kiba ia pher ki rong. Kane ka pynl 
ba kawei ka rong ka wan na uwei u riewhadem, bad kawei pat 
ka rong na uwei pat u riewhadem. Hyniei kane ka jingiapoi^a 
khleh ka lah ruh ban long kaei kaei kaba myntoi shibun. La 
shcm ba haba ar jaid ki jingthung lane ki mrad ki iapoikha, ki 
khun Jong ki bunsien ki long kiba kham khlain ne kham bha 
ban ia ki kmie ki kpa. 

Tharai mynta don kawei ka jaid meisi (breed of cowe) 
kaba ai dud ong kumba san kilo shi sngi, bad kawei pat ka jaid 
(breed) kaba ai phra kilo shi sngi. Lada kine ki jaid ki iapoikha 
khleh, kata lada u masi shynrang na kawei ka jaid u iapoikha 
bad ka masi na ka wei pat ka jaid (breed) ka ba ai phra kilo shi 
sngi, ki khun kynthei kiba mih na katei ka jingp)oikha ki ju kham 
ai dud shibun ban ia ka kmie lane kino kino ki kmie na kata ka 
jaid. Kane ka jinglong ka neh tang ha ka pateng kaba nyngkong. 
Kum ia kane ka jinglong kaba ngi iohi ha ki jingthung bad ki 
mrad, ki newstad ki khot hybrid vigour ha ka ktien Phareng. 
Kumta ka long kaei kaei kaba ki ju leh ha ki ri ba la kham 
pawkhmat (advance countries) bad ha kiwei ki jylla jong ka 
India (kum ka Uttar Pradesh) ban pyniapoikha hapdeng ar jaid 
ki riewhadem, kumta ba ki khun kiba mih na kane ka 
jingiapoikha ki long kiba kham bha bad kham khlain ban ia ki 
kmie ki kpa. Ngin batai hangne kumno ki leh ia kane khnang 
ba ki nongrep kiba peitmat ha ri Khasi Jaintia ruh ki lah ban 
pyrshang ban pynmih kum uta u symbai uba lah ban pynmih 
ki jingthung riewhadem kiba kham bha. Ka jingkhaii ia ki 
symbai kiba kum kine ka long kaba myntoi shibun. 

Tharai mynta la don ar jaid ki riewhadem u ‘A’ bad ‘B’ bad 
kiba ngi la shem ba lada kine ki ar jaid ki iapoikha kata ki Idiun 
jong ki ki kham bha ban ia u “A” lane “B”. la kine ki ar jaid ki 
riewhadem ngin thung ha kane ka rukom. la u riewhadem “A* 
ngin thung ha kawei ka lyn^ha kaba ia jngai na kiwei pat ki 


61 



riewhad«in, kumta ba u symbai jong u un long barabor u bym 
iakhleh bad kiwei. Ha kawei pat ka lyngkha ngin thung khleh 
ia kite! ki ar jaid ki riewhadem kumne: ha uwei u lain ngi thung 
ia u “A” ha uwei pat u lain ngi thung ia u “B” bad kumta ter ter 
baroh shi lyngkha. Ha ka por phuh syntiew pat ia ki symphiah 
jong u “A” ngi ngor noh kumta ba un sah tang u syntiew kynthei. 
Kumta u “A” u lah ban iapoikha tang bad u “B” uba la don 
matjan bad u. Hynrei u “B” pat um lah ban iapoikha bad u 
“A” namar la ngor noh ia ki syntiew shynrang jong u “A”, kumta 
u “B” la u iadon marjan bad u “A” ruh u shu sah hi u “B”. Ia ki 
symbai riewhadem kiba ngi ioh na u riewhadem “A” na kane 
ka lyngkha kaba ar ngi iohi namar kata ba ki long kiba shiteng 
jaid bad kine ki lah bunsien ban pynmih ki riewhadem kiba 
kham bha ban ia u “A” lane “B”. Hynrei ngi dei ban leh ia 
kane man ka snem. Ngi dei ban buh ia u “A” bad u “B” la ka 
jong ka jong, namar ki ksiew na u “A” bad na u “B” kim long 
kiba kham bha ban ia u “A” lane u “B”. la u riewhadem uba 
ngi ioh da kaba leh kumtei ki khot ha ka ktien phareng hybrid 
maize lane u riewhadem shiteng jaid. 

Ki Jaid Riewhadem : 

Don bun jaid ki riewhadem, hynrei ia baroh ki jaid ba juh 
kham thung la buh ha ki san tylli ki klas kumne: 1. U riewhadem 
pyrthew (pop maize) 2. U riewhadem jem (soft maize) 3. U 
riewhadem shini (sugar maize) 4. U riewhadem lynghong 
thliew (dent maize) 5. U riewhadem mawshamok (flint 
maize). Utei u jait uba nyngkong u don u tyllong uba rit bad 
ki soh ruh ki long kiba rit bad ki shait pyndonkam eh ha ri 
America ban shna riewhadem pyrthiew. Uba ar pat u don u 
symboh uba jem bad ka snep ruh ka long kaba jem. Uba lai 
pat u long uba thiang tarn na ki jait riewhadem baroh. la une 
ki shait pyndonkam ha ri America bad ha India ruh kumjuh 
ban bam tang shu shet thai ia u. Ki symboh jong une u 
riewhadem ki long kiba sti (wrinkled) ynda la thad rkhiang ia 
u. Ka daw ka long ba katba ka um shini ka dang don hapoh u 
riewhadem kata u dang dap sngaid, hynrei ynda la mih noh ka 
um shini bad sah sa tang ka shini hapoh u symboh, hangta u 

sa sdang ban sti. Kane kam long ha kiwei pat ki symboh 
riewhadem namar kim don shini shibun kum une, hyniei ha 
ka jaka ki shini ki don da u starch. Na ka bynta ban bam u 
briew, une u long uba kham bang shibun ban ia kiwei pat ki 
jaid riewhadem. Hangne ha ri India ka Kashmir ka thung shibun 
ia une u jaid riewhadem, bad namar ba u iadei bad kata ka 
jaka. Ngim don jingartatien ei ei ba un iadei ha ri Kheisi - Jaintia 
ruh. U riewhadem lynghong thliew u long pat u riewhadem 
uba ki shait rep eh ha ri America. Ki khot kumta ia u namar ba 
ha khlieh jong iwei-pa-iwei i symboh riewhadem jong une u 
jaid, don i thliew rit iba ia syriem ia I thliew ba la pynlong da 
kaba dung da u prek na ka khlieh jong iwei-pa-iwei I symboh. 
Na une u jaid riewhadem ki ju shna bun jaid ki jingbam kum 
kito ba ki ju bam mynstep (cereals), lane ki shna ata (flour). 
Utei u jaid riewhadem uba san pat, uba ngi la khot u riewhadem 
mawshamok, u long uba kham kynrei eh ha kane ka ri India 
bad u long uba ki ju thung ha ri Khasi-Jaintia. Une u riewhadem 
u don ka snep jong u symboh kaba eh katta katta bad kaba 
jlih. 

Kaba Thung Riewhadem : 

U riewhadem u long u jingthung uba long ha ki khyndew 
kiba sbur bha ki bym don bun eh ka urn lane ki bym da rkhiang 
eh. Um lah ban long ha ki jaka kiba lang ka um (water logged 
soils). Hynrei ki ’dewra bda ki ioh biang ka um bad lada ki 
biang ka sboh ki lah ban long kiba bha na ka bynta une u 
jingthung. Une u jingthung u dei ruh ban ioh ka um kaba biang 
bad ka sboh kaba biang khamtam ha ka por kaba u dang san. 
Dei namarkata ban ai bha ka sboh, bad shuwa ban thung ia u, 
dei ban ai da ki kynja sboh kum ka eit masi. U donkam ruh 
ban ym don shibun ki nuit kiba lah ban iaknieh ia ki jingbam. 

Ha ri sepngi ki thung ia une u jingthung bunsien ha ki Iain 
kumta ba ka long kaba jem ban phut ia ki nuit da ka kynja kor 
kaba Id khot ha ka ktien phareng ka grubber ne cultivator. 
Kane, kumba nga la pyni ha ki lynnong kiba mynshwa, ym 
tang haba thiew ia ki nuit, hynrei ka lah ruh ban kynton 
khyndew. Ia kane ka kor lah ban ring da ki masi dab kumjuh 

kumba ring ia ka lyn^or. Haba thung, buh kumba ar phut 
shiteng na kawei ka kynton ha kawei pat ka kynton ha u lain. 
Ki bnai kiba bha eh ban thung riewhadem ha ri Khasi-Jaintia 
ki long ha u April bad May. Ka Sorkar mynta, ka la pynshlur 
ruh mynta ban thung ia u riewhadem tlang kum ha ki jaka ki 
ba kham syiad bad ha ki jaka kiba biang ka um, kum sha Bhoi. 

Ki thied Jong u riewhadem, kum ki jong u phan, ki donkam 
shibun ka oksijen ha ka por ba u jingthung u dang san, dei 
namarkata ka daw ba u riewhadem, u donkam ka jingkara ar 
sien ne lai sien khnang ba ki thied kin ioh Iyer. la ka jing kara 
kumne, khnang ba u jingthung un ioh Iyer ki khot ha ka ktien 
phareng aeration 

U riewhadem kum ki jingthung baroh u don shibun ki 
jingpang kiba pynshitom ia u, hynrei imat kine kim da pynjulor 
eh haduh ban da pyndonkam kano kano ka lad ban pynduh ia 
ki. Na ki khniang pat kiba ju pynjulor ia u ruh ym da bun eh, ia 
kaba ngin pynshitom jingmut eh ia ka ban pynduh ia ki. Dei 
namarkata ka daw ba ki riewstad hangne ha ri India kiba pule 
ia ki khniang (entomologists) kim i^at shym leh ei ei na ka 
bynta une u jingthung. La kumta ruh ngi ngeit ba ki khniang 
kiba bam ia u jyntang riewhadem ki don ha ka ri Khasi -Jaintia 
kumba ki don sha kiwei pat ki ri. Kine ki long ki khniang kiba 
bunsien ki tur sha ka jingshai mynmiet. Lah namarkata ban 
pyniap ia ki da kaba thang ha ka por janmiet ki ding sharak 
kiba rit harud lyngkha riewhadem ha ka por ba kine ki khniang 
ki wan ban kha pylleng ha ki jyntang riewhadem. 

la u riewhadem ki ju thung ha ri Khasi - Jaintia tang na ka 
bynta ban bam ia u soh riewhadem. Hynrei ha kiwei kiwei pat 
ki ri bad kiwei pat ki bynta jong kane ka ri India ki ju thung ruh 
ia u khamtam na ka bynta ki jingri. Ha kane ka ri India ki ju 
pyndonkam ia ki jyntang riewhadem ban shna jingbam masi 
da kaba ki ot rit lyngkhot lyngkhot ia u jyntang bad sa ai beit ia 
ki masi. Ki ju ai ruh ia kine ynda la buh katto katne bnai ha ki 
thliew (silo) kiba ki la shna kyrpang. Ki ju leh ia kane ban ioh 
jingbam ia ki mzisi ha ki por ba kyrduh jingbam. 

Lada pyndonkam ia u soh riewhadem na ka bynl^ban *hu 
bam kumto ynda shet thai lane da kaba shu thang^ i» u soh 
riewhadem ki kheit ha ka por ba ki kop (husks), ki dang 
jyrngam, bad ki symboh kirn pat ih-eh. Hyniei lada khsitia ki 
khnang ban buh symbai, don kam ban ieh kham slem ia u soh 
riewhadem ha lyngkha haduh ba un da ih bha. Bad katba u 
symboh u nang rkhiang bha, katta u nang bha ban buh symbai. 

Lada thung ia u riewhadem tang na ka bynta u jyntang 
ban bsa ia ki masi, kaba bha ka long ban ot ia u naduh l^at ha 
ka por ba ki riewhadem ki la sdang ban long symboh. Hymui 
lada thung khnang ban bsa ia ki masi da u jyntang risudisdem 
da kaba buh ha ki thliew (silo) kumba la ong haneng, kata del 
ban ot ynda ki symboh ki la heh bha. Hynrei lada thung pat la 
u riewhadem na ka bynta ki soh. bad na ka bynta ban ai masi, 
donkam ban ot ia ki jyntang tang shu lah kheit ia ki riewhadem. 
Ka jingkheit riewhadem ha ri Khasi-Jaintia ka sdang naduh u 
bnai July. 

Ka jaka buh symbai riewhadem ka dei ban long kaba 
rkhiang bad ioh Iyer bha. Lada jur eh ka jingsngem bad jingshit, 
ki riewhadem ba buh symbai ki tlot bor noh. 

LYNNONG 12 


UPAI 

U pai u long u jingthung uba ngim pat da thung bha ha ri 
Khasi-Jaintia, hynrei uba nga ngeit ba un nang roi nang roi, 
lada ngi nang ban pyndonkam ia u kumba ki leh sha kiwei 
kiwei pat ki jaka. 

Ki riewstad kim pat lah ban ong thikna ha kano ka jaka u 
pai u mih nyngkong nyngshap eh. Bun ki ngeit ba don ar tylli 
ki jaka ha kiba u pai u mih nyngkong. Ka ri Assam bad Bengal 
lehse ka long kawei na ki iing kiba nyngkong jong u pai. Lehse 
u pai u la mih na uwei u phlang uba ki khot u kas ha ka ktien 
Hindustani, u phlang uba ia syriem ia u khah bad uba don 
kyrhai ha ri Bengal bad Assam. Kawei pat ka jaka kaba ki ngeit 
ba ka long ka iing kaba nyngkong eh jong u pai ka long ha ki 
dewlynnong kaba don shaphang shathie lam mihngi jong ka 
Asia. Lehse ki dewlynnong New Guinea ki long kita ki jaka. U 
pai uba mih ha Assam bad Bengal u long uba kham rit met 
ban ia u pai uba mih ha kato ka dewlynnong. Hynrei ha kine 
ki phew snem kiba hadien ki riewstad ia kiba ki khot ki plant 
breeders ki la pyniapoikha ia kitei ki ar jaid ki pai kiba ngi 
don mynta ha kane ka ri India. Ki khun kiba mih na katei ka 
jingpoikha ki long ki bym da rit met eh bad da rben eh kum 
kito kiba ki la wallam na kitei ki dewlynnong kum na Java. 

U Pbi Ha Ri Khasi bad Shawei 

Don mynta ha ka Jylla Meghalaya kumba 80-86 hektar ha 
kiba ki thung pai, bad ha ka kane ka jylla ka jingrep pai ha 
kaba ia nujor bad kiwei pat ki jylla jong ka ri India ka dang 
duna shibun. Hynrei, nga ngeit ba ka jylla Meghalaya ka long 
kawei na ki jylla jong ka ri India ha kaba u pai u lah ban long 
bha. Kawei na ki daw balei ba ngi ha Meghalaya ngim thung 
pai kumba thung sha kiwei pat ki jylla ka long, kumba nga la 
ong haneng, ba ngim pat nang ban pyndonkam ia u pai na ka 

bynta ban thaw shini lane gur (mlthai), kumba ki ieh sha kiwei 
pat ki bynta jong ka ri India. Ha ka jylla Uttar Pradesh don 
kumba ar milian hektar u pai, bad dei kane ka jylla kaba 
pymmih shibun eh ka shini bad ka gur ha kane ka ri India. Ka 
jingroi ha ka jingrep pai ha kane ka jylla bad ha ki jylla kiba ia 
khap bad ka kum ka Punjab bad ka Bihar ki la stet katta katta 
ha ka jingpynmih shini, bad ka ri India mynta ka long kaba 
khraw tarn ha ka pyrthei baroh kawei ha kane ka liang. Lada, 
ki nong Meghalaya kin iarep pai kham bun ha kine ki snem ki 
ban wan, nga ngeit ba ka jylla jongngi ruh kan long kaba khlain 
ban pynmih shini kum kiwei pat ki jylla ha ri India. 

Ka ri Khasi - Jaintia ka long, kum ka jylla Assam baroh 
kawei, kaba bit shibun ban thung pai. Ka jingshit jingkhriat ka 
long kaba bit bha na ka bynta une u jingthung, u slap ruh u 
biang bha . U pai u long bha ha ki jaka syaid bad ha kiba u slap 
u hap ym duna ia ka SOOOmm. shi snem. Lah ruh ban thung ia 
u ha ki bun jaid ki khyndew, lait sa tang ki dew dait ne dewktieh, 
ne ha ki khyndew mawsiang ha kiba ka khyndew kam da jylliew 
eh. Ki khyndew kiba bit eh ki long kito ki bym da dait eh lane 
ki bym da long dewra eh, bad kiba don ka sboh kaba biang. 
Ha ki jaka kiba ka um ka shu neh hajuh (water logged aolla) 
ruh, u pai um long. 

Ki Rukom Thung Pai : 

la, u pai lah ban thung ha ki bun rukom. Ha ka jylla Assam 
imat kaba ki ju Ieh ka long ban shim ia ki kshai pai. kata ki 
khlieh (to'ps) jong u pai bad ki sa pynspeh ia ki da kaba buh 
ha ki jaka sara lane ha ki jaka sngem harud pung bad ynda ki 
kshai ki la speh bha, ki sa rat ia ki bad leit thung sha lyngkha 
ha ki thliew kiba long kumba 9 ne 10 inshi ka jingjylliew bad 
ha k^i jingjngai kumba shi phut shiteng lane ar phut na kawei 
ka thliew ha kawei pat. Habadei-badei ha ki jaka kiba ki dai^ 
shu lah shyrti thymmai ki shu thung beit ha ki thliew ia kine ki 
kshai khlem da sara. 

Ha ki jaka madan pat, ha kiba pahuh ka um, ha kylleng ka 
ri dkhar ki ju thung ia u pai kumne. Ki lur ia ka lyni^a bad 
pynmadan bha ia ka. la u pai pat ki ot lyn^ot lyngkhot, kS da 

ieh lai-lai mat, bad ia kine ki lyngkhot pat (apte) ki tep hapoh 
ka khyndew ha ka jingiylliew kumba shi tnshi ne ar inshi bad ki 
sa ai um ia ka lyn^ha. Haba thung, ki ju thung ia ki pai ha ki 
lain ha ka jingjngai kumba shi mitar ei ei na uwei u lain ha u 
wei pat, hynrei ia kine ki lyngkhot pat ki shu pyndem ter ha u 
lain bad ki da pyniakynduh ia twei i lyngkhot pai bad iwei pat. 
Haba ki thung ha kane ka rukom ki pyndonkam ym tang ia ki 
kshai pai kum ha katei ka rukom kaba la batai haneng, hynrei 
ki pyndonkam ia u pai baroh uwei. la kane ka rukom thung 
p^i ki khot ka flat lane ka level method ha ka ktien phareng. 

Kawei, pat ka rukom thung ha ki jaka madan ka long kaba 
ki khot ha ka ktien phareng ka ridge and furrow method 
kata ka mut ka rukom thung ha ki nur bad kynton. Kata ka 
long kumne. Ynda la lur bha ia ka lyngkha bad ynda la ai sboh 
bha ia ka da kito ki sboh kiba ngi la batai ha ki lynnong kiba 
mynshwa, ki thaw nur da ka lyngkor kaba lah ban shna nur 
kaba ki khot ka furrower. Kane ka long ka lyngkor kaba lah 
ban ruid ia ki nur bad ban kyndat khyndew baroh arliang. la 
kine ki nur ki ruid ha ka jingjngai kumba shi mitar shiteng na 
kawei ka nur sha kawei pat. Ha ka por thung ki ot ia ki pai 
^gkhot ^mgkhot kumba la batai haneng bad ia kine ki buh 
pynthiah ha kine ki nur bad ki sa tep khyndew ia ki pat da u 
mohkhiew ne u kynja mohkhiew uba rit bad jrong u sping uba 
ki khot ha ka ktien phareng hoe. Lada ka khyndew ka rkhiang 
ki sa ai um tang shu lah thung. Hadien kata pat ki sa ai um 
tang teng-teng kat kum ka jingdonkam ka khyndew. 

Kawei, pat ka rukom kaba ki ju ieh ha Java bad ha ki katto 
katne ki jaka ka long kaba ki khot ka trench method. Kata, 
ha ka jaka jong ki nur (furrow) kumba ki leh ha katei ka rukom 
kaba la batai haneng, ki shna da ki nur kiba kham heh shibun, 
haduh ba la lah ban khot ia ki kharai. Ki leh kumne ha Java 
namar ka khyndew ha kato ka jaka ka long kaba tuid na ki lum 
mihding (volcanoes) bad katba nang tih jylliew katta ka nang 
bha. ia ki jingthung. Kumta kine ki kharai ki long kumba shi 
phut ka jipgjylliew bad hadien pat ki sa kynroi shuh shuh ia ka 
kjtiyndew kaba ki la lomroi kumba la ong haneng. Haba ki thung 

kumne ka jingjngiai na kawei ka kharai ha kawei pat ka knig 
kumba lai phut shiteng lane saw phut. 

Na, kine ki lukom thur^ t^ioh, la shem ba kane kaba Idiadduh 
ka long ka rukom thung kaba bha tam eh, kata, ka jingmih u pai 
na kaba thung kumta ka long kaba bha tam. Hyniei ha bun Id 
jaka ha ri India ki shem ba ka long kaba kham myntoi ban thung 
da katei ka nikom kaba lai, namar ka jinglut ha ka por thung ka 
kham duna haba diung kumtei ha ki nur kiba ledi shna da ka 

Na ki jingthung baroh kiba ki thung ha ri India lehse ym 
don uwei pat u jingthung uba kham donkam ai sboh palat ban 
ia u pai, namar katba nang ai sboh bha ia u, katta ka jingmih 
ka nang jur. Ha bun ki bynta ka ri India ka jingmih na u pai shi 
hektar ka long tang kumba 40-50 ton. Hynrei, lada thung ha 
ka rukom kaba dei bad ai sboh ia u, u la ju mih haduh 160 ton 
shi hektar. Lada ai sboh da ki rukom jingthung kum da u saihon 
(sun hemp), lane u dhiancha (Seshania ocoleato)u rymbaija 
lane u cowpea ia kine baroh dei ban thung shwa ban thung ia 
u pai, hadien kata sa puh kylla ne tep ia ki da ka lyngkor hapoh 
khyndew. Lada biang ka jingsngem ka khyndew, lah ban thung 
ia kine ha ki jaka kiba khap Assam lane ha ki jaka syiad ha 
kano kano ka por bad ban puh kylla ruh ha kano kano ka por, 
lait tang ha ki jaka kiba kham khriat eh. Lada ai da ki sboh 
shaba kiba nga la pyni ha ka lynnong kaba mynshuwa, ia kine 
lah ban ber ha ki nur khyndiat sngi shuwa ban thung ia u pai. 
Hynrei lada ai da ka sboh dawai kata dei ban ber ia ki ha ka 
por ba u pai u dang sei bad dang lung bha. 

Ha kiwei pat ki bynta jong ka ri India ka jingai um ia u pai 
ka long kawei kaba donkam shibun eh; hynrei ha ri Khasi- 
Jaintia nga ngeit lah ban thung pai khlem da ai um (Irrigate). 

Ynda u pai u la mih, ka donkam ban kynton ia u khnang 
ba un ym thiah bad ba un ioh ruh shibun ka sboh lane ka 
jingbam kaba don ha ka khyndew. Don ki jaid pai ruh kiba 
kham thiah (lodge) ban ia kiwei pat bad bunsien kine kiba 
thiah ki ju thiah lada bun eh ka sboh naitrojen, lane lada bun 
eh ka um ha ka khyndew. Khnang ban iarap ia u pai ba un 
ieng, ki ju tehsong kumta ba kin ia bat uwei ia uwei pat. 

Kl Jingpang, Ki Khniong bad ki Mrad kiba Bam Pbl: 

U pai, u don shibun ki nongshun kiba iateh ban pynjot ia u 
kum ki khniang, ki mrad khlaw bad ki mangkariang kiba ki 
khot ki fungi kiba pynlong jingpang, bad kito kiba ki khot ki 
virua, kita ki kynja met ne jingthung kiba pynlong ki jingpang 
ia kiba nga la batai katto-katne shaphang Jong ki ha ka lynnong 
kaba dei shaphang u phan. 

Na ki khniang kiba kham pynjulor eh ia u pai ki dei kito ki 
khniang kiba ksam thliew ia u jyntang jong u pai kiba kham 
pynjulor eh shibun. Ki long ki kynja niangnuih (caterpillar) 
kiba mih na ki thapbalong. Kine ki thapbalong ki kha pylleng 
sha lyndet jong ki sla u pai. Na kine ki pylleng ki mih kitei ki 
niangnuih bad ha ka ba nyngkong ki bam ia ki sla, hadien pat 
ki ksam ia ka met u pai haduh ba ka um ha u pai kam iaid beit 
shuh bad hadien kata ki khniang kylla thapbalong hapdeng 
hynriew taiew. Kumta ki lah ban roi stet katta katta. Don ar ne 
lai ki rukom kiba ngi lah ban leh ban kham pynduna ia kine ki 
khniang. Lah ban lum ia ki pylleng (namar kawei kawei ka 
thapbalong ka lah ban kha kymba 400 tylli ki pylleng), lane 
lah ban thang da ka ding harud lyngkha. Lah ruh ban ym thung 
ia u pai lane ban ym iehnoh ia u pai ba un mih ar snem lai 
snem na u juh u tynrai. Kine ki buit ki lah ban iarap katto 
katne, hynrei, kin ym lah ban leh shibun eh ban pynduh ia 
kine ki khniang pong doh met (stem borers). 

Uwei pat u khniang uba pynshitom eh ia u pai u dei u kruin 
(white ants lane termites). Lada thung ia u pai ha ka rukom 
kaba ki ju thung sha kiwei kiwei ki jaka jong ka pyrthei da 
kaba thung da ki lyngkhot pai (sets) kiba la ot lyngkhot 
lyngkhot kumba la batai haneng kata ki kruin ki ioh li bha ban 
pynjulor. Ki sdang na ki shylluid (eyes) lane na ki arliang ki 
tdong jong kine ki lyngkhot pai. Lada ki kruin ki pynshitom 
kumne ha ka por thung, kaba ki ju leh ka long ban wieh ia ki 
tdong jong kine ki lyngkhot pai ha ka dawai kaba la shna da 
kaba pynum katto-katne ka bsiang (coal tar) bad khleh ia ka 
bad ka um. Ha ki jaka ha kiba u shaba nim (neemcake) u tad, 
lah ban buh da une u shaba ha ki nur ha ka por thung. Hynrei, 

kaba kham bha eh ka long ban ai um kham bunsien bad bam 
kynroi ia ka khyndew sharud ki pai man la ka por, namar n 
kruin um sngewbha ia ka um bad ka jingshai. 

Na ki jingpang pai pat kiba ngi ju shem ha kane ka ri India 
bad ha ri Asscum bad ka ri Khasi-Jaintia ruh, kaba kham longsan 
eh ka long ka pang tang saw (red rot). La khot ia ka da kane 
ka kyrteng namar lada phiah arising ia u met pai, lah ban iohi 
ia ka jingthoh saw baroh shi lynter ki ksai pai (fibres) ka da 
sdang na ki mat (nodes) bad ka da par baroh shi lynter ka 
pung (intemode) kane ka jingsaw hadien ka lah ban kylia 
lam byriong ne rong ktieh (brown). Ki dak kiba lah ban iohi 
na shabar pat ki long kumne: ki sla kiba kham shapdeng u met 
pai ki sdang ban stem bad kum ban tlor, bad tang u thied bah 
jong ka sla (mid-rib) u lah ban jyrngam. Ki riewstad ki tip ba 
kane ka jingpang ka long na uta u kynja mangkariang uba ki 
khot u fungus ha ka ktien phareng bad uba ki la ai kyrteng 
saian u CoUetotrlchum fuicatum hynrei, kim da tip bha 
kumno une u jingthung u roi ha u pai. Kaba kham kongsan eh, 
ka rukom ban ialeh pyrshah ia kane ka jingpang ka long ban 
ym thung da kino kino ki pai kiba don dak saw lane ban ym 
thung da ki pai kiba ioh na ki jaka kiba don kane ka jingpang, 
lane ban thung tang kito ki jaid pai ia kiba kane ka jingpang 
kam ju kham kem ia ki. Ha ri Khasi-Jaintia, u pai talu (paunda 
lane noble lane tropical cane) u long u jaid pai uba kham 
ioh ia kane ka jingpang. Hynrei, kito ki jaid pai kiba kham rit 
met kum kito kiba ioh mynta na Coimbatore, na ka Sugttr 
Cane Breeding Station jong kane ka ri India, ki long kiba 
kham lah ban ialeh pyrshah ia kane ka jingpang. La kumta 
ruh don uwei u jaid pai na Coimbatore uba ka la ai l^ndeng 
G.2: 3 uba shait ioh eh ia kane ka jingpang. la une dei ban 
kiar. Ha ka jylla Assam imat ki niew ia u pai Co.361 ba u long 
uba kham lah ban ialeh pyrshah ia ki jingpang bad wat ia ki 
khniang ruh. Lada kane ka jingpang ka la paw ha kano kano 
ka lyngkha kaba bha eh ka long ban ym shah ia u pai ha ka ta 
ka lyngkha ba un san haduh kawei pat ka snem. 

Nalor kitci ki nongshun, ki mrad khlaw, kum ki myrsiang, 

ki sniang khlaw, ki khnai bad kiwei ki long mh kiba pynjulor ia 
u pai. la kine baroh ngi dei ban ialeh ban pynduna. 

Ka Jingot Ptei bad ka Jingpyndonkam ia u : 

U pai u shim por kumba shi snem ban ih. La kumta ruh ka 
shong ha u jait pai bad ha ka jingshit jingkhriat jong ka jaka. 
Ynda ki sla ki la sdang ban iap stai, kata ka la dei ka por ban ot 
ia u. Ha ki bun ki bynta jong ka ri India, ki ju ot ia u pai da ka 
rashi hynrei, ha ri Khasi-Jaintia ki pyndonkam da ka wait. 

Haba khein lang ia ka ri India baroh kawei, ia u pai ki kham 
pyndonkam eh na ka bynta ban shna gur. Ha ka jylla Assam 
ruh kumjuh, kumba 98 percent u pai ki shna gur. Kan long 
namarkata, kaei kaei kaba bha bad kaba myntoi shibun ia u 
Khasi-Pnar lada un nang kumno ban shna gur. Ka gur ka long 
ka mithai lali (molasses) kaba eh bad kaba rong saw bthuh, 
bad kane ka pynlong ia ka, ka bym da sngewtynnad eh ban 
pyndonkam ha kaba dih sha. Hynrei, ha ri dkhar ki pyndonkam 
bah ia kane ka gur ha ka khleh bad ki kynja jingbam baroh 
bad ha kaba shet mithai (sweets) lane ha kaba shu bam kumto. 
Ka ri India baroh kawei ka pynmih kumba 3,000,000 ton ka 
gur shi snem shi snem. Ia ka gur ngi shem ha iew ha hat bad ka 
don lai rukom: kaba tylli kum ki maw kiba lam pyllun, lane 
kaba kum u pawdar kata ka ba phret, bad kaba lam long um 
(semiliquid). la kane ka gur (raw sugar or jaggery) ki shait 
shna ha kylleng ki nongrit jong ka ri India kumne kumba la 
batai harum : 

Nyngkong eh ki tylUat ia u pai bad ki pynmih ia ka um pai. 
la ti pai ki tylliat ha ki roller kiba lah ban shna da ka dieng 
lane da u nar. Lah ban ioh ia kine na ki kompani bapher bapher 
kiba shna ia kine ki jait tiar. Ki rolter kiba lah ban ioh na kitei ki 
kompani ki lah ban tylliat kumba lai ne saw mon u pai ha ka 
^hikynta bad ki pyniaid ia ki da ki masi dab. Na ka shispah kilo 
u pai ki lah ban pynmih haduh kumba 65 kilo lane 70 kilo ka 
um pai. la kane ka um pai pat ki sa shet ha ki khiew nar (iron 
pans) kiba heh ha ka ding kaba la shna khnang na ka bynta 
kane. Kane ka ding ka long bunsien tang da ka pajwa 

(fuTnaco) kaba ki tih hapoh khyndew bad kaba don u kynja 
atoskhana ha kawet ka dong bad ka thliew ban sei ia u dpei na 
kawei pat ka dong. Ha bun ki jaka kim ju pyndonkam dieng 
iap ei ei lait tang da u shaba pai (bagasse) uba sah na u pai 
ynda la khnoit noh ia ka um pai. Ki khiew nar pat kiba ki ju 
pyndonkam ki long kiba heh bad kiba lah ban shct kumba 120 
kilo ei ei. Hynrei, kine ki khiew ki iapher na kawei ka jaka sha 
kawei pat. Don ki khiew kiba lah ban shet tang kumba 25 kilo 
ka um bad don pat kiba lah ban shet haduh 600 kilo ka um 
pai. Ha ki katto katne ki jaka pat ki buh ia kine ki khiew kumba 
san ne hynriew tylli shisien shet ha ka pajwa kaba jrong lynter. 
Shuwa ban shet ia ka um pai ki ju da jiar ia ka namar ba kan 
kham khuid ka gur. Nalor kaba leh kumne ki ju pyndonkam 
katto katne kiwei pat ki jingpynkhuid kum ka um kaba mih na 
ka snep jong u bhindi (lady’s finger), lane ka shun, lane ka 
kynja dawai kaba ki khot sodium hydrosulphiie, lane u rnga 
jong u skop kba, lane da ka julab (castor oil) bad kiwei kiwei. 
la kine ki juhbuh ha ka um pai katba ka nang thnam ha ding. 
Da kaba leh kumne ka jakhlia bad ka sboh ka sbiar, ka kiew 
hajrong bad ki sa khat noh ia ka da ka siang kaba pei thliew 
(perforated ladle), kumta ba ka um pat kan ym lehnohei. Ha 
ki katto katne ki jaka kim ju pyndonkam jingpynkhuid 
(clarifier) ei ei, hynrei, ka gur kaba ki ioh na kaba khlem 
pynkhuid ka don ka tong kaba jngut bad ka bym da stem 
itynnad. Kaba donkam eh ban nang ha kaba shet ia kane ka 
um pai ka long ban ithuh ha kano ka por ne ka kyrdan (stage) 
dei ban rah noh ia ka nar na ding lane ban tong noh ia ka um 
pai ban pynkhriat ba kan lang. Kane ka long kaba donkam 
ban ithuh. Lada ym ithuh ia kane ka gur ka lah ban ym long. 
Lada rah noh kham shuwa ia ka por kaba dei kata ka lah ban 
shu lang um ha kaba ki ju shna shini. la kane ka syrup ki khot 
ha ka ktien Hindustani rab. Hyniei, lada rah kham hadien ia 
kane haba ka temjserature ka long kumba 10° C bad 11° C ka 
pynlong ka gur kaba kham jem. Lad^ rah pat kham hadien 
khyndiat ia kane ki ioh ka gur kaba kham eh. Lada shet kham 
palat pat ia kine ka pynlong ka gur kaba fong powder, syriem 
ia ka shini tangba ka saw bthuh. Na ka shispah kilo u pai lah 

ban ioh kumba 10 kilo ka gur. Kiba kwah ban ioh jingtip shuh 
shuh shaphang kaba shna gur lane shaphang kaba shna shini 
na u pai ki lah ban tohkit kham bha na ka Indian Institute of 
Sugar Technology, Kanpur, Uttar Pradesh. 

Shaphang kaba shna shini na u pai ngi lah ban shu ong 
lyngkot ba nalor ki karkhana kiba rit kiba don kylleng ka ri 
India don mynta kumba 150 tylli ki karkhana heh kiba shna 
shini. la ka shini ki shna ruh ha kylleng ki nongkyndong ha ka 
jylla Uttar Pradesh bad kiwei kiwei ki jylla, kiba rep bun u pai, 
ha India, kumba nga la pyni haneng na ka um pai, kaba ki la 
shet, kaba ki khot ha ka ktien Hindustani rab. Kane ka long 
kum ka syrup ne ka um shini kaba ki ioh kumba la pyni haneng 
na kaba shet ia ka um pai bad hadien kata ki sa buh ia ka ha ki 
khiew ne ki tin haduh kumba ar taiew ei ei. Ha kine ki taiew ka 
rab ka sdang ban pynmih ia ki symboh shini (crystalize). la 
kane ki shim bad ki theh ha ka kor kaba jiar ia ka mithai lali 
(molasses) da kaba pyntyllun (revolve) stet ia ka kor. la kane 
ka kor lah ban pyniaid da ki ar ngut ki briew lane da ka enjin 
(engine). Ynda la jiar noh ia ka mithai lali, ka sah sa ka shini 
ha kane ka kor. la kane ka shini ki sa thad ha ka sngi khnang 
ba kan duh ka rong saw kaba dang sah katto katne ha ka shini. 
Kino-kino kiba kwah ban thied ia kane ka kor ban jiar 
(centrifuge) ki lah ban tohkit na katei ka Kolej kaba ngi ia ai 
kyrteng haneng: Indian Institute of Technology, Kanpur. Na ka 
shispah kilo u pai lah ban ioh kumba 8 kilo ka shini. 

la ka shini lah ruh ban shna na ka gur da kaba pynum 
biang ia ka gur bad hadien kata sa jiar ha katei ka kor 
(centrifuge). Kane ka rukom shna shini na ka gur kam long 
kaba ki ju kham leh, bad ka donkam katto katne ka jingnang 
kaba kham thikna. 

LYNNONG 13 


U DUMASLA 

U dumasla u long u jingthung uba u nongrep ha ri Kheisi- 
Jaintia u lah ban ioh jingmyntoi shibun eh. Nga ngeit ba ka 
jaka mh ka long kaba iadei eh na ka bynta une u jingthung. 
Kaba donkam ia u nongrep ha ri Khasi>Jaintia ban tip ka long 
kumno ban shna dumasla na une u jingthung. La katta ruh 
ngan thoh katto katne shaphang une u jingthung shuwa ba 
ngan batai ia ka rukom shna dumasla na ki sla jong u. 

U dumasla u long u jingthung uba la wanrah sha kane ka ri 
India na ka ri America. Shwa ban shem ia ka ri America ki 
briew kim ju tip ia ka dih duma lane dih sikret ne dih shrut. 
Hynrei, hapdeng khyndiat spah snem ka jingdih sikret ne dih 
duma ka la phriang kylleng ka pyrthei bad mynta u dumasla u 
la long uwei na ki jingthung uba kongsan tarn jong ka pyrthei. 
Ka India ka pynmih kumba 580000 ton u dumasla shisnem 
shisnem bad ka wan ba saw hadien ka USA, Turkey bad Greece 
ha ka jingpynmih ia u dumasla. Ka ri India ka chalan, ym duna 
ia ka 85000 ton u dumasla shabar ri. Na kane ngi lah ban iohi 
ba ka ri India ka long kawei na ki ri kiba rep bha ia u dumasla, 
bad u long ruh ha man la ki jaka ha ka ri India. Ka jingpynmih 
dumasla ha ri India ka long kumne: Andhra Pradesh (2.54 lak 
ton), Gujarat (1.5 lak ton), Uttar Pradesh (.72 lak ton) , Bihar 
(.09 led{ ton) , Tamil Nadu (.09 lak ton), West Bengal (.13 lak 
ton), Karnataka (.44 lak ton). Kumta na ki jylla jong ka ri Ipdia 
baroh ka Meghalaya ka long kaba duna shibun ha ka 
jingpynmih dumasla, Kane kam dei namar ba ka jyUa 
Meghalaya ka long ka jaka ka bym bit ia ka ban rep ia une u 
jingthung, hynrei namar ba ka jylla kam pat nang kumba nang 
kiwei pat ki jylla ha ri India ia ka ban shna duma na ka sla 
une u jingthung. Kane ka long kaba shisha khamtam ia ka ri 
Khasi-Jaintia jong ngi. 

Don ar jaid ki jaid dumasla ba ki thung na ka bynta. ba>ld 

pyndonkatn ha kaba dih duma bad dih sikret bad kiwei ki 
jingdonkam. U jaid uba ngi shait kham shem eh ha Bengal 
bad ha ki jedca kiba kham shatei jong ka ri India u long uba ki 
la jer ha ka kyrteng saian (scientific name) u Nicottana 
ruattca. Une u jaid u don u syntiew uba jyrngam stem. U long 
mh uba khain bad uba mih khah ki sb. Uwei pat u jaid dum2isb 
uba ki khot Nicotlana tobaccum bad uba ki ju kham thung 
ha ki jaka kiba shaphang shathie jong ka ri India u don ki 
syntiew kiba lam byrsaw (pink), bad uba kham jrong ka 
rynieng. Ki sb ruh ki kham nep bad kham stang ban ia ki jong 
utei uba nyngkong. la ka sb jong u Nicotiana rustica ki shait 
pyndonkam ha kaba shna duma dih, lane duma bam (chewing 
tobacco) bne ha kaba shna duma ban iw (snuff). la ka sb 
jong u Nicotiana tobaccum pat ki ju pyndonkam ban shna sikret, 
bne cigar, bne u shrut, bne biri, bne na ka bynta ban shna 
duma dih bad kiwei kiwei pat ki jingpyndonkam. 

La u dumasb u long ha kylleng ki jaka jong kane ka ri 
India hynrei, u long kham bha ha ki jaka dew kynroi (open 
soils) ha kiba ki thied jong une u jingthung u bh ban ngam 
jylliew. Kam da donkam eh ba ki khyndew kin da sboh eh namar 
bda bun eh ka naitrojen ka sb ka kham rben bad namarkata 
kam long kaba da bha eh, khamtam na ka bynta u dumasb 
uba ki shna sikret. Na ki khyndew kiba kham sboh, bh ban 
thung bng ia u dumasb na uba mut ban shna duma dih. Ki 
khyndew kiba don shibun ka poteish, ka phosphorus bad ka 
nar ki long kiba bit eh na ka bynta u dumeisb. 

Ki symbai dumeisb ki long kiba rit katb katta namar kata 
dei ban da sara, shuwa ba kin thung ha lyngkha. Ki jaka sara 
ki dei ban long ha ka dewkynroi (well-drained and friable 
sott) bad kiba bit na ki kynja nuit baroh. Namar ba ki symbai 
ki long kiba rit eh, ki ju khleh ia ki bad ka khyndew bne bad u 
dpei shuwa ban bet b ki khnang ba ki symbai kin ym bng eh 
tang shi jaka. Kane ka jaka sara ka dei bah long kaba sngem, 
hynrei, kam dei ban long kaba ktieh. Khnang ban iada b kane 
ka jaka sara na u sbp kyrthep, donkam ban da bp ia ka da ka 
jingsop kdait ne sder kaba nbr. Ia kane ka jin^p, ka bha ban 

pynkynriah mynsngi khnang ba ki sara (aMdllatfa) kin ioh 
sngi. Kane ka pynkhlain ia ki bad ka pyUait shibun na ki katto 
katne ki jingpang kiba ju kem haba ki dang rit. Lada ki ia 
khapngiah eh mh, donkam ban pynkynriah jaka noh katto 
katne khnang ba Idba dang sah kin kham khlain. 

Ynda kine ki jingthung ki la speh ki sa pynkynriah ia ki sha 
lyngkha. Ki ju thung ia ki Jngai kumba ar phut shiteng na uwei 
ha uwei pat u jingthung. Tang shu lah thung ia ki, dei ban ai 
um, lymda kumta ki lah ban iap. Ynda la thung ia ki ha lyn^fha, 
ym da donkam eh shibun ka jingsumar lait tang ban thiew ia ki 
nuit lane ban shu kynroi ia ka khyndew. Khnang ban ioh u 
dumasla uba bha, ki ju dkhat noh da kaba shu shyit ia ki kliar 
jongu, kata ia u shylluit na uba u phuh (Inflorescence) bad 
une un sa mih pat hadien. Da kaba leh kumne ka jingbam 
kaba dei ban leit sha ki syntiew ka leit sha ki sla. la kaba shyit 
(topping) kumne, ki ju leh kham dier ia u dumasla sikret, namar 
kaba shyit ka kham pynbren ia ki sla. Khyndiat sngi hadien 
kaba shyit ki ju mih shibun ki tnad lung (suckers). Ia kine ruh 
dei ban pynkhuid noh na ka met jong u dieng dum2isla da 
kaba shu shyit, lymda kumta ka jingbam jong u jingthung 
dumasla kaba dei ban leit sha ki sla ka leit noh sha kine ki tnat. 

Ynda ki sla ki la sdang ban stem kata ka la dei ka por ban 
kheit noh ia ki lane ban ot noh ia u dumasla baroh uwei. 
Khnang ban ioh ka sla kiba itynnad ki ju kheit ia ki sla kumba 
arsien ne laisien. Hynrei, lada shu ot shisien ot ia batch uwei u 
jingthung kata ka sla kan ym long kaba da bha eh, bad kam 
long ruh kaba bit ban shna sikret. Lada kheit arsien ne lai sien 
ki ju kheit nyngkong ia ki sla kiba na kjat jong u dieng. Kine ki 
long ki sla kiba lah ban pynmih ia u dumeisla u bym da bha eh. 
Hadien kata ki sa kheit ia ki sla kiba na pdeng, bad khadduh 
eh, ia kiba na kham na kliar. 

U dutnzisla u don katto katne ki nongshun ha ^ngkha. Kaba 
kham kongsan eh ka long ka jingpang kaba ia syriem ia ka 
jingpang kaba ngi shem ha u phan bad kaba nga la khot ka 
jingpang pynraid. Kane ka jingpang jong u dumasla ka long 
na ki met ne ki jingthaw kiba rit shibun eh kiba ngi lah bantohi 


77 



tang da ka electron microscope bad kiba kt khot ha ka ktien 
phareng ki virue. Kane ka jingpang ka long kaba iabit shibun. 
Ki ong ba ha ri America kim ju shah ia kiba dih sikret ne dih 
shrut ban trei ha ki lyngkha dumasla namar ba u sikret lane u 
shrut uba ki dih u lah ban don kum kata ka jingpang, bad lada 
ktah ia uta u sikret lane u shrut bad hadien kata pat ka ktah ia 
u dumasla ha lyngkha, uta u dumasla ha lyngkha ruh u lah 
ban ioh ia kane ka jingpang. Kane ka jingpang ka pynmih ka 
rong kaba stem pateng pateng ha ka sla kaba jyrngam, bad ki 
sla ruh ki dor kdiah (crumple) bad u jingthung baroh uwei u 
thain bad um jrong kum u jingthung uba koit ba khiah. Wat ki 
khniang ruh ki lah ban pyniabit jingpang ia uwei jingthung na 
uwei pat da kaba kjit ia ka um jong kawei ka sla, hadien kata 
pat ki leit dem ha kawei ka sla jong uwei pat u jingthung. Kaba 
bha tarn eh ban ialeh ban pynduh ia kane ka jingpang ka long 
ban phut lut ia ki jingthung kiba pang kumne. Ngan shu ong 
hangne ba lada don kano kano ka jingpang ha u dumasla lane 
ha uno uno u jingthung uba ki nongrep ki bym sngewthuh 
kumno ban leh khnang ban pynduh ia kata ka jingpang, kaba 
bha eh ka long ban thoh sha u Director of Agriculture jong ka 
Meghalaya uba don ha Shillong lane ki lah ban kylli na 
Agricultural/Hotricultural Extension Officer kiba trei ha ki thain 
jong ki lane ki nongrep ki lah ban thoh sha ka Assam 
Agricultural Unversity, Jorhat lane sha ka ICAR Complex ha 
Khwan. 

Don ruh katto katne ki khniang kiba sam thliew ia u dieng 
jong u jingthung dumasla, bad kiwei pat kiba bam ia ki sla. 
Hynrei, ngam ngeit ba ka jingpynjulor ka long kaba da jur katta 
ba yn donkam ia u nongrep ha ri Khasi-Jaintia ban leh ei ei. 

Ynda la kheit ia u dumasla lane ot ia u nga ngeit ba kaba 
donkam eh ha ri Khasi-Jaintia ka long kumno ban sumar lane 
ban shna ia u khnang ba u lah ban long ka mar ka mata kaba 
lah ban die ha iew ha hat. Namar kata ngan pyni ia ki katto 
katne ki rukom kiba ki pyndonkam kat kum ki jaka jong kane 
ka ri bad ha kiwei pat ki ri jong ka pyrthei ruh, ban pynlong ia 
u sla duma uba bha na ka bynte ban shna sikret lane shna 
shrut lane ban shna dumasb. 

Ka rukom kaba jem ch bad kaba ki ju kham leh ha kl 
nongkyndong ka long ban shna (cure) ia ki sla da kaba ahu 
thad man ka sngi ha madan. la kane ka nikom ki khot ground 
curing. Ki shim ia ki sla bad ki thad ia ki ha khyndew ha madan 
man la ka step, bad ki sa rah noh sha ing man ka jan mist. 
Hapoh iing pat ki kynton lang ia ki. Ki leh kumne haduh ba u 
thied pdeng (midrib) jong ka sla u la rkhiang. 

Ha Bengal, ha ka jaka ban shu thad ha madan ki thad halor 
ka shylliah hadien kata ki sa khum kumba 8 haduh 12 sla shi 
song. la kine ki khum ki sa sdien ha ki shken hapoh ka sem 
(shed) haduh ba kin da rkhiang bha nangta pat ki sa lum lang 
ia ki shi jaka hapoh iing. 

Kawei pat ka rukom kaba ki ju leh ban shna ia ki sla dumasla 
ka long kaba ki khot ka rack curing method. Kane ka long 
ka rukom kaba ki ju kham pyndonkam ban leh ha Andhra 
Pradesh bad ha Bengal. Ha Bengal ki ju leh kumne, ia ki sla 
kiba ki dang shu lah kheit ki rah ha ki shang sha iing bad nangta 
ki sa the song ia ki ha ki song kiba don kumba 4 haduh 6 tylli 
ki sla shisong. Ha kawei pat ka step ia kine ki song ki sdien ha 
ki skhen bad ki thad ia ki ha ka sngi kumba 4 haduh 6 sngi, 
hadien kata ki sa song ia ki bad ki sa teh biang, da kaba kham 
pyniadait ia ki. Nangta pat ki sa thad ia ki kumba ar sngi ne lai 
sngi bad ki sa rah ia ki sha ka sem kaba ki da shna khnang na 
ka bynta ban buh ia ki da kaba wah ia ki ha ki shken. la ki sla 
la ieh kumne haduh kumba shi bnai ne haduh ba kan da sdang 
slap, kata ba ki sla kin ioh jingsngem bad ba kin ym shroin eh. 
Hadien kata pat ki sa weng noh ia ki na ki shken, bad ki sa 
kynton syrtap-syrtap ia ki. 

Kaba lai pat ka rukom ka long kaba ki pyndonkam na ka 
bynta u dumasla uba kham bha. la kane ka rukom kaba ngin 
sa batai harum ki khot flue curing method. Kane ka long ka 
rukom kaba ki ju pyndonkam sha America bad kiwei kiwei pat 
ki ri. la kane ka rukom la sdang ruh ban pyndonkam hangne 
ha ri India la katto katne snem mynta. Ka jaka ha kane ka ri 
India kaba ki pyndonkam nyngkong ia kane ka rukom bad ha 
kaba haduh mynta ki kham leh bha eh ka long ha ka disttik 

Guntur kaba don ha Andhra Pradesh. Dei kane ka distrik kaba 
pynmih u dumasla uba bha tam ha ri India na ka bynta ban 
shna sikret. Ka India Leaf Tobacco Development Company 
ha Guntur District ka long ka kompani kaba heh shibun eh, 
bad kaba thied lajan baroh ia u dumasla uba ki shna ha kane 
ka distrik khang ban shna sikret. 

Khnang ban shna ia ka sla da kane ka rukom, donkam ka 
iing ne sem (barn) kaba thikna. Lada ka lyngkha ka long kumba 
15 ekar ka jingheh jong ka sem ka long kumba 16 ft x 16 ft x 
18 ft hyntei, lada ka lyngkha ka long kumba 20 ekar, kata ka 
sem ka dei ban long 20 ft x 20 ftx 22 ft. Ka kynroh jong kane 
ka sem ka dei ban long da u mawit lane da ki maw bad ia ka 
jingsop jong ka, lah ban leh da ka tin, hynrei, kaba kham bha 
ka long da u mawit khnang ba ka jingshit jingkhriat hapoh ka 
sem kan ym kylla kloi eh. Kane ka sem ka dei ban don ka lynti 
laid Iyer ha ki tnum bad ka dei ban long kaba lah ban plie lane 
khang ia ka katba mon. Nalor kata ka dei ban don mh ar ne lai 
ki thiiew (ventilation) hajan kjat jong kawei ne ar ki kynroh. 
Kine ki thiiew ruh ki dei ban long kiba lah ban plie lane set 
katba mon khnang ba ka Iyer ka lah ban rung tang haba 
donkam. Haba plie ia kine ki thiiew bad ia kitei ki thiiew na 
tnum, kata ka Iyer ka lah ban laid lyngba kane ka sem. Kane 
ka sem ka don ruh ka pajwa kaba ka khlieh jong ka, ka ia 
ryngkat bad ka tbian (floor) jong ka sem. la ka Iyer shit na 
kane ka jpajwa ki ialam da ki paip (pipe) nar kiba 12 inshi u 
diameter, bad ka ba par baroh sawdong ka sem bad kaba kut 
khadduh khadwai, kum u atoskhana ha ka tnum hamar pyrshah 
jong ka pajwa. Ha kawei na ki saw tylli ki kynroh jong kane ka 
sem, don iwei i jingkhangiit iba rit iba ki pyndonkam ban peit 
ia ki thermometer Qingthew ia ka jingshit jingkhriat ka Iyer). 

Ynda la sdien ia ki sla bad la buh ia ki hapoh kane ka sem, 
ia ki jingkhang b€ul ki ventilator baroh ki sa khang noh, bad ki 
sa ai dihg ia ka pajwa. Dei ban ai ding suki suki ba ka jingshit 
kan ym Idew l^msan eh. Donkam mh ban da thew ia ka jingshit 
kaba hapoh iing, la ka jingshit ki thew da ki thermometer kiba 
ki buh ha pyrshah i jingkhangiit iba rit iba long kumba 4 phut 

shiteng na ka khyndew bad i bymdel ban plie katba ki nang 
pynikhiang ia ki sla hapoh ka sem. Ka jingshna ia ki sla dumasta 
da kane ka rukom ka long kumne: (1) kaba pynstem ia ka sla 
(2) kaba pynneh ia ka rong (3) kaba pynikhiang ia ka sla. 
Khnang ban pynstem ia ka sla, ka jingshit jong ka sem ka dei 
ban long naduh kumba 85 degree (Fahrenheit) haduh 100 
degree (Fahrenheit), bad ka dei ban neh ha kane ka jingshit 
naduh kumba 30 haduh 40 kynta. Hadien kane ki plie ia ki 
ventilator malu mala ban pynmih ia ka jingsngem. Nangta pat 
ki pynkiew ia ki jingshit khnang ban pynrkhiang ia ka sla na ka 
120 haduh 165 degree, bad katba ki nang pynkiew ia ka jin^hit 
katta ki nang pynrit iaka jingplie jong ki ventilator. Kane ka 
jingpynrkhiang ka neh kumba 28 haduh 42 kynta. Ynda ki sla 
ki la rkhiang bha haduh u thied pdeng (midrib), ki sa pynduna 
ia ka ding bad sa plie ia ki ventilator baroh, khnang ban rkhiang 
ka sem. Ki sa leh kumne baroh shi miet bad ia ka jingkhang 
ruh ki iehnoh rynghang khnang ba ki sla kin ym shroin eh ynda 
haba la dei ban shim noh ia ki na sem mynstep. ^ 

Ka sem kaba heh kattei katba la ong haneng kata 16 ft x 16 
ft X 18 ft, ka lah ban ngiam kumba shi ton u dumasla, bad une 
ynda la dep shna, un long kumba 200 kilo. Ynda la sei ia u na 
ka sem ki sa jied bad buh kyrpang ia ki sla kat kum ka 
jingitynnad jong ki. 

LYNNONG 14 


U KEW BAD U BARLI 

U Kew bad u Barli ki long ki jingthung kiba la wallam dang 
shen sha ri Kheisi-Jaintia. Kine kim lah ban long bha ha ri Khcksi- 
Jaintia kumba ki long sha kiwei kiwei ki ri jong ka pyrthei, lane 
kum ha kiwei pat ki bynta jong ka ri India, kum ha Punjab bad 
Uttar Pradesh. La katta ruh namar ba don kiba kwah ban ioh 
jingtip shaphang kine ki jingthung, ngan shu thoh lyngkot 
shaphang jong ki. 

U kew u long uwei na ki jingthung kiba donkam tarn ha ka 
pyrthei. Ha ki ri ha kiba kim thung kba, une u long u jingbam 
uba kongsan bad u ba shim pli ia ka jaka u khaw. Ki ri kiba 
kham rep shibun eh u kew ki long ka United States of America, 
ka Russia, ka Canada bad ka ri India jong ngi. Ha kane ka ri 
India, kumba nga la pyni haneng, ka jingrep kew ka long ha 
kito ki jaka ha kiba u kba um da long bha. U kew u donkam ka 
jaka kaba khriat bad u slap ruh u dei ban kham duna shibun 
ban ia kaba ngi ioh ha ri Khasi-Jaintia. Ka jingsngem jong ka 
Iyer ruh ka dei ban kham duna shibun ban ia kaba ka long ha 
ri Khasi-Jaintia. Kumta hangne ha ri India ki ju thung kew kham 
bun ha Punjab bad Uttar Pradesh ha ka por tlang. U kew uba 
ki thung ha kine ki jaka ruh um lah ban shah ia u thah, hynrei 
don katto katne ki jaid kew kiba ki thung ha ka por tlang ruh 
ha ki jaka kiba don thah kum ha Canada, Russia, America, 
Nepal bad kiwei kiwei ki ri khriat. 

U kew u long u jaid phlang, bad u iasyriem ia u kba. Hynrei, 
u soh jong u, um long u rynjub (panicle) kumba ngi shem ha 
u kba, hynrei u long u Ingong (spike). Na uwei u jingthung 
kew ki lah ban mih shibun ki Ingong san ne hynriew ne paiat 
ruh, kat kum ka jinglong jong u hi, ne ka jinglong ka khyndew, 
na ka jaka ha kaba u mih. Une u jingthung u iasyriem eh ia u 
barli, tang ki Ingong ha u barli ki long bunsien kiba don ki 

trnain kiba jrong. U stait iiba sop ia u symboh barb tub buAsteil 
um iakhlad na u symboh wat ynda la shoh kumba shoh kba ha 
lyngkha. la u nongrep uba ju tep ia kine ki jingthung ynvdon 
jingshitom ei ei ban ithuh ia ki, na ki rang jong ka sla,' na ki 
jingheh jingrit jong ka sla, na ka rukom long jong ki bad kKwtti 
kiwei ki jinglong kiba iapher jong ki. 

Ha ka pyrthei bad hangne ha ri India ruh don bun jaid 
(species) ki kew, hynrei don ar jaid kiba ki kham thung eh 
hangne ha ri India, uwei uba ki ong ha ka ktien phareng 
common bread wheat, bad uwei pat uba ki ong durum lane 
u macaroni wheat. Ha pdeng kine pat ruh don bun jait 
(variety), ba ka long kaba donkam ban da pyrshang bun snem 
shuwa ba ngi lah ban ong uba kumno u jait (variety) uba lah 
ban iadei bha bad kano kano ka jaka. Lada ngi lah ban shem 
u jait kew uba iadei bad ki ri lum jongngi, nga ngeit ba ka 
jingrep ia une u jingthung kan roi ha ki lum Khasi-Jaintia. U 
kew uba ngi ioh na Balipara imat un iadei bad katto katne ki 
jaka ha ri Khasi- Jaintia. 

Ha ka por ba thung ia u, ka bneng kam dei ban shit ieh 
lane khriat, hynrei ka khyndcw ka dei ban don ka jingsngem 
kaba biang khnang ba un speh (germinate) u symbai. Ynda 
u la mih pat, ka khyndew ka dei ban shu sngem malu mala 
bad ka bneng ka dei ban long bunsien kaba rkhiang. Shuwa 
ba un ih, ka bneng ka dei ban long kaba shit bad kan rkhiang. 
Ha ki bun ki jaka bad ha ri lum Khasi- Jaintia ngi lah ban 
thung tang shu sdang u January bad ban ot ia u ha u bnai 
May. Ha ki katto katne ki jaka, ngi lah ban thung ha u bnai 
August bad ban ot pat ha u bnai December. Um lah ban long 
ha ka por slap bad um lah ruh ban long ha ka tlang bah, lymda 
ngi ioh ia ki jaid kew (winter wheats) kiba lah ban shah ia u 
thah kum utei na Balipara. Ka khyndew kaba ki ju kham thung 
ia u ka long ka bym da dait eh bad kaba lah ban bat ia ka um 
bad kaba sei soh bha. 

la ka lyngkha ha kaba kin thung kew, dei ban da lur bha 
bad ban da thiew lut ia ki niut ki nier baroh, ha ri dkhat ki ju 
lur haba dei badei haduh kumba 12 sicn ne palat ruh. la u 

9 ymbai lah ban shu thung shat (Inroadcaat) lane lah ban thung 
kumba ki ju leh sha ri dkhar ha i nur iba la mid da ka lyngkor 
deal. Lada shu bet shat, kata dei ban da kynroi bha ia ka 
lyn^ha da ka kor kaba ki khot ha ka ktien phareng ka harrow 
ka kor kaba ia syriem ia u proh (fork). Ki ju thung kumba 100- 
125 kilo ha ka shi hektar ia u jait sonalika bad 75-100 kilo shi 
hektar ia u jait kalyan sona ki jait kew ki ba kham rep bha ha ri 
India. Ka jingmih pat ka long kumba 8000 kilo na ka shi hektar. 
U kew u shim por kumba saw bnai ban ih. 

Ha ki jaka ha kiba ka bneng ka shit sngem, u kew u shait 
ioh eh ia ka jingpang kaba ki khot ha ka ktien phareng rust 
(ka sarang nar). Hynrei, don mynta ha ri India ki jaid kew 
kiba kane ka jingpang sarang kam lah ban pynjulor eh shibun. 
Kane ka jingpang ka long na ki kynja makariang kiba ki khot 
ha ka ktien phareng fungi bad kiba pynjulor ia ki sla lane ia ki 
jyntang kew. La khot ia ka ka pang sarang namar, kane ka 
mangkariang ka pynmih u pawdar uba kum ka sarang nar, 
uba sop ia ka sla, ia u jyntang bad kiwei pat ki bynta jong u 
jingthung. 

U symboh kew, ynda tylliat, u pynmih u ata ne moida na 
uba ki Dkhar ki shet chapati. Na u moida ki shna ruti, biskit, u 
cake bad kiwei kiwei ki jingbam. Na u ata bad moida jong utei 
u kew uba nga la batai haneng uba ki khot u dumm ki ju shna 
suji lane sewai (vermicelli) lane macaroni, Une uba khadduh 
u long u jingbam uba ki shait bam bha ki nong Italy bad kiwei 
ki nong sepngi. 

U baiii mh u long u jingthung uba syriem ia u kew ha kiei 
kiei baroh, hynrei, uba kim da niewkor eh kum ia u kew. Ka 
rukom thung ia u ka long syriem ia u kew, tangba une u lah 
ban long wat ha ki jaka ha kiba u kew um da long bha. Ha 
kane ka ri India, ka jylla Uttar Pradesh ka long ka jaka ha kaba 
ki thung bha eh ia u. Ha ri sepngi, ka Germany, ka United 
Stedes of America bad kiwei kiwei ki ri ki thung bha ia u. Ha 
Germany ki kham pyndonkam ia une na ka bynta ban shna ia 
kata ka kiad kaba ki khot ka (beer). Nga ngeit ba une un 

kham long bha ban ia u kew ha ki bun ki jaka ha ri Khasi- 
Jaintia. 

Uwei u barli uba la wallam na Balipara dang shen, u long 
uba lah ban kham iadei ha ri Khasi. Une u barli Balipara u 
long uwei u jaid uba ki khot ha ka ktien phareng naked namar 
u skop jong u symboh urn da bat skhem ia u symboh kumba 
leh kiwei kiwei pat ki barli. La khot ruh ia u namarkata hull 
less. U symboh namarkata, u iasyriem ia u kew, ia une u barli 
ruh dei ban thung ha ka juh ka por ba thung ia utei u kew tlang 
(winter wheat) na Balipara. 

LYNNONG 15 


Kl KRAI, U SOHRIEW BAD KI DAI 

Ha kane ka lynnong ngan shu thoh kyllum ia kito kiwei ki 
jingthung lum (field crops) kiba ngi shem ha ri Khasi- Jaintia 
hynrei, kiba ym da long kiba donkam kum kitei kiwei kiba nga 
la thoh ha ki lynnong kiba mynshuwa. Ki jingthung kiba nga 
kwah ban thoh ha kane ka lynnong ki long ki krai, u sohriew 
bad ki dai. 

Ki Krai : 

Don bun jaid eh ki krai ha ka pyrthei bad don ruh bun jaid 
ha kane ka ri India. Ka ri Khasi-Jaintia ruh ka don katto katne 
ki krai kiba ki nongrep ki ju thung, bad ki long kine : U ’rai-truh 
{Eleuatne coracana) uba ki khot ruh ha ka ktien phareng 
finger millet, u ’rai-soh (Setarta ttahca) uba ju khot ruh ha 
ka ktien phareng fox tail millet lane Italian millet, u ‘raishan 
(Ainfcum mllUtceum) uba ki khot ha ka ktien phareng broom 
com lane common millet. 

Shuwa ba ngan batai shaphang kine ki krai kiba ki ju thung 
ha ri Kheisi-Jaintia, ngam banse ban ong ei ei ia kitei ki kyrteng 
kiba jrong kiba da ki dak Italics. Ki jingthung batch ha ka pyrthei 
ki don la ki jong ki kyrteng saians. Ia kine ki kyrteng la jer 
nyn^ong da u riewstad uba batai nyngkong ia uta u jingthung. 
Ka kyrteng kaba ki jer ka long barabor ha ka Latin bad kane 
ka long ka kyrteng kaba ki tip ha l^lleng ka pyrthei batch kawei. 
Nga la pyrshang ban kiar na kaba ai ia kine ki kyrteng kiba 
jrong nainar ngam kwah ba kan ialam jingmut noh ia u nongrep 
na kiba nga kwah ia u ban tip, kata kumno ban pynroi ia la ka 
jingtep, hynrei ngam banse ban ai da kitei ki kyrteng kiba thikna, 
namar lah ban don kiba kwah ban tip ngi kren shaphang uno 
u jsud jingthung. Ka kyrteng phareng bunsien kam biang, namar 
ba, wat ha ka ktien phareng haba dei badei ki khot da ki bun ki 
Iqnrtenghalakijakajaka. Kata wat la kikien da ka ktien phareng 

ha America, lane na South Africa, lane ha Australia, fame ha 
Bitat hi, hynrei Id lah ban ai la ki jong ki kyrteng. Hynrei, kitei 
ki kyrteng saians ki long kiba baroh kawei ka pyrthei ka tip, 
naduh u China haduh u Japan, u German ne uno uno u jaid 
bynriew. Don ruh kumba ki nongpule ki lah ban iohi hangtei 
haneng, ki jingthung ki bym don kyrteng ha ka ktien phateng 
namar ba, uta u jingthung um don ha Bilat, lane ki nong Bilat 
kirn pat jer kyrteng ia u ha ka ktieng jong ki. 

U ‘raitruh (Eleusine coracana) u long u krai uba kham kynrei 
eh ha kane ka ri India. Ki kham thung bha eh ia u ha Karnataka, 
Tamil Nadu, Andhra Pradesh, Orrisa, Bihar, Gujarat, 
Maharastra bad Uttar Pradesh ha kaba ki khot ia u, u ragl. Ki 
ju thung ruh shibup ia u ha ki ri lum jong ka jylla Uttar Pradesh 
ha kaba ki khot ia u, u marua. Une u jingthung u long ha ki 
jaka ha kiba ka khyndew kam da long eh kaba sboh, kum ha ki 
khyndew maw; hynrei, lada thung ia u ha ki jaka sboh u lah 
ban mih kham bun. Na ki krai baroh kiba don ha ri Khasi- 
Jaintia une u long uwei uba ki kham rep bha. la une u krai lah 
ruh ban thung na ki sara. Lada thung sumar ia u, u lah ban 
pynmih haduh kumba shi hajar haduh khatsan spah kilo na ka 
shi hektar, hynrei, ha ki bun ki jaka khyndew maw u lah ban 
pynmih tang kumba shiteng ia kata. Ha ki por ‘nemsniew une 
u long uwei na ki jingbam uba bit eh ban rep namar ki khniang 
kim ju kham bam ia une lada buh slem ia u, kumta ba lah ban 
buh ia u da ki bun snem. U long ruh kum ki wei ki krai uba lah 
ban ioh soh kloi, namar ka shim por tang- kumba lai ne saw 
bnai ia une u jingthung naduh ka por ba thung ia u haduh ka 
por ban ot ia u, Une u krai u long uba kham eh ban tylliat ha 
ka kpoh, hynrei u long u jingbam uba bha namar u don shibun 
ka kalsiom kata ka met tynrai kaba long shibynta na ka shun, 
bad u don ruh shibun ka carotene (kynnoh karotin). U don 
shibun ka bitamin A, bad u don ruh ka bitamin B. Kine ki 
bitamin ki long ki kynja met kiba donkam eh na ka bynta ka 
jingkoit jingkhiah u briew. Ha Punjab bad ha ka jylla Uttar 
Pradesh ki ju shna ata na u symboh jong une u krai bad ki sa 
shet chapati ia u kumba ki leh ia u ata kew. Don ruh kiba shet 
kiad na une u krai. la ka jyndem kaba ioh na kaba shet kiad ki 

ai sniang lane masi. U jyntang na u met jong u ruh u long uba 
ki ju ai masi. 

U ‘raisoh (Setaria italica) u long, kumba nga la ong haneng 
uba ki khot ha ka ktien phareng fox tail lane Italian millet. 
Ha ka ktien Hindustani ki khot ia une u kukun. Une u long u 
jingthung uba la thung da ki bun hajar snem ha kane ka ri 
India bad ha ri China ruh. U raisoh u long u jingbam uba bha 
shibun ban shna kpu lane ban shet porridge (ki kynja jingbam 
kaba ki phareng ki ju bam mynstep bad kaba ki shu shet thai 
um bad sa khleh shini bad dud ia u) . Ki ong ba kaba bam ia 
une u krai ka pynshit ia ka met. Don ar jaid ki symboh: uwei 
uba lieh stem (straw yellow), bad uwei pat uba stem lam saw 
(reddish yellow). I une u krai ki kham thung ha ki khyndew 
kiba kham seisoh harud nong. Une u krai u long uba ring pah 
bha ia ki sim. Ha Maharastra ia une u krai ki thung haba dei 
badei khnang ban bsa ia ki jingri; haba ki leh kumta ki lah ban 
ioh kumba 40 kwintal shi hektar. Lada thung na ka bynta ka 
jingbam masi, kata dei ban thung kumba 16 kilo shi hektar u 
symbai hynrei lada thung na ka bynta u symboh, kata tang 8 
kilo u symbai shi hektar la biang. Une u jingthung ruh u long 
uba mih kloi katta katta. 

U ‘raishan (Pannicum miliaceum) u long uwei pat u krai 
uba don ha ri Khasi-Jaintia. Une u krai u don u rynjub syntiew 
(inflorescence) uba iasyriem ia u kba, tang ba ki symboh 
jong u ki long kiba rit bha kum ki jong kitei ki krai ba la thoh 
haneng. Ki phareng ki khot ia u u broom com millet, kata u 
krai synsar, namar u rynjub syntiew u long syriem ia u synsar 
lane ia u rynjub syntiew jong u lynnai lane u kdait. Une u krai 
u lah ban long wat ha ka khyndew kaba duna shikatdei ka 
sboh. Ha ri Khasi mynta u kham long sha ri lum (5000-6000 
ft.) Une u krai u kham shim por duna ban long ban ia kitei 
kiwei pat ki krai. U stait uba sop ia u symboh jong une u krai, 
um long ruh uba shitom ban weng kum u jong u ‘raitruh. Ynda 
u la ih ki shu synrud ia u skop uba don bad u symboh bad 
hadien katto katne sngi ki sa pyniadthlad ia u symboh na u 
stait. Une u krai ruh u long uba ki sim ki ieit eh. 

U Sohriew 


U sohriew (Coix lacryma-Jobi) u long u uwei pat u 
jingthung uba ki ju rep ha ri Khasi-Jaintia. Une u long u 
jingthung uba kham jrong shibun ban ia kitei ki krai, ka rynieng 
jong u ka long kumba haduh 6 phut. Une u jingthung ruh u 
long hi u kynja krai (millet) kum kitei ki krai ba la thoh haneng 
tangba u kham heh symboh. Ha ka jingdonkam jong u kum u 
jingbam ruh u ia syriem ia kitei ki krai, la um da long lehse uba 
da bha eh kum kitei ki krai haneng. 

Ki Dai, U Rymbaija bad U Rymbol-Ktung 

Kiwei pat ki jingthung kiba nga kwah ban thoh lyngkot ha 
kane ka lynnong ki long ki kynja dai, u dai rahor (Cajanua 
caJun) u dai masur (Lens esculanta) u dai shana (Cicer 
ariettnum), u daimuk (Phaseolus mungo), u dai motor 
(Pisum arvense), rymbaija (Phaseolus calcaratua) rymbai 
ktung (Glycine max). 

U dai rahor u long u dai uba ngi shem bha kylleng ka ri 
India bad uba long ruh ha ki katto katne ki jaka them jong ka ri 
Khasi-Jaintia. Une u long u jingthung uba long man la ka snem 
(annual), hynrei, u lah ruh ban neh ar snem ne palat ruh. Ha 
ki jaka ha kiba kham bun u slap u long u jingthung uba piar 
bha ki tnat, kumta ba dei ban thung ia u ha ka jingjngai kumba 
lai phut na uwei ha uwei pat u lain, hynrei, ha ki jaka kiba 
kham duna ka um ki thung marjan ia u. Ka jingjan jingjngai ka 
shong ruh ha la ka jait ka jait. Don ki jaid rahor kiba piar ki 
tnat bad don ruh kiba shu long beit. La une u jingthung u 
donkam katto katne ka um ha ka por ba u san, la katta ruh um 
da donkam shibun eh ka um. Dei namarkata ka daw, ba um 
da long bha eh ha ki jaka bun slap jong ka ri Khasi-Jaintia. Ha 
ri dkhar, ha ki nongkyndong, ia u symboh ki syang ha ka ding 
shuwa ban tylliat ia u ha u maw tylliat. Habadei badei ki da 
kyllan bad ka umphniang bam, shuwa ban tylliat ia u khnang 
ba un ym Iwet eh haba tylliat hynrei, tangba kan shu khuid ka 
snep bad ba u symboh un pait arliang. Une u jingthung u lortg 
ruh uba ki shait thung ban pynbha ia ka khyndew, liargar u 

long na ka iingkur (family) jong kito ki jingthung kiba nga la 
baiai ha ki lynnong kiba mynshuwa kiba ki khot ki legume ha 
ka ktien phareng. U long mh u jingthung uba don ki thied kiba 
khlain bha kiba kdi ban kynroi wat ia ka khyndew kaba dait 
eh. Une u jingthung u lah nih ban pyniap-op (smother) wat 
ia ki phlang kiba shitom ban phut kum ia u ’langsder. Ki ju 
pyndonkam mh ia une u jingthung na ka bynta ka laha (lac), 
namar u khniang uba pynmih ia ka laha u long bha ha une u 
jingthung. 

U dai saw lane u dai mzisur (Lens esculanta) uba ki khot ha 
ka ktien phaieng lentil u long u jingthung uba long ha ki bun 
Id jaka jong ka Bengal bad Assam. U lah mh ban long ha ri 
Khasi*Jaintia ha ki jaka kiba kham syaid. Ka Heiena Bamline, 
ka Russian kaba la minot bha ia u une u jingthung, ka ong ba 
don ar jaid (two sub-species) ki dai masur ha ka pyrthei, 
kiba heh symbai (marcosperma) bad kiba rit symbai 
(microsperma). Ki ju thung ia une u jingthung, da kaba shu 
bet (broadcast) ha ka khyndew kaba la lur. Lada leh kumne 
ka donkam kumba 30-50 kilo u symbai ha ka shi hektar bad 
ka jingmih pat ka long kumba 4 ne 5 kwintal. 

U Dai shana (Cicer arietinum) uba ki khot ha ka ktien 
phaieng gram, u long uba ngi shem ha kylleng ka ri India, 
hynxei u kham long bha ha ki jaka kiba kham duna u slap kum 
ha ka jylla Uttar Pradesh bad ha Punjab. Um da long bha eh 
ha Assam bad Bengal, bad kumta um lah ban long bha ha ri 
Khasi-Jaintia. 

U daimuk (Phaseolus mungo) uba ki khot ha ka ktien 
Hindustani mung, u long uba ngi ju shem ha ki bun ki bynta 
jong ka ri India. U long u dai uba ha Punjab bad ha ka Uttar 
Pradesh ki kham sngewbha ban bam. la une u jingthung ki ju 
thung ha ki khyndew kiba kham khleh shyiap tangba kiba lah 
ban bat ia ka um. Ki thung kumt'» 20-25 kilo u symbai ha ki 
shi hektar, bad ki ju ioh kumba ^;intal u symbai na uba ki 

lah ban shna dai. 

U dai matikalai (Phaseolus aureus) uba ki khot ha ka ktien 
Hindustani urd bad ha ka ktien phareng black gram, u long 

uba iasyriem eh ia u dai muk; hynrei u symbai jong u matt 
kalai u long bunsien uba long bad u jong u dai muk u long uba 
jymgam - del na kata ka daw, ba ki phareng ki khot ia u dai 
muk green-gram. Une u dai u long uba ki kham thung eh ha 
Punjab namar ba ki kham bam bha ruh ha kata ka jj^ jong 
ka ri India. U jingthung ruh u long uba syriem ia u dai muk ha 
ki bun rukom, ha ka dur ka dar bad ha ka rukom thung ruh 
hynrei, u long uba kham bun ki shnuih ha ka met jong u baroh 
shirynieng. naduh u jyntang haduh ki sla bad u soh. Ki ju thung 
kumba 10-15 kilo u symbai shi hektar bad ki ju ioh kumba 10- 
12 kwintal u symbai. 

U dai motor (Pisum arvense) u long lehse uba kim ju kham 
tip ha ri Khasi-Jaintia. Une u jingthung u long uba ia jan bha 
ka jingiadei bad u motor kper (Pisum sativum) bad uba ngi tip 
bha ha ri Khasi-Jaintia. Utei u motor na uba ki shna dai pat, u 
long uba ki shait thung bha ha ki lyngkha lum, bad namarkata 
ki ju khot kyrteng ia u ha ka ktien phareng field pea. U motor 
kper u don u syntiew uba lieh, hynrei u motor lum u don u 
syntiew uba saw jngum (purple). Une u jingthung u long kham 
bha ha ki khyndew kiba kham dait, kata ki khyndew lam 
dewktieh, hynrei um lah ban long ha ka jaka kaba ktieh. kata 
ha ka jaka kaba lang um. Ka khyndew ka dei tang ban shu 
sngem. Ki ju thung ia u da kaba shu thung bret (broadcast), 
kumba 100 kilo u symbai ha ka shi hektar bad hadien kata ki 
sa tap ia u da kaba ring da ka lyntang (planker) lane da kaba 
trud ksam (burrow) ia ka khyndew. 

U Rymbaija (Phaseolus calcaratus) u long uwei pat u 
jingthung uba ki ju thung bha ha ka ri Khasi-Jaintia. U rymbaija 
u don u soh uba kham rit ban ia u cowpea (kynnoh kawpi), 
bad u symbai ruh u long uba kham rit ban ia u kawpi. Ki sla 
bad ki syntiew jong u ruh ki iasyriem ia u kawpi tangba u 
syntiew jong u rymbaija u stem lane sawbthuh, lane u long* 
saw jngum kum u syntiew jong u kawpi. Une u jingthung u 
long uba iasyriem eh ia u kawpi ha ka rukom ba ki pyrKionkam 
ia u, kata lah ban pyndomkam ia u kum u jingthung uba tap ia 
ka khyndew (cover crop), khnang ban iada na ka jingtuid 
khyndew (soil erosion), lane lah ban thung ia u khnang ban 

tep kyila ia u shapoh khyndew khnang ban pynsboh ia ka 
khyndew. Hynrei, ha ri Kheisi-Jaintia une u long u jingbam uba 
kongsan lam, lait na ki dai kiba ki ioh na ri dkhar, uba ai ia 
kata: ka jaid jingbam kaba ki khot ha ka ktien phareng ka 
protein kaba long ka jingbam kaba tei ia ki dohksah. Nga 
ngeit ruh ba une u long u jingthung uba ngi dei ban thung 
kham bun, khamtam ban pynsboh ia ki kper soh namar u long 
u jingthung uba don kata ka protein kaba don shibun ka 
naitrojen. 

U Rymbaiktung (Glycine max) u long u jingthung uba don 
kylleng ki ri kiba shaphang shatei lam mihngi jong ka ri India, 
kum ka ri China, Japan bad kiwei kiwei. Ha kine ki khyndiat 
snem kiba hadien u la roi bha ha ka ri America ruh. Ki thung ia 
une u jingthung khamtam na ka bynta ka umphniang kaba ki 
lah ban ioh na u symbai jong u. Ki thung ruh ia u na ka bynta 
u symbai uba ki bam kumba bam ia ki dai baroh. Ha ri China 
bad Japan ki pynmih dud bad bun kiwei kiwei ki kynja jingbam 
na u symboh jong une u jingthung. La ong ruh ba ki pynmih 
wat ia ka jri na u. Hooid, ki jingdonkam kiba mih na une u 
jingthung ki long kiba bun katta katta, bad ka long kaba eh 
ban niew kyrteng lut ia ki baroh. Ka rukom thung ia une ka 
long syriem ia u rymbaija. 

Ha kaba kut ngan shu ong kyllum ba ki tei baroh ki long ki 
jingthung kiba bun bha ka naitrojen bad namarkata ki long ki 
jingthung kiba pynbha ia ka khyndew. Bad namar ba ki long 
kiba bun ka protin ki long ruh ki jingbam kiba iasyriem ia ka 
doh ki mrad baroh. Dei namarkata ka daw, ba ki nong India 
kim ju kham bam doh hynrei, ki bam kham bun da ki kynja 
dai. La katta ruh ka protin na ki jhur kam long kaba iaryngkat 
bad ka protin na ka doh. 

LYNNONG 16 


U TYMPEW 

U tympew (Piper betel) u long u jingthung u ba wan lehs^ 
na Java bad u ba la wanrah sha kane ka ri jong ngi lehse da ki 
Portuguese. la une mynta ki thung ha bun ki jaka ka ri India, 
kum ka Maharastra, Bengal, Assam bad kiwei kiwei ki jylla. 
Ha Assam imat ki kham thung bha ha ka Surma Valley bad ha 
Meghalaya ha ki phang Riwar jong ka ri Khasi-Jaintia. 

U tympew u long bha ha ka khyndew kaba sbur bha, kata 
ka khyndew ka bym da dait eh, bad kaba don shibun ki pyut 
jong ki dieng ki sla (dead organic matter). Kadei ruh ban 
long ka khyndew ha kaba ka um kam da neh slcm eh, la u 
jingthung u donkam um man ka por. U long bha ruh ha ki jaka 
kiba shit bad ba sngem katta kum ki jaka Riwar, bad ki jaka 
dymmiew. Lada ka Khyndew ka kham duna ka sboh lane katei 
ka pyut jong ki dieng bad ki sla (humus) lah ban ai sboh da ka 
eit masi lane da ki jingthung kiba lah ban puh kylla kum da u 
rymbaija ne uno uno u jingthung uba iadei kur bad u. Haba 
thung ha ri ranab ruh, dei ban sumar ba ka khyndew kan ym 
tuid lehnohei sha ri thor. Kumba nga la ong ha ka lynnong 
kaba mynshuwa, kane ka khyndew kaba na jrong kalong ka 
sboh kaba bha eh ia ki jingthung baroh. 

Ynda la lur ne puh ia ka khyndew, hap ban shna ki nur bad 
ki kynton ha ka jingjngai kumba shi mitar shiteng haduh ar 
mitar. la u tympew ki sa thung ha ka jingjngai kumba 15 cm ha 
kine ki kynton. KI nur ki iarap ban kit noh ia ka um kaba bun 
eh. Namar ba u tympew u long kum u jyrmi, kumta donkam 
ban da thung da ki dieng ban kynshan ia u. Ha ki ri thor ki ju 
kyrshan ia u tympew da ki shken. la ki thning kiba ki 
pyndonkam ban thung ki ioh na ki lyngkha tympew ki barim. 
Ki ot lyngkhot lyngkhot ia ki jyntang jong u tympew bad ki da 
ieh kumba hynriew mat ha uwei uwei u thning. Ki juh dkh^t ia 

ki lai tylli ki sla kiba sharud bad ki ieh pat lai tylli kiba shaneng 
haba thung ia ki. la ki kliar jong u jyntang ki bret noh. Lah ban 
thung ha kano kano ka por kaba syiad bad haba ka khyndew 
ka ioh ka um kaba biang. Ynda la thung donkam ban ai um 
(irrigate) bunsien ia u, hynrei ym dei ban ioh paiat eh ka um. 
Ynda ki la kham heh khyndiat lah ban ai sboh ia ki da ka sboh 
shaba jong u symbai iyrso lane da kano kano ka sboh shaba 
kaba lah ban ioh, bad lah ban khleh ruh bad u dpei. la kane ka 
sboh lah ban shu buh ha khmat u jyntang tympew. Ynda ki la 
kham heh pat ki sa kynton khyndew. 

U tympew u shait ioh kawei ka jingpang kaba long na ka 
makariang kaba ki khot ha ka ktien phareng fungus bad ka 
kyrteng kaba thikna jong kane ka fungus ka long Rhizoctonta 
betae. Kane ka jingpang ka pyniong ia u jyntang bad ka pyndot 
ia u jingthung baroh uwei. Ban ialeh ia kane ka jingpang dei 
ban nym thung da u tympew uba la wallam na kano kano ka 
lyngkha kaba don kane ka jingpang bad ym dei ruh ban rep 
tympew ha kajuh ka jaka ha kaba don kane ka jingpang haduh 
katto katne snem. Ki kjat jong ki nong trei bri ruh ki lah ban kit 
ia kane ka jingpang. Lah ruh ban kham pynduna ia kane ka 
jingpang da kaba bet ia u tutia ha ka khyndew lane da kaba 
synreit da ka dawai kaba ki shna na u tutia bad ka shun bad 
ban pyniong ka jing khleh kumba nga la batai ha ka lynnong 
shaphang u phan. 

Ka jin^dieit tympew ka sdang kumba lai ne saw bnai hadien 
ba thung ia u, ki kheit shuwa ia ki sla kiba kham shapoh kumba 
2 ur lane saw sla na uwei uwei u jyntang. Bad ha ka por slap kumba 
4-6 sla. Ki ju kheit ruh man la ka phra ne shiphew sngi. Ka bri 
tympew ka lah ban neh haduh san snem ne paiat ruh, tangba ka 
jing sei sla ka nang duna duna hadien ka snem kaba san. 

Ki don bun jait ki tympew hynrei imat haduh mynta ym pat 
don kano kano ka jingpyrshang ban wad bniah shaphang jong 
ki. Ha Assam imat ki kham thung da u tympew uba ki khot u 
’pew desi, hynrei ha Bengal ki kham thung da u ’pew parua, 
lane ia u ’pew puathi lane u ’pew sanshi. U tympew khasi imat 
u iapher na kite! ki jaid tympew. 

Ka jing^am kwai bad u tympew imat ka long ka jingmlien 
kaba tang ha ri India. Imat kaba bam kwai hadien ba la lah 
bam ja ka iarap ia ka jingtyllait ia ka jingbam. Hynrei ka bam 
khlemakor naduh dang step haduh ynda miet, feme ha ki por 
baroh, ka long khlem artatien kaba mynsaw na ka bynta ka 
jingkoit jingkhiah bad kaba i said met bad kaba pynsniew ia ka 
dur. 

LYNNONG 17 


U KWAI 

U Kwai (Areca catechu) u dei u jingthung uba long ban 
rep tang ha ki jaka kiba shit sngem. la u kwai ki briew ha ri 
India ki la nang ban pyndonkam la bun bun snem ym tang ha 
kaba bam kai bam myllen hynrei, ki ju pyndonkam ia u ha ka 
leh naim leh rukom. 

Ia ka jaka tynrai na kaba une u jingthung u mih nyngkong 
ym lah ban pynthikna tang ba imat dei hi ha kine ki thain Asia 
khamtam kito ki jaka kiba harud duriaw. Ka ri India ka pynmih 
haduh kumba ar lakh ton u kwai ha ka shisnem na kumba 
arphew lakh san phew hajar hektar. 

Ka Rep Kwai 

U kwai u long u jingthung uba jrong bha bad ki sla jong u 
ki mih tang na kliar. Ngi khot ia kine ki jait dieng ki palm. Ka 
jingjrong jong une u dieng ka pher na kawei ka jaka sha kawei 
pat, bad u lah ban jrong haduh 90 phut (27mitars). 

U dieng kwai u mih ha ri them bad ha ri lum, tangba ynda 
thung ia u sha ki jaka kiba kham jrong um da sei soh bha 
shuh. Ka jaka rep ia une u jingthung ki dei ban long ki jaka ha 
kiba ka jingshit jingkhriat ha ka lyiur bad ka tlang kam da ia 
pher than. U dieng kwai u sei soh bha ha ki jaka kiba ka jingshit 
ka long hapdeng ka 15°C haduh 38°C. 

U Kwai u mih ha ki jaid khyndew bapher bapher, naduh ki 
khyndew laterite bad khyndew loam jong ka ri India ba shathie, 
ki khyndew alluvial jong ka Assam, Benged haduh ki khyndew 
colluvial kiba ngi shem sha ki thain war ka ri Khasi Jaintia. 
Kaba kongsan ka long ba ki bri ki dei ban don ka khyndew 
kaba jylliew bad ha kaba ka um kan ym neh slem eh. Kan bha 
shibun lada don ki dieng kiba jrong, ban iada ia u dieng kwai 
na ka jingthang palat ka sngi khamtam na ka liang lam sepngi. 

Ban buh symbai ia u kwai, ngi donkam ban da jled ia u 
kwai na ki dieng kiba ju kham soh kloi bad seisoh bha. Dei nih 
ban da jied da ki kwai kiba la ih bha bad ban kyntait noh ia 
kito kiba thoh dak bad ba sniewdur. U kwai uba ki ia jted janai 
kumtei ki ju thung shwa ha ki *p 0 r sara lane norsari. 

Ha Bengal, Orissa bad ki ri India ba shathie, shwa ba kin 
thung ia u kwai ha ki norsari, ki ju pynspeh shwa ia u kumne. 
Ki tap ia u kwai da u shyiap ha ki jaka kiba kham tngen bad ki 
ai um ia u barabor (irrigate) bad hadien sawphew sngi ei ei u 
kwai u sdang speh. Hadien lai bnai lane ynda, u la sdang slap 
kin sa rah tynrai noh pat sha ki jaka norseri kaba ki la pynkhreh 
bad ai sboh bha bad ki thung pat ia u ha ki jingjngai kaba 30 
cm (shiphut) na uwei sha u wei pat. la kine ki norsari ki da 
shna de da ki jingker ban da ia u jingthung na ka jingtangon 
eh ka sngi. Ynda dap khadar haduh khadphra bnai ki rah ban 
thung noh pat sha ki bri. 

Sha ri jong ngi, ki nongrep kwai ki jied ia ki jaka kiba kham 
sngem bad ki sara beit ia u kwai hangto khlem da pynspeh 
shwa ia u. Ki ieh ia u hangto haduh kumba lai snem ei ei bad 
ki sa rah tynrai ban thung pat ha ki bri ha ki bnai slap. Naba 
peit thuh ia u dieng uba kham bun mat ha u dieng met jong u 
hadien ba la thung ngi lah ban batai ba un long u dieng u ban 
kham sei soh. 

Ka por ba bha tarn ban thung ia u kwai ka long ha ki bnai 
slap kata ha ki bnai June-July. Lada ioh slap kham kloi lah ruh 
ban thung ia u ha u bnai May. Shwa ban thung, ki ju tih ia ki 
thliew kaba jylliew kumba 60 cm. (2phut) sawdong bad ki buh 
ia u dieng ha pdeng bad ki sa pyndap khyndew. Dei ruh ban 
da khem bha ia ka khyndew na baroh sawdong. la ka jingjngai 
na uwei u dieng sha uwei pat ki ju pynlait kumba 2.70 mt. 
(9phut). 

Kham bunsien ki jaka rep ia une u jingthung ki long ki jaka 
baheh slap, bad kumta ki khyndew kirn da long kiba sboh 
namar ka jingtuid ka khyndew. Kumta khnang ba ngin ioh ia 
ka jingmih bad jingseisoh ka ban iai neh, ngi dei ban ai ia ki 
jingbam kiba u jingthung u donkam. la kane ka jingbam feih 

ban ai lyngba ki sboh nuit, sboh jingri bad na ki sboh fertiljzer 
kiba don ia ka naitrojen, phosphorus bad poteissium. 

U dieng kwai u shim por bun snem haduh kumba hynniew 
lane phra snem ba un sdang ban soh. Khnang ban yn nang 
ioh jingmyntoi bad un ym leh- nohei ka jaka, lah ban nang 
thung da ka kait, u soh marit lane u tympew ha ki bri kwai. 

Ki Khnlang bad Jingpang Kwai 

Na ka liang u khniang, u kwai ym da don eh kita ki ban da 
pynjulor than eh ia u dieng. Kiba ju kham iohi ki long ki kynja 
khniang kiba rit (scale insects) kiba kjit ia u dieng bad uba ki 
khot u arecanui beetle {Araecerus faatculatua) uba bam 
ia ki sla bad ruh ia ki soh. 

Ki don ruh katto katne ki jingpang kiba ktah ia u diengkwai. 
Ka tram sla lane ka leaf blight (Contothyrim area) ka dei ka 
jingpang kaba pynthoh dak ia ki sla bad kito ki sla ki hap noh 
sha khyndew. Ka jingpang kwai kaba kham pynjulor ia ki bri 
ka dei arecanut bud rot disease {Phytophthora 
paimivora). Kane ka jingpang ka la sdang ban kynrei bha ha 
ri Khaisi. Kane ka jingpang ka pynpyut ia u shylluit uba mih 
hapdeng, bad hadien u ktah lut ia u dieng baroh uwei. U dieng 
uba la kem pang u sma iewtung bha. Kane ka jingpang ka 
kham toi hadien ba la slap, haba ka bneng ka lyhop bha. Ka 
kham duna ha ki por tlang bad ha ki por jur slap. Ban iada na 
kane ka jingpang lah ban pyndonkam da ka dawai kaba ki 
khot ka metalaxyl. Synreit lane spray ia kane ka dawai da 
kaba pyndonkam da ka foot sprayer ar sien shi snem, shisien 
shwa ki bnai slap kata ha ki bnai Match bad shisien ha ki bnai 
September -October, hadien ki bnai slap. 

Ngi dei ban kynmaw bha ba ngi dei ban synreit ia kane ka 
dawai la kumno kumno ar bnai shwa ban kheit ia u kwai. 

U kwai u sdang phuh syntiew naduh ki bnai February-May 
bad u soh u sdang ih pat naduh ki bnai November-December 
katkum ki jedta jaka. 

Haba u sdang ih, u kwai u kylla na ka rong jyrngam sha ka 
rong stem bad ynda u la ih bha u kylla rong saw. Ka aiom kheit 

kwai ka sdang naduh u bnai December bad ka neh haduh u 
bnai March - May. 

Kiba bun hi ha ri India kim ju bam ia u kwai im uba ki khot 
u katcha supari hynrei ki kham bam da u kwai uba la thad 
tyrkhong uba ki khot u chali supari. Ngi pat ha ri Khasi ngi 
bam wai-im ha ki bnai tlang bad u waiskop ha ki bnai lyiur. Ha 
ki thain Garo Hills, ki don kiba bam da u kwai uba dang lung 
bad dang jyrngam. Imat u lah ban don la ka jong ka jingmad. 

Ban shna ia u chali- supari, ki ju thad rkhiang ha madan ba 
la siang dew bilat haduh ba un da tyrkhong bha, bad ka um ha 
u kwai ka sah satang kumba 10 na ka 100 (10%). 

U Khasi hyndai, uba stad, u la lap ia ka buit ban buh ia u 
kwai ha um bad ban pynkylla ’waiskop ia u. la kane ka rukom 
pdem kwai ngi shem imat tang hangne ha ri Khetsi. Ki pdem ia 
u kwai ki ju shna da ki pukhri kiba jylliew, teng teng haduh 4 
m. (12phut). Ki thep ia u kwai ha ki kriah kiba la shna kyrpang 
da ki siej bad ki sa pdem ia ka ha kine ki pukhri ba la pyndap 
um. Ki pdem ia u kumne haduh san bnai lane haduh ban da 
lut u ‘wai-im. 

Nalor u soh uba ngi bam, kiwei kiwei ki bynta jong une u 
jingthung ruh ki long kiba myntoi. la u snep kwai lah ban shna 
kot bad Card-board. Na u kwai u bym pat ih, lah ban ioh ia ka 
tannin ka dawai kaba ki pyndonkam ha ki karkhana shna snieh. 
la ka dop-wai ki pyndonkam haba song jin^ong bad ia u dieng 
met pat ki pyndonkam haba shna iing shna sem. Nga ngeit ba 
ka por ka la poi ba ngi dei ban sdang wad jingtip shuh shuh 
shaphang ki rukom ia une u jingthung khnang ba ngin kham 
ioh myntoi da kaba rep ia u. 


99 



LYNNONG 18 


U SLASHA 

U Slasha u long uwei pat u jmgthung uba nga ngeit u iah 
ban roi shibun ha ri Khasi-Jaintia. Une u long u jingthung uba 
ki thung bha ha Assam, Datjeeling bad ki jaka shaphang shathie 
ka ri India. La shem ba u dieng slasha u mih hi ha ki khlaw ki 
btap naduh shuwa ba ka pyrthei kan tip shaphang jong u. 
Hangne ha ri Khasi-Jaintia jong ngi, la sdang ban thung 
nyngkong eh ha ki snem 1977-78 ha Umsning bad ha Riangdo. 
La pyrshang ha kine ki jaka da ka jingpeit bad jingkhmih jong 
ka tnat treikam kaba iadei bad u slasha jong ka Sorkar kmie, 
ka Tea Board of India, hadien ba la shem ba u slasha uba 
thung ha kine ki jaka u long uwei na kiba bha tarn, ka Sorkar 
Meghalaya ka la sdang ban pynroi ia ka rukom thung da kaba 
pynshlur ia ki nongrep lyngba ka jingpyniaid ka Department 
jong ka Agriculture. la une u diengslasha ki Khasi, ki tip ia u 
kum u diengtyrnem. 

U Slasha u long bha ha ka khyndew kaba sbur, kata ha 
kaba don shibun ka pyut jong ki dieng ki siej bad ha kaba ka 
um kam ju neh slem. Namar ba u long uba don kyrhai ha ki 
jaka kham ri dkhar, nga ngeit ba kine ki jaka ki long kiba bit eh 
na ka bynta u slasha. Ki jaka khlaw kiba shaphang ryngai ki 
long kiba bit na ka bynta ban thung slasha. 

la u slasha ki thung na ki dieng kiba ki lah thung nyngkong 
ha ki jaka sara. Ki symbai ki kham long bha haba poi ka por 
khriat. Khnang ban ioh symbai na u diengslasha, ki ju thung 
ha ka jingjngai kaba 10 phut uwei na uwei, bad ynda u la saw 
snem ki sa ngor noh ia ka tnat bah kaba napdeng. Hynrei ynda 
ka kper slasha ka la don kumba 10 snem ki ju pynkhyllem noh 
katto katne ki diengsleisha khnang ba ka jingjngai uwei na uwei 
kan long kumba 14 la 20 phut. la ki soh, kiba don u symbai ki 
lum ynda ki hap ha tbian bad nangta ki sa buh ia ki ha ki 
thliew kiba sngem kiba la tap da u phlang. Kane ynda katto 
katne sngi ka pynjem ban khlaw ia ki shyieng. Lah ban ioh ia 

kine kisymbaii ha u bnaiNovemberne December bad iakkie>lii^ 
sa rah ban thung ha Id jaka sara. 

Ka jaka sara ka dei ban long hajan ka kper slasha, khitang 
ba kan kham suk, ha kaba kit ba bah ia kt dieng sha kper. la ki 
symbai ki thung ha ka jingjngai kaba 5 inshi uwei na uwei, 
kata lada thung noh ia ki sara haba ki dang 6 bnai. Hynrei, ki 
ju thung ia ki symbai ha ka jingjngai kaba 10 inshi uwei na 
uwei bad lada ki thung ia ki sara ynda ki la ar snem. la ki jaka 
sara donkam ban da shna da ka kyndun kata ka jaka dara 
kaba la sop da u phlang khnang ba kan iada ia ki sara kiba 
dang rit na ka sngi. Kan kham bha lada kane ka kyndun- 
(tatched covering) kan long kumba san phut na ka khyndew. 
Haba phut ia ki sara ban leit thung sha kper, dei ban da leh 
sumar khnang ba ka khyndew kan snoh ha ki thied lym kumta 
ki sara ki lah ban lap. la ki sara ki thung ha ka jingjngai kaba 
100 cm X 70 cm. Kumba 8 ne 10 kilo u symbai un biang na ka 
bynta ka kper slaisha kaba shi ekar ka jingheh. Lah ruh ban 
thung ia u symbai ha ki plastik kiba ka jingthew ka long 6cm. 
ka pyngkiang bad 8cm. ka jingjrong. Hadien 9 haduh 12 bnai 
la long ban rah sara. Ia ka rukom shna ia ki jaka sara bad ban 
iada na ka sngi ka long kumjuh kumba la kdew haneng. Kane 
ka rukom thung symbai ha ki plastik ka iarap shibun khamtam 
ha kaba rah ia ki sara sha ki jaka kiba jngai. 


Khnang ba u dieng un kham pynmih kham bun ki sla kiba 
bit ban shna slasha, dei ban khap pynmadan ia u na khlich 
kumba 18 inshi na ka khyndew, bad ban ngor noh kiwei ar ki 
tnat heh. la kane ka jingkhap bad jingngor lah ban leh rnan ka 
snem ne man ka ar snem. la kane ka jingkhap ki ju leh ha u 
bnai December ne u bnai January bad tang shu lah khap kurnne 
ki ju kara ia ka khyndew ban pyniap ia ki nuit ki nier baroh. 


Ka jingkheit slasha ka sdang ha u bnai March, bad lah bari 
kheit haduh hynriew sien ne palat ha ka shi snem. Haba khelt W 

ju shyit ar tylli ki sb kiba kham heh ryngkat W ' 
ka pynmih u slasha uba kbam bha. Uda shyk haduh lai be saw 
ki sla bad u shylluit lah ban toh kham bun u slasha, Mrei. um 
da kham bha eh. Ia ki shylluit kiba shaiud u dieng ka khainbha 

ban iehnoh, khnang ba u dieng un piar bha bad un tap ia ki 
nuit ki nier kiba hatrai dieng, bad ki tnat kiba shanid kin izisan 
ryngkat bad kito kiba napdeng. Ki sleisha kiba ki kheit ha ka 
synrai (kata ha u bnai August) ki long bunsien kiba bha tarn. 

U dieng slasha u donkam shibun ka sboh kum ka sboh jingri 
lane da ka sboh jingthung. Ki dieng sletsha ki donkam ka 
jingiada malu mala na ka sngi. Kumta teng teng ki ju thung da 
ki dieng ban kah symgiew bad ha kajuh ka por ban pynsboh 
khyndew da ki sla kiba hap na ki, kum kine hamm: Albizzla 
sttputata (black slnris), Aibizzia lebbec (white sirrie), 
Atbizzia procora, DaOtergla Assamica, Dalbergia slasoo 
(u dieng shisham) bad DorHs rubusta. 

U dieng slasha u don shibun ki jingpang bad ki khniang 
kiba pynshitom ia u. Ki riewstad ki dang wad buit kumno ban 
pynduh ia ki. Imat ba don katto katne ki jaid dieng slasha kiba 
lah ban ialeh pyrshah ia ki katto katne ki khniang, kum ia ka 
khniang kaba ki khot ha ka phareng the tea mosquito bug 
{Heiepeitis antonlt). Kaba synreit da ka um kaba la khleh 
da ka shun bad u kyndok ka kham pynduna ym tang ia kine ki 
jingpang, brown blight (CoitatoMchum camaltia), grey 
blight (Peztolozzta thede) bad blister blight (Exdea idlum 
rexan), hynrei ki pyniap nih ia ka khniang kaba ki khot ka red 
spider {Phytopus carinatux & Tetronychus blocutatus). 

Ka jingshna slasha ka long ha ki saw kyidan (stages) , kumne ; 
kumba 75 bynta na ka shispah bynta Jong ka sla baroh kawei 
ka dei ka um. Donkam namarkata ban pynmih noh mar shiteng 
Jong kane ka um shuwa ban pynkli ia ki sla. Kane ki leh da 
kaba pyniap stai ia ka sla. la kane ki leh da kaba thad ia ki sla 
ha ka kamra kaba iaid bha ka Iyer haduh kumba 18 ne 20 
kynta, ha ka jingshit kaba kumba 85 ne 90 degree (Fahrenheit). 
Lada thad ha madan donkam ban da siang da ka shylliah lane 
da ka jain bha ba la shna khnang na u sainalia. Ynda ka sla ka 
la biang ka jingiap stai, ka la jem bad jwat bad ka la long bha 
ban pynkli ia ka. Ka sla kam dei ruh ban duh ia ka jingjymgam 
bad ka jingiwbih ynda la dep ka jingpyniap stai. 

Kaba pynkli ia ki sla pat ka bud ia katei ka jingpyniap stai. 

la kane ka jingpynkli ki leh mynta ha ki kor kiba la shna kyrpang 
na ka bynta kane. Hynrei ha ki kper slasha kiba rit ki ju pynkH 
wat da ki kti lane da ki kor kiba ki shna ha da ki dieng (woodefi 
roller). Ka daw balei pat ki pynkli ia ki sla ynda lah pyniapstai 
ia ki ka long namar ba da kaba leh kumne ka urn napoh ki sla 
ka mih shabar bad ka per bad ka tap ia ka sla baroh kawei. 
Ynda kane ka urn ka la mgat, ka sah halor ka sla tang kato 
kaei kaei (substance) kaba urn, tang shu theh da ka um thnam 
halor u slasah. Katba nangpynkli, ka um kaba mih na ka sla ka 
iakynduh bad ka oksijen na ka Iyer bad kane ka iatrei bad kata 
ka um ban pynkylla ia ka sha kata ka kynja met kaba pynbang 
ia u slasha. Ka sla ruh ka sdang ban kyUa rong, bad ka rong 
ynda dep ka jingpynkli ka long syriem ia ka rong tama. 


Ynda la pynkli ia ki sla, ki rah ia ki sha ka kamra kaba laid 
bha ka Iyer bad kaba khriat bad kaba la siang da ka dewbilat. 
Khnang ban pynkhriat ia kane ka kamra, ki ju synreit da ka um 
ia ka tbian baroh kawei. la ki sla ki buh halor ka kynja rynsan ka 
bym da jrong eh na tbian, lane halor miej tin. Ki phriang ia ki sla 
haduh kumba shi inshi ne haduh 4 inshi ka jingjylliew bad ki sa 
tap na jrong da ka jain sngem, tang ba kane ka jain sngem kam 
dei ban ia kynduh bad ki slasha. Kumta dei ban da tap najrong 
da ka phrem nar (wire frame) shuwa ban tap da ka jain, lane 
dei ban pyndonkam da ka jain jri khnang ba kan ym kjit um na 
ki slasha. Kaba leh kumne kan pynih ia ka sla, bad kane to 
jingpynih kan shim por kumba ar kynta haduh klwrUai kynta 
katkum ka jingshit jong ka kamra. Kaba bha ka longba te kamra 
kan ym dei ban shit palat ia ka 85 degree (Fahrenhert). Lada ka 
slasha ka don ka rong tama lam byrtem, kata te ih bha, bad 
lada ka don sa ka jingiwbih soh kata ka nang khambha shuh 
shuh. Ynda ka sb ka la ih, donkam pat ban pynriduang la ka. Ia 
kane ruh ki leh mynta da ki kor kiba heh. ban 

ha kine ki kor, ki donkam ka Iyer ^ba Jrhluit, tete 
jong ka ka long kumba 200 haduh 270 de^e (F^rcnheit) . hfa 
kaba nyngkong ki pynkiew ia ka jingshit, £ 

nang rkhi^ng, ki nang kham pynduna .a ka ^bit Yn^ la 
pynAhiang, ki slasha ki la bit ban buh ha ki synduk kiba ia spp 
da ka sisa bad ban shalan shabar. 

LYNNONG 19 


U KOPHI 

U Kophi u long u jingthung uba dang wan shen sha ri Khasi- 
Jaintia bad hapdeng kine ki khyndiat snem ki nongrep ki la 
ithuh bha ia u. Hynrei ka jingrep kophi imat kam da roi stet 
kumba ngi khmih lynti. Nga ngeit namarkata, ba kane ka 
jingthoh ha kane ka lynnong kan kham pynroi ia ka jingrep 
kophi ha ka ri lum Khasi-Jaintia Jong ngi. 

U Kophi imat u long u jingthung uba la wallam ba ka ri 
Africa ha kaba ngi shem bun jaid (species) ki kophi. Ki Kophi 
ha kata ka ri ki mih ha ka khlaw ka btap. Don ruh u jaid kophi 
u ba dei uba mih nyngkong eh ha kane ka ri Khasi-Jaintia ia 
uba ki khot u Coffea khastana. la une la shem ba u don ha 
ka shnong Nongwar, sha thain Sohra. Hynrei na kine ki kophi 
kiba bun jaid, don ar jaid kiba ki ju thung eh na ka bynta ba 
kin shna ia u kophi uba ki pyndonkam na ka bynta ka jingdih, 
kine ki ar jaid ki long (1) Coffee robusta bad (2) Coffee 
arabica. Une u ba nyngkong u long uba kham met bah ban ia 
uba ar, u lah ban jrong naduh kumba 15 haduh 25 phut bad 
ka met (trunk) ka lah ban long haduh kumba 8 inshi, na 
shiliang ha shiliang (diameter). Hynrei haba rep ia u kata dei 
ban ialeh ban pynneh ia ka jingjrong jong u hapoh hynriew 
phut. Ka rukom san jong u arabica ka long kat kum ka jaka, 
lada ka long kaba lait na ki dieng bah kata u piar bha ki tnat, 
bad ki tnat ruh ki mih naduh jan khyndew. Hynrei ha ki jaka 
kiba kham shah ki diengbah, une u kophi u lah ban don tang 
uwei u met bah uba jrong tang kumba 6 phut ne kham palat 
ruh. Tangba ha ba rep ia u arabica ki ju pynneh ia ka jingjrong 
jong u tang hapoh lai phut. Ki symboh jong u kophi robusta 
kim da heh eh kat ki jong u kophi arabica hynrei, ka jingmih 
na une u kdphi ka khatn palat ban ia kaba na u kophi arabica. 
U kophi uba ki ioh na u arabica pat, imat u kham bha ban ia u 
robusta. U robusta imat u kham lait ruh na ki jingpang bad na 

ki khniang kiba pynjot ia u, hynrei u kham iap kloi ban ia u 
arabica lada duna ka um ha ka khyndew. Ha ki jaka kiba kham 
jur u slap pat u kham mih syntiew bad soh kham bun ban ia u 
arabica. U kophi robusta u don ruh kham bun ki thied kiba pur 
hajan ka sla khyndew. U soh ruh imat u kham shimpor stem 
ban long ha u robusta, ka shim por kumba 7 haduh 8 bnai ei 
ei, naduh ba mih ki syntiew, hynrei ha u arabica ka shimpor 
tang kumba 6 bnai ne. 

U kophi u long bha ha ki jaka kiba ka jingjrong (altitude) 
jong ki, ka long kumba 1000-1500 mitar bad u. robusta pat u 
long bha ha ki jaka kiba ka jingjrong ka long kumba 500-1000 
mitar. U mih kham bha ruh ha ki jaka ha kiba don katto katne 
ka jingkah sngi na ki dieng bah. Ha ri Khasi-Jaintia imat um 
da long bha lada ka jingjrong jong ka jaka ka palat ia ka 4000 
phut. Ka khyndew ha kaba ki ju thung kophi ka dei ban long 
kaba sboh bha. Ka khyndew thymmai (virgin soil), kata ha 
kaba y m pat ju thung jingthung, hynrei kaba dang shu lah shyrti 
ka long kaba bha eh na ka bynta u kophi. Ka dei ban don 
shibun ka pyut ki dieng ki siej lane jong ki jingthung-jingtep 
bad kaba sbur bha. Nga ngeit ba ki khyndew ha kiba ki thung 
kophi ha ri Khasi-Jaintia ki donkam ruh ia ka sboh shyieng 
sboh dpei bad kiwei kiwei ki kynja sboh. Ha ki katto katne ki ri 
ki shem ruh ba kaba tap ia ka khyndew da u kynja phlang ia 
iarap shibun ban pynmih soh kham bun. Kaba leh kumne ka 
iapher na kaba thung ia u jingthung uba tap ia ka khyndew 
(cover crop) kumba nga la batai ha shuwa. U phlang uba ki 
pyndonkam ban tap ia ka khyndew u long u langiap uba 
iasyricm ia u sder. Da kaba leh kumne ki ngeit ba ka jingshit 
jingkhriat jong ka khyndew kam da kiew ne hiar eh. Ia kaba 
leh kumne ki khot mulching ha ka ktien phareng bad ia unc u 
phlangJanfiLkano kano kaba ki pyndonkam ban tap kumne ki 
khot ha ka ktien phaieng mulch. Ka jingthung kophi ha syndah 
ki maw kumba ki ju leh ha ri Miasi nga ngeit ka long namar ba 
ki maw ruh ki tiei kum ka mulch. Ka sboh eit masi, ne eit blangi 
ne eit sniang, ne eit kulai, ne kano kano ka eitnih, pynsboh 
ia ka khyndew bad pynbha ia u kophi. 

la u kophi, kum ia u dieng sbsha, ki da thung shuwa ha ki 
jaka sara. Ka bha ban thung ia u symbai uba dang shu lah 
phlait na u soh, tang ba ka kham bha ban da khleh ia u symbai 
bad u dpei lane bad ka dewrkhiang lada ka dohmet ka dang 
sah ha u shyieng. Ki jaka sara ki long kumba san phut ka jingiar 
bad ka jingjrong katkum ka jingdonkam. la ki symbai ki thung 
ha ki lynter kiba ia jngai kumba 6 inshi bad ha ka jingjngai 
kumba 6 inshi na uwei u symbai ha uwei pat. Ka bha ruh ban 
da shna ki kyndun ka ban ai jingkah katto katne na ka sngi ha 
ka por ba shit eh. Hynrei lada ka jaka sara ka long ha khlaw 
lane ha ka jaka ha kaba kah ki diengbah, kane ka kyndun lehse 
kam da donkam eh. Katba ki sara ki nang heh katta ki nang 
pynshah sngi khnang ba kin kham eh bad ba kin ym ioh ia ka 
jingpang kaba ki khot ha ka ktien phareng damping off kaba 
shait ktah ia ki sara haba ki dang rit. Kane ka jingpang ka wan 
na ka khyndew lada ka khyndew kam ioh sngi bha. Ynda ki 
sara ki la don kumba shisnem ki sa thung ia ki ha bri. La katta 
ruh ka rta jong ki sara ka lah ban long naduh kumba 6 bnai 
haduh 2 snem. Ka kham bha ban thung da ki sara kiba dang 
kham rit ban ia kiba la heh, tangba ba kiba rit ki donkam kham 
bun ka jingsumar ban ia ki ba la kham heh. Lada thung da 
kiba la heh, ki ju mait noh ia ki kliar kumba shi taiew shuwa 
ban leit thung ia ki sara, hynrei lada thung da ki sara kiba dang 
rit, ym donkam ban da mait ia ka kliar jong ki. la u robusta 
kophi ki ju thung ia u ha ka jingjngai kumba 9 phut uwei na 
uwei, hynrei ia u arabica kophi ki ju thung ia u ha ka jingjngai 
kumba 6 phut uwei na uwei. Haba thung ia ki sara dei ban da 
sumar ba ki thied kin ym kyllain ne sohsat, hynrei dei ban da 
pynpiar bha ia ki ha khyndew bad ban da tyngsah bha ia ka 
khyndew ynda la thung. Kaba bha ruh ban da tih thliew lypa 
katto katne sngi shuwa ban thung ia ki sara. U kophi imat u 
donkam katto katne ka jingkah sngi ha ka bri ruh. Hynrei lada 
kah'symgiew eh ki dieng, kata ruh kan pynduna ia ka jin^eisoh 
jong u dieng kophi. U robusta imat u kham lah ban shah ia ka 
jingkah ki dieng kham bha ban ia u arabica, kata lah ban thung 
ia u arabica ha ka bri ka byrh don dieng bah ei ei. 

U kophi u don bun jaid ki khnedng bad ki jingpang kiba 
pynshitom ia u. Na ki khniang kiba ngi shem ha kane ka rii 
kiba pynjulor ia u kophi imat kine harum ki long kiba kham 
pynjulor ban ia kiwei: (1) u nlang samthliaw uba lieh 
{Xylotrechus quadHpea) uba ki khot ha ka ktien phaieng 
white stem borer uba ju kham pynshitom bha ia u arabica 
bad (2) niang snep (scale insects), kawei kaba jyrngam kaba 
la ai kyrteng Leconiunt ufrfcfe, bad kawei pat kaba saw bthuh 
bad kaba ia ai kyrteng Saisaetia hemtaphaertca. U niang 
samthliew u long u niang byrnai uba rit uba sam thliew ia ka 
mediah lane ia ki tnat uba jrong tang kumba 1 inshi uba don ki 
thapniang kiba long bthuh bad kiba thoh lieh. U don ki tmain 
(antennae) kiba jrong bad ki kjat ruh kiba jrong. Une u khniang 
u kha pylleng ha ki snur ne ki jingpdang ne ki khap jong ka 
snep jong u dieng kophi. Na kine ki pylleng ki mih ki 
naingbyrnai kiba samthliew ia ka snep dieng bad hadien kata 
ki rung shapoh bad ki sah hapoh u dieng haduh kumba 8 bnai. 
Ynda ki la heh bha kine ki niangbyrnai ki long kumba 2 haduh 
4 inshi ka jingjrong. Khnang ban pynduna ia ka jingpynjulor 
kine ki khniang dei ban sar ia ki pylleng, lane ia ki niangbyrnai 
kiba dang mih da u synsar ne u brut uba eh, lane dei ban 
thang ia ki tnat bad ki dieng iap baroh ha kiba kine ki khniang 
ki don. Ki niang snep pat ki long ki khniang kiba rit katta katta 
kiba sop ia ka snep jong ki tnat ne jong ka met bah lane ia ka 
sla ruh. Ka kynthei ynda ka la heh ka long kum u skain rit. 
Lada ngor ia ki tnat baroh ha kiba kine ki khniang ki don, kan 
pynduna shibun ia ki ha ka bri kophi. 

Ka jingpang pat kaba ngi ju shem eh ha u kophi ka long 
kaba ki ong ha ka ktien phareng die back lane ka jingpang 
iap dadien. Kane ka jingpang imat ka long kaba bud ia ka 
jingpang jong ki sla kaba ki khot ha ka kyrteng saians HatidUti 
vaatatrix. Kane ka jingpang hemilia ka paw nyngkong kum ki 
jingat phylloit phylloit kiba stem sha ka liang kaba pylhip jong 
ka sla. Kine ki jangat ki long kiba rit, hynrei ynda k! la bun bha 
ki tap lup ia ka dieng jong ka sla baroh kawei haduh ba ka bri 
baroh kawei ka shu stem. Ka daw kaba ju pynioh ia kane ka 
jingpang ka long ka jingsoh than jong u dieng. Khnang ba u 

dieng kophi un ym ioh ia kane ka jingpang ki ju mait ia ka kliar 
jong ka met bah ba kumta ka lah ban pynmih kham bun ki 
tnat. Ki ju thung ruh da ki dieng bah ba kin kah syrngiew malu 
mala ia ki dieng kophi. Kaba tap ia ka khyndew da ka kynja 
mulch ruh, ki shem ba ka kham pynduna ia kane ka jingpang. 
Ha Mysore ki shem ba kaba synreit da ka dawai ia u dieng, 
kum da ka bordeatw mixture ka iarap ban pynduh ia kane 
ka jingpang. Nga lah ban ong ba haduh mynta hi la shem ba 
ki khniang bad ki jingpang kiba pynshitom ia u kophi ki dang 
duna shibun ha ki thain shatei lam mihngi jong ka India bad 
lehse, kane ka long ka jingkyrkhu ia kito kiba rep bad kiba mut 
ban rep kophi. 

U kophi u sdang phuh syntiew ha u bnai March bad ia ki 
soh ki sdang kheit ha u bnai October haduh January. Ynda la 
kheit ia ki soh kophi, kaba nyngkong kaba dei ban leh ka long 
ban khoh ia ka snep jong u. la kane ha ki bri kiba rit ki ju leh 
da kaba dung ha u thlong, hynrei kane kam long kaba da bha 
eh namar shibun ki symbai ki pait ne Iwet. Don ka kor kaba ki 
khotka pulping machine kaba lah ban leh ia kane. U misteri 
uba stad u lah ban leh kham bha ia kane. U misteri uba stad u 
lah ban shna ka kor khohsnep da ka nar ruh. Ynda la khoh ia 
ka snep, ia ki shyieng ki buh ha ki pipa kumba 16 kynta khnang 
ba ka blein blein kaba snoh ha ki symbai kan ioh ban pyut 
(ferment), hadien kata pat ki sa sait ia ki da ka um. Tang shu 
lah sait pat ki sa pynrkhiang ha ka sngi. Khnang ba u shyieng 
un rkhiang bha ki ju kynroi da ki kjat ia ki shyieng kiba dang 
thad kumne ban kylla ia ki ba ka sngi kan ioh ban shoh ha ki 
symbai baroh. Nangta pat ia ki snep jong ki shyieng ki sa khoh 
da ka kor. Ynda ki la lah khoh pat ki sa peh noh ia ki snep bad 
pynsah satang ia u symbai uba khuid bah. 


Nj^i ai'hangne ia ki katto katne ki mat ki ban iarap ban 
pyniapher ia li kophi arabica na u kophi robusta : 


y Kophi arabica 

U Kophi Robusta 

U toh u stM long ne stem beKl 
Idiatn'heh 

Ka'irong u soh ka long saw 
syniang bad ka thoh saw jngem 
haba'u ia ih bha bad kham rit. 

U KophI arabica 

U Kophi Robiuta 

U dieng u kham ieng beit. 

Ki sla kiba shalyntoin 

(elliptical or oval with 
pointed tip) 

U dieng u long syriem iaka 
shatri. 

Ki sla kiba heh bad kiba ran sti. 

LYNNONG 20 


U KEW NEPAL BUCKWHEAT 

U kew Nepal u long u jingthung uba dang wan shen sha ki 
ri lum Kheisi-Jaintia jong ngi. U iapher shibun na utei u kew 
uba nga la thoh ha ka lynnong kaba khadlai. Utei u kew uba 
ha ka lynnong kaba khadlai u dei na ka ing kur jong u kba, u 
barli, ki krai, bad kiwei kiwei ki jaid phlang. Hynrei, u kew 
Nepal um dei na ka iingkur ki phlang (Gramineae family), 
hynrei u dei na ka iingkur u rubarb, u jarain bad kiwei kiwei ki 
Jinghtung kiba iapher bha na ki phlang. La khot buckwheat 
ia u lehse namar ba ki German ki pyndonkam ia u kum u kew 
bad namar ba ka dur jong u shyieng ka long kum ki symbai 
jong u dieng beech, bad kumta ki khot ia u, u buckweisen ha 
ka ktien German, haba la kylla sha ka phareng buckwheat. 
Dei na kane ka daw lehse ba ki Khasi ruh ki khot ia une u 
jingthung u kew. Nga sngew dei ban khot ia u, u kew Nepal 
namara ba la wallam nyngkong ia u sha ri Khasi da ki shipai 
kiba wan na Nepal bad namar ba nga kwah ban pyniapher ia 
u na u kew uba shisha. Imat don ar jaid (species) ki kew Nepal 
ha ka pyrthei kiba ki kham thung bha: uwei na ki, ki khot 
Fagopyrum eaculentum bad uwei pat uba ki khot 
Fagopynim tartartcum ha ki kyrteng saians. U esculentum 
imat u long uba ki rep ha Germany bad kiwei kiwei ki ri Europe 
bad la leit rah nyngkong ia u sha kito ki ri na China ha kaba ki 
la rep ia une u jingthung la slem. Imat une u mih nyn^ong ha 
China bad ha ki khap lum Himedaya. U tartaricum pat imat u 
mih nyngkong ha ki lum Himalaya. Une u kham jrong ban ia 
utei u esculentum, hynrei ki sla ki kham rit, ki syntiew ki kham 
rit. U Star George Walt u ong ba u tartaricum u long u jingbam 
uba kham bha ban ia u esculentum, namar u don kham bun 
ka umphniang bad kham khyndiat ki ksai kiba kham eh ban 
tylliat. 

U kew Nepal u long u jingbam uba bha shibun na ka bynta 

ka met u briew. Ynda la tylliat ia u symbai jon 9 u, u ata uba ioh 
na u u long syriem ia u ata uba ioh na u kew, u kham lieh ruh 
palat ban ia u ata na u kew. Haba twad ia u ata jong u ruh lah 
ban sngewthuh na ka jingjlih jong u. la u stait (middllnge) 
uba ioh na u ruh lah ban ai ia ki masi khem dud, namar u long 
u Jingbam uba bha na ka bynta jong ki. 

U kew Nepal u long u jingthung uba lah ban jrong kumba 
3 phut, bad uba don shibun ki tnat. Ki syntiew ki don ka rong 
kaba lieh, hynrei kaba la suit rong da kaba saw. Ka lyngkha u 
kew Nepal ka long ka ba itynnad ban peit na ka bynta kine ki 
syntiew kiba itynnad. U symboh kew Nepal u long kum ka 
khoh kaba lai dong bad uba lieh bthuh ne iong ka rong. Ki sla 
ki long ka dur dohnud bad ki jrong kumba ar inshi haduh saw 
inshi bad kiba snoh ha u jyntang sla uba jrong ruh kumba shi 
inshi haduh saw inshi. Ki sla jong u tartaricum ki kham nep 
ban ia u nam pliang. 

U kew nepal u long bha ha ka jaka kaba kham khriat bad 
kaba sngem. Lada ka bneng ka kham shit ha ka por ba u dang 
san kam pher eh, hynrei.ha ka por ba u phuh syntiew ka long 
kaba sniew eh ia u. Une u jingthung u lah ban met tang hapdeng 
8 ne 10 taiew. U lah ruh ban long ha ki jaka jrong naduh 4000 
phut haduh 14000 phut. U lah ruh ban long ha ki ba bun jait 
ki khyndew tangba u kham long bha ha ki khyndew kiba sbur 
bha lane wat ha ki dew shrah lada ka don bun ka sboh pyut 
jong ki jingthung (humus). Lada sboh eh ka khyndew une u 
jingthung u lah ban kyllon (lodge) ynda u la san bha. Namar 
ba u long bha wat ha ki khyndew kiba duna ka sboh, la ju khot 
ia u, u jingthung jong ki nongrep kiba duk. Une u jingthung 
um lah shah ia u thah. 

la une u jingthung lah ban thung haba kut u June lane 
haba sdang u July. Ynda puh bha ia ka lyngkha bad la weng ia 
ki nuit ki nier baroh ki sa bet ia u symbai ha i nur rit i ba lah 
ban puid da ka lyngkor desi, lane lah ban shu ber ha ka 
khyndew bad hadien kata sa tap ia u symbai da kaba ring ka 
kynja kor kaba ki khot ha ka ktien phareng ka hanrow. Lah 
ban thung kumba 5 tin umphniang sharak u symbai ha ka shi 
hektar. Kane ka pynmih pat arphew shah u symbai. 


Ill 



la une u jingthung ki ju thung khnang ban pynbha ia ka 
khyndew. La um del na ka iing kur ki dai bad kiwei kiwei ki 
jingthung ba lah ban pynroi ia ka naitrojcn, hynrei namar ba u 
lah ban shim jingbam da kaba jem na ka khyndew kaba sniew 
bad, ynda u la pyut une u jingthung, kane ka jingbam ka lah 
ban long pat ka jingbam ia kiwei ki jingthung kiba bud ia u. 
Nalor kata, namar ba u tap bha ia ka khyndew u kham pynlong 
sbur ia ka khyndew ynda la ot ia u. 

LYNNONG 21 


PYRETHRUM 

Une u jingthung u la poi dang shen eh sha kane ka ri lutn 
Khasi- Jaintia jong ngi. U long u jingthung uba donkam eh ha ki 
por thma namar ba ki pyndonkam ia u ban pyniap bun jaid ki 
khniang kiba dait ia ki shipai haba ki leit ia ka khlaw ka btap ka 
riat ka ram. Hynrei u long ruh u jingthung uba ki pyndonkam 
ban pyniap ia ki khniang kiba bam ia ki jingthung bad kiba dait 
ia ki jingri kum ki masi, ki kulai bad ki syiar. Na u syntiew jong u 
lah ban shna pawdar ban pyniap ia ki khniang kiba dait ia u 
briew lane kiba par ia ka iing ka sem. lane ban pyniap ia ki 
khniang kiba bam ia ki dieng soh, ki jhur bad kiwei kiwei bad 
kiba diat ia ki jingri baroh. Na ka sla bad u jyntang pat ki shrra ia 
ki prew kiba rit kiba lah ban thung ha iing ha sem khnang ban 
pyniap ia ki khniang kum ia u ’kain pyrjong bad kiwei kiwei ki 
khniang. Nga la pyni ha ka lynnong shaphang u phan ba ka 
dawai kaba ki ioh na une u jingthung ka long kaba lah ban 
pyndonkam ban pyniap ia ka niangpulit kaba bam ia u phan. 
Ha ki katto katne ki jaka ha Africa ki la pyndonkam ia u pawdar 
jong une u jingthung ban pyniap wat ia ki khniang kiba bam ia 
u dieng bad ki sla kophi. Uwei I Mr. Le Pelley u la shim ka 
umphniang sharak kaba bha (of a high flash point) bad u la 
theh ia ka suki suki halor u pawdar pyrethrum kum ban jiar ia 
ka, nangta u sa pyndonkam ia ka ban synreit hapoh ka jain 
kaba tap ia u dieng kophi khnang ban pyniap ia ki khniang kiba 
pynjulor ia u. Lada pyndonkam da ka umphniang sharak kaba 
sniew ka lah ban pyniap ia ki sla. 

U pyrethrum u long u jingthung uba itynnad, lah ban thung 
ia u kum u syntiew ruh. Une u iadei kur jan eh bad u syntiew 
Crysanthemum. Ka kyrteng saians jong u ruh ka long 
Chrysanthemum roseum bad Chrysanthemum 
ctnerariaefollum, ki ar jaid ki pyrethrum kiba ki ju rep. La 
khot roseum ia utei uba nyngkong namar u don ki syntiew 

kiba saw, uba ar pat u don ki syntiew kiba lieh. Une uba ar 
imat u kham bha ban ia uba nyngkong. U pyrethrum u lah ban 
jrong haduh kumba shi phut shiteng ne. 

U pyrethrum u long bha ha ki jaka kiba khriat bad ha kiba 
jrong palat ia ka 4500 phut halor ka sla duriaw. Kata um long 
ha ka ri War ri Bhoi lane ha ki thor. U long u jingthung uba ki 
thung bha ha Japan. Ki kham rep pyrethrum ruh ha Kenya 
(Africa) ha ki lum jong kata ka jaka. Hangne ha ri India ruh ki 
la kham rep bha ia une u jingthung ha Kashmir bad kiwei kiwei 
ki jaka lum jong kane ka ri. Une u jingthung u long ha ki 
khyndew ki bym da sboh eh. U lah ruh ban long hajan poh ki 
dieng kum ki dieng soh peach lane wat ki dieng kseh ruh. Lada 
ka khyndew ka long kaba sboh eh ki lah ban kham duna hynrei 
ki sla kin kham bun. 

la une u jingthung lah ban thung na u symbai lane da ki 
khun kiba lah ban pyniakhlad na u tynrai kmie. Imat ka kham 
bha bad kham stet ruh ban pynroi da kaba thung da ki khun 
kiba shu pyniakhlad na u kmie. Lada thung da u symbai lah 
ban thung ha u bnai March-April lane ha u bnai September- 
October. Ha ri Khasi imat ka kham bha ban thung ha u bnai 
March. U symbai u leit kumba shiteng kilo ha ka shi ekar. Shuwa 
ban thung ki da pdem ia u symbai hapoh um katto katne kynta. 
Hadien kata ki song ia u ha ka byrni bad ki tep hapoh khyndew 
kumba 4 ne 5 sngi. Hadien kata pat ki sa khleh bad ka khyndew 
bad ki sa ber ha ha jaka sara. la ki sara lah ban pynkynriah sha 
ka lyngkha ha u bnai April-May-June. Ha lyngkha ki thung ha 
ka jingjngai kumba shi phut shiteng uwei na uwei. Ha ri Khasi- 
Jaintia une u jingthung u lah ban long khlem da ai um (irrigate), 
kata tang ka um slap ka la biang. Ynda kumba lai bnai ne ki 
syntiew ki la sdang ban pile, kata ka por ban kheit ia ki syntiew 
ka la poi. Lada ym kheit ia ki ha ka por ba biang kata ka jingmih 
ruh ka duna bad ka jingbha jong u syntiew na ka bynta ban 
shna dawai ruh ka duna. Lah ban ioh haduh kumba 200 kilo u 
syntiew na ka shi ekar. Ynda la lah kheit ia ki syntiew ki thad 
pynrkhiang ha ka sngi bad ki sa die ia ki tang shu lah 
pynrkhiang. 

LYNNONG 22 


U SOHNIAMTRA, U SOHMYNDONG, BAD KIWEI 

KIWEI KI 

SOH-JEW KI SOH-THIANG. 

Ha kaiie ka lynnong ngan thoh shaphang u sohniamtra, u 
sohmyndong bad kiwei kiwei ki soh kiba iadei kur bad ki, bad 
kiba la khot lang ha ka ktien phareng ki citrus fruits (kynnoh 
sitros phrut). Kine ki jaid soh imat ki mih nyngkong nyngshap 
ha kane ka ri India. U Professor Tanaka, u Japanese uba tip 
bha shaphang kine ki jaid soh, u ong ba kine ki jaid soh baroh 
ki mih nyngkong nyngshap ha Riwar Jong ka ri Khasi-Jaintia 
bad nangne ki sa phriang kylleng ka pyrthei. Ka jingbun Jong 
kine ki jaid ha ri War jong ngi imat ka long ka sakhi kaba khlain 
bha ba kine ki jaid soh ki lah kumta ban mih ha ki ri them jong 
ka ri Khasi Jaintia. Ngi don ha ri war u sohniamtra, u 
sohmyndong, u sohnairiang, u sohkwit, u sohkhyllah, u 
sohmyngngor, u sohpai, u sohma, u sohsyiem, u sohsying, u 
sohlong bad kiwei kiwei kiba ka pyrthei shabar ka ri Khasi kim 
pat tip. Ka pyrthei ka dang ap ia u riewstad lehse na ri Khasi, 
uba lah ban wad kham bniah ia kine ki soh bad u ban pynithuh 
ia ki sha kiwei pat ki jaidbynriew jong ka pyrthei, 

Ki ri jong ka pyrthei kiba kham thung bha ia kine ki jaid 
soh ki long kine: ka ri America, ka Brazil (South America), ka 
Spain, ka Italy, ka China, ka Japan, ka India bad ka ri Israel. 
Na kitei ki jaid soh baroh kiba nga la jer kyrteng hangne, uba 
ki kham thung eh ha kitei ki ri jong ka pyrthei u long sohniamtra. 
Uba bud pat ia u sohniamtra u long uba ki khot ha ka ktien 
phareng u grape fruit. Une u syriem eh ia u sohkhyllah. Imat 
u la mih kumno- re-kumno na utci, bad ynda hadien u la Icit 
poi sha America ha kaba ki la pynroi bad bam bha ia u, bad 
mynta u la phriang kylleng ka pyrthei, bad lehse ka jingw^n 
jong u mynta sha ri India ka long ka jingwan kylla biang sha la 

iing. Uwei pat uba ki kham rep na kitei ki jaid soh u long u 
sohmyndong. 

U Sohniamtra 

Don ar, lai jaid ki soh kiba ki khot ha ka ktien phareng 
orange bad iakaba la kylla Khasi u sohniamtra. Uwei na kitei 
ki jaid u long uba ngi ju thung ha ri Khasi, uba don ka snep ka 
bym da iadiat eh bad ki symboh kiba don hapoh u soh. la une 
ki khot u sohniamtra mandarin (Mandarin orange), hynrei 
ka kyrteng saians jong u ka long Citrus reticulata. Uwei pat 
u sohniamtra uba ngi shem ha California (America) bad kiwei 
kiwei ki jaka u long uba don ka snep kaba diat bha ha u symboh, 
bad ka long kaba shitom ban khoh ia ka snep jong u. la une ki 
khot ha ka ktien phareng ‘sweet orange’ lane u sohniamtra 
thaing khnang ban pyniapher ia u na uwei pat u sohniamtra 
uba jew {Citrus auranttifolta) bad ki khot ruh ia u Citrus 
sinensis namar ba lehse ki ngeit ba u mih nyngkong ha China. 
Na utei uba ki khot u sohniamtra thiang, don katto katne jait 
(variety) ha kane ka ri India jong ngi, u Malta, u Mosambi, u 
Val, u Sathgudi, bad u Batava. Ha u sohniamtra mandarin pat 
don katto katne ki jait (variety) hynrei kine kim da iapher eh 
kumba iapher ki variety jong u tei u sohniamtra thiang. Ki 
variety jong u mandarin uba ki khot ruh u King orange kiba 
don ha ri India ki long kine, Nagpuri, Khosi, Darjeeling, 
Kamala bad Coorg. Kine baroh ki long kiba thiang bha, bad 
ka kyrteng sweet orange lane u sohniamtra thiang ia utei uwei 
pat imat kam da long kaba iadei eh. 

U sohniamtra u long ha ki bun jaid ki khyndew lait sa tang 
ha kito kiba shyiap eh lane ha ki dew byrtha. Kim long ruh ha 
ki jaka ha kiba ka um ka neh slem. Ha ki jaka madan ha kaba 
ka um ka neh slem dei ban da shna da ki nur pateng pateng ha 
ka jingjngai kumba 35 ne 40 phut na kawei ka nur ha kawei 
pat khnang ba ka um kan ym neh slem, ha kjat jong ki diengsoh. 
Ha ki jaka riat pat ha kiba ka um ka tuid shar shar, lymda ki 
diengsoh ki lah ban ioh um kaba biang ha ki bnai November 
haduh March, kata ka bri soh ka lah ban duh baroh kawei. Ha 
kum kine ki jait khyndew ka dei ban long kaba khleh dew byrtha 

bad ka dei ban don kham bun ki sla pyut bad ki dieng ki slej-.ba 
la pyut bha (daad ofganlc matter). Kaba kham bha eh ha ki 
jalm riat kum kita ka long ban shna ki kyidon (tcnaee) kme 
ban pynmadan bha tang ha ka jaka ha kaba yn thung ia u 
diengsoh bad ban iehnoh ia u phlang lane ki nuit ki nier 
sawdong jong u, khnang ba ka khyndew kan ym tuid lehnohei 
bad kan bat nih ia ka um slap. Lada buh da ki maw shaphmg 
ba sharing ruh kan iarap shibun ban pynneh ia ka sboh bad ki 
ka um. 


la u sohniamtra dei ban thung nyngkong ha ki jaka sara. 
Kane ka dei ban long ka jaka kaba sngem bad kaba dei sngi 
malu mala, bad kaba sboh bha ruh. Ynda ka bneng ka ia sdang 
ban shit bad ynda ka la sdang slap dei ban puh bad ban da 
kynroi bha ia ka jaka. Nangta pat sa ber ia ki symbai bad sa 
tep pat malu mala da ka khyndew kaba sboh na jrong. Lada 
ka jaka ka long kaba sngem lehse ym da donkam ban ai um ei 
ei, hyntei lada kam da sngem bha kata dei ban ai um (irrigate), 
la kane ka jaka lah ban da tap da u kynja phlang kum u lynnai 
lane u kdait khnang ba ka jaka kan shong sngem, hyntei u dei 
ban ioh ruh katto katne ka sngi. Ha badei badei ia une u phlang 
ki da kynrong ha jrong kum ka kyndun. Lada leh kumne ruh 
ka kyndun ka dei ban stang bha ka jingsop khnang ba ki kjat 
sngi ki lah ban shoh ia ka khyndew teng teng. Kane ka pyniap 
ia ki katto katne ki jingpang kiba lah ban pyniap ia u sara kiba 
dang lung. Haba don kum kito ki jingpang ki tap ia ka khyndew 
da u shyiap uba narud wah, namar une u kham rkhiang, ynda 
ki sara ki la kham heh, ki leit rah ia ki ha kawei pat ka jaka ha 
kaba ki ieh ia ki haduh shisnem lane ar snem bad nangta pat ki 
sa leit rhung sha ka bri soh. 


Ha kiwei pat ki ri jong ka pyrthei bad mynta wat ha Aseam 
ruh kirn ju thung belt da u shyieng uba ki loh na u 
.Hynrei ki shu bod (bud) ha uwei pat u (hengsoh uba 
bad u sohniamtra lane ha uwei pat u 
u dei ban long uba na ka jaid kaba pynm.h k. 
bad uba iadei kur bad u sohniamte kum u 
aohnainamg. sohkwit bad kiwei kiwei de. Ngan ea bataiiihwfi 

bha ia kane hadien. Haba ngi shu bod (bud) kata ngi dei ban 
thung ha ki jaka sara (nursary) ym da ki sytnbai jong u 
sohniamtra uba ngi kwah ban thung ha bri hynrei da u symbai 
jong uno uno uwei pat u diengsoh ha uba ngi kwah ban bod. 
Katkum kaba mih na ka jingtohkit bad ka jingpyrshang jong u 
Dr. Nandi bad u Mr. Bhattacharya ha ka Citrus Research 
Station kaba ha Bymiiiat, ki la shem ba u diengsoh (sohsying) 
uba ki khot ha ka ktien Bangalee Plani Jamir (Citrus Itmonta 
variety limetta) u long imat uba bha tam katkum ka jingheh 
bad jingsan jong u ha ka jaka sara. Kim pat lah ban rai kut 
lada une u long shisha uba bha tam bad la un iaineh uba bha 
tam shirta. Uwei pat u jaid soh uba ki la shem ba u long uba 
bit ban bod u long u sohmyndong Kheisi (Citrus Jambhlrl). 
Utei u Pani Jamir ruh u long u sohmyndong tang ba u iapher 
na u sohmyndong Khasi, namar ba u long uba lytuin ka dur 
(oblong), bad u long u bym da jew eh kum u sohmyndong 
Khe^i (rough lemon). U sohnairiang ruh u lah ban long uba 
bit eh ban bod. Kumta ha ka jaka ban sara da u sohniamtra ka 
bha pynban ban sara da ki sohmyndong lane da u sohnairiang, 
bad ynda bod ha kine da u sohniamtra uba ngi la jied, u soh 
uba ngin ioh un long u sohniamtra, hynrei ki thied ki jaw kiba 
hapoh khyndew kin long ki jong u sohmyndong lane u 
sohnairiang. 

Ha ki jaka ha kiba ka long kaba shitom ia ki sara ban long 
ki ju thung ia ki symbai jong kine ki soh ha ki khiew khyndew. 
la kine ki khiew khyndew ki pyndap bha da ka khyndew kaba 
sboh kaba don shibun ka sboh jong ki sla dieng kiba la pyut 
(leaf>mould), bad hadien kata ki sa thung ia ki symbai bad ki 
sa ai um. la ki khiew ki buh hapoh ka ing dara bad ki ai um 
man ka la ka teng. Lada ki soh sara kim ioh sngi, ki lah ban 
stem ne kem pang. Kumta dei ban pynshah sngi ia ki hateng 
hateng. Ynda Id la kham heh ki sa led thung ia ki ha ka jaka ha 
kaba kin buh haduh ba kin da dap kumba shisnem haduh ba 
ynda bod ia ki. la kane ka jaka ki khot ka stock seedbed ha 
ka ktien phareng. Ynda la bod ia ki, ki sa leit rah ia ki sha bri 
bad ki thung ia ki hangta. Ha ka stockbed ki thung ha ka 

jingjngai kumba ar phut shiteng na uwei u lain ha uwei pat, bad 
kumba 16 inshi na uwei u dieng ha uwei pat u dieng ha u lain. 

Shuwa ba ngan thoh shuh shuh shaphang u sohniamtra 
nga sngew dei ban da batai bha shaphang kaba bod (budding). 
Kane ka long syriem ia kaba krab (grafting), tangba ha ba 
krab ki pyndonkam da ka tnad, hynrei ha kaba bod ki 
pyndonkam tang da I shylluit tnad iba dang sdang ban mih. 
Ha kaba krab lane bod dei ban da jied shuwa ia u dieng trai 
(stock) bad ia u dieng kliar. U dieng trai. (stock) uba bit eh 
kumba nga la ong haneng imat u dei u somyndong. la u dieng 
kliar (scion) pat dei ban da jied sumar bha. Ki jied ia ki shylluit 
na ka bynta u dieng kliar na u dieng soh \iba bha tarn ha ka bri 
kumta ba u soh un long thik kum u jong uta na uba la shim ia 
kine ki shylluit. 

Kaba krab lane kaba bod ka long ban pyniasoh ar tylli ki 
dieng soh kiba iapher. U dieng trai uba don ki thied bad ka 
met kaba khlain bad u dieng kliar pat uba soh bha bad uba 
thiang. Lah ban pyniasoh ia ki lada ki thied kiba ha ka met 
jong u dieng kiba kit ia ka urn bad ia ka jingbam jong u dieng 
ki lah ban iasoh, bad ka um ne i shylluit jong u dieng kliar. 
Kaba donkam eh namar kata ka long ban tip bad ban 
sngewthuh ia kane ka jingtrei ha kine ki dieng kiba ngi pyrshang 
ban pyniasoh. Kine ki thied kiba ha ka met u dieng kiba kit ia 
ka um bad ka jingbam jong u dieng ki don hapoh jong ka snep 
dieng bad ka dohmet. Kine ki thied (conducting tissues) ki 
long ban pyniasoh ia kine ki ksai haduh ba ka um bad ka 
jingbam na uwei u dieng ka iaid lyngba kine ki ksai sha uwei 
pat. Don bun ki rukom kiba ki leh khnang ban pyniasoh ia 
kine ki ksai da kaba bod, hynrei ngan batai hangne harum 
tang ia kaba ki khot kaba bod kum u 'T . Ki khot ia ka kumne 
namar ba ki ot ha ka snep jong u diei^ trai, kata u sohmyfidong 
lane uno uno uwei pat u dieng trai uba ngi la jied, ia ka dur 
kaba kum u 'T'. Unc u dieng trai u dei ban.long uba kumba 
shisnem ka rta. la kane ka jingot lah ban ot ha ka jingjngai 
kumba 10 ne 12 inshi na ka khyndew. Hadien kata pat ki sa 
pied ia ka snep bad ki sa thep ia i shylluit na u dieng Wiar. la 

Shirld LaiiF T-Budding 



Trai 



Ka rulcom krap (graflliipl 




ine i shylluit ki shim na i tnat iba rit bad iba i khlain bha bad ki 
ot stang ia i ha ka dur jong ka stieh, bad ki sa thep klok ha itei 
i shyntur iba la plie jong u dieng trai. Ynda la lah thep bha ia i, 
ki sa teh da u sainalia ban pynskhem ia i hangta, bad sa sop da 
ka plastik. Ka por kaba bha eh ban bod ha ri Khasi-Jaintia 
imat ka long naduh u bnai Match haduh u bnai July. Kaba bod 
kam long kaba eh hynrei ka donkam katto katne ka jingmlien 
(experience). Lada bod shibun ki diengsoh, donkam ban ioh 
ka tan kaba thikna na ka bynta kane ka kam (budding knife). 
Ha kylleng ka pyrthei kane ka long ka rukom kaba ki leh na ka 
bynta ki bri sohniamtra baroh. Nalor kata ki dieng soh kiba la 
bod kumtei ki pynmih ki soh kiba kham bha. Ki kham soh kloi 
ruh shibun ban ia ki diengsoh kiba ki shu bet da ki symbai. Ka 
daw balei ba ki nongrep ha Khasi-Jaintia kim ju bod, ka long 
namar ba u sohniamtra Khasi u lah ban pynmih ki khun na u 
symbai kiba shu mih be it na ka kmie (polyembryonic) bad 
ba kim pat nang ia kane ka rukom pynkha. Ka ba lai pat ka 
daw ka long namar ba ka rukom sumar bri kam pat biang. 

Ynda i shylluit i la iasoh bad u dieng trai, dei ban ot noh ia 
ka kliar Jong u dieng trai. Hadien katto katne sngi pat ki shylluit 
jongu trai ki lah ban ia mih ryngkat bad i shylluit jong u dieng 
kliar, kumta ia ki shylluit jong u diengtrai baroh dei ban khyllad 
noh bad ban iehnoh tang ia ka tnat kaba mih na i shylluit jong 
u dieng kliar. Ynda u dieng soh uba ia bod kumne u la bit ban 
leit thung sha bri, dei ban pynkhreh ia ka thliew ha ka bri ha ka 
ban sa leit thung ia u. Nga la thoh haneng bad nga sngew dei 
ban pyni hangne ba shuwa ban tih ia kine ki thliew dei ban da 
tip katno ka khyndew ka jylliew. Na ka bynta u dieng sohniamtra 
nga ngeit ba ka khyndew kam dei ban dupa i^ ka 6 phpt ka 
jingjylliew. Lada barqh kane ka 6 phut ka don ka Um, kumba 
ngi ju shem shaphans.n dkhar, kata ka bri soh ka lah ban duh 
hadien katto katne snem. Lada ka khyndew hapoh kane ka 6 
phut ka tong ka dew shyiap, kata ruh kam long kaba bha ia ka 
jaka.ha ka ban thung ia ka bri ksoh, donkam ban da thew bha 
ia ka jingjngai ha kaba dei ba thung ia ki diensoh. Ha ri Khasi- 
Jaintia ki iathung jan eh ia ki diengsoh. Kane ka jingjngai ka 

lah ban ia pher katkum ka jait (variety) jong u diengsoh, hyniei 
nga ngeit ba ia u dieng sohniamtra ha ri Khasi*Jaintia ym dei 
ban thung khatn jan ban ia ka 16 phut uwei na uwei pat. Ha 
bun ki ri jong ka pyrthei ki ong ba ka jingjngai kumba 20 phut 
ka long kaba bha na ka bynta u sohniamtra. Haba thung ha ki 
lain pat lah ban thung ia ki ha ka rukom kaba ki ong ha ka 
ktien phareng equilateral system, kata ka jingjngai jong uwei 
u dieng ha uwei pat u dieng, ha ka bri soh baroh kawei ka long 
kat juh. 

Ynda lah tih ia ka thliew ha ka ban thung ia u diengsoh ki 
sa leit rah ia kitei ki diengsoh kiba la bod ban thung ia ki. Ka 
kham bha ruh ban tih lypa katto katne sngi ia ki thliew shuwa 
ban thung ia ki, bad ban buh sboh eit masi ha kine ki thliew. la 
kitei ki diengsoh donkam ruh ban sa sop bha ia ki thied da ka 
khyndew kum ka bail khnang ba ki thied rit kin ym rkhiang da 
kaba piynshah ia ki ha ka sngi bad ka Iyer. Lada ka khyndew 
ka don ka jingsngem kaba biang um donkam ban leh ei ei 
shuh ynda la thung ia u, bad u dieng un sa san. Katba u dang 
san donkam ban ioh ia ka jingbam kaba biang. Lah ban ai da 
ka sboh eit masi lane da kano kano ka sboh lane lah ban 
thung ha ka bri ia u kynja jingthung uba tap lut ia ki nuit ki nier 
bad ia ka khyndew, bad uba lah ban ai sboh ia ka. U rymbai ja 
u long uwei uba ngi ngeit uba bit eh ban thung kumne. U srdhon 
(sunnhemp) ruh u long uba iadei ban thung ha ki bun ki jaka 
ha ri Kheisi-jaintia. Ka shyieng ruh, lada ioh tad, ka long kaba 
bha ban ai. Ha ki katto katne ki jaka ka shun ruh ka lah ban 
long kaba myntoi, khamtam ha ki jaka ha kiba la shem ba ka 
khyndew ka long kaba bun eh ka rmi (acid). Don bun ki jaka 
ha ri Assam ki ba long kumta, khamtam ha ki jaka kiba kham 
sngem bad kiba ka um ka kham neh slem. 

Don katto katne ki diengsoh, kiba lada ngor ia ki, ki kham 
seisoh shibun, hynici u dieng sohniamtra imat um donkam 
ban da ngor. La katta ruh don ki tnat kiba mih na trai u dieng 
kiba san sted katta katta ba ha pdeng shisnem ki lah ban jtorig 
p>alat ia u dieng kmie. Ia kine ki tnat lung (water suckers) dei 
ban khlai noh lane ban ot sumar da ka khanshi kaba ki ju thaw 


121 



khnang na ka bynta kane. Kine ki tnat kim ju soh, hynrei ki shu 
shim lehnohei ia ka jingbam kaba dei ban leit sha u kmie. 

Ki Khniang Sohniamtra 

U Sohniamtra u don katto katne ki khniang kiba pynshitom 
ia u, hynrei kiba kham pynshitom eh ia u imat ki dei kine (i) u 
niangpongthliew ka met bah (citrus trunk borer), (ii) u 
niangpongthliew ia ki tnat (citrus shoot borer), bad ka 
niangksem sitros kaba jyrngam (citrus green bug), ka 
niangshun (conunon-mealy bug)u niangkrangbamsla (citrus 
leaf miner), bad u naingniuh ka thapbalieh sohmyndong. 

U niangpongthliew ia ka met bah {Chloridolum 
olcomeno) u long u khniang miaw (a kind of beetle) uba kumba 
shi inshi pawa ka jingjrong bad kumba shiteng inshi ka jingiar 
ka met Ki thapniang ki long kiba liehbthuh (grey) bad kiba 
thoh dak iong. Ki tmain ki long kiba jrong palat ia ka met jong 
u. Ka khniang ka kha pylleng ha kjat jong u dieng. Hadien 
katto katne sngi ki niangbyrnai kiba rit ki mih na kine ki pylleng 
bad ki sdang ban bam nyngkong ia ka snep dieng. Hadien 
katto katne sngi ki sa ksam ia ki dohmet bad ki da kyndat shabar 
jong u dieng ia u shaba. Lah ban kham pynduna ia une u 
khniang da kaba pushara da ka shun ia u dieng haduh lai phut 
na ka khyndew. 

U naingpongthliew ia ki tnat (Chotidolum cinclum) ruh 
u long uba ieisyriem ia utei u khniang ba lah batai haneng, 
tang ba kham rit ban ia u. Ka met jong u ruh ka kham iong 
(dark brown or steel blue). Lah ban khampynduna ia une u 
khniang da kaba ngor noh ia ki tnat baroh kiba iap bad ban 
thang ia ki, lane lah ban khlaw ia ki na ka thliew jong ki tnat 
dieng da u sainar, lane lah ban kynshait shapoh ki thliew da ka 
patrol lane ka umphnaing sharak kaba ka khleh um. 

U niangksem jyrngam {RhytichtfcoHa huntendla) kaba 
ki khot ha ka ktien phafeng citrus sfaisld bug loi bng ka 
khniang kaba kjit ia ka um jong u soh. Kane ka khniang ka 
'kjrhrei bha eh ha ti bnai June bad u bnai July ha ka por ba u 
sohniamtra u la heh kat u marbel (marble) hynrei- ka long kaba 

kham eh ban lohi ia ka namar ka jymgam. Ynda kane ka 
khniang ka kjit ia ka um jong u soh, kata u sa kylla stem bad u 
sa hap. Lah ban pyniap ia kane ka khniang da kaba synieit da 
ka dawai pyniap khniang bapher bapher. 

Ka niang shun lane ka khniang phuleng (iRseucfococcue 
cUricutus) kaba ki khot ha ka kticn phareng mealy bug ka 
long kawei pat ka khniang kaba pynjulor shibun ia u sohniamtra 
ha ri Khasi-Jaintia. Kane ka khniang ka jrong tang kumba 
shiteng inshi bad ka pyngkiang jong ka pat ka long tang kumba 
shi pawa inshi, bad ka met jong ka baroh kawei ka long kumba 
tap da ka shun lane da u pawdar lieh. Kam don thapniang 
hynrei ka shu par da ka kjat bad ka kiew ia ki tnat jong ki dieng 
ha ki kynhun. Ka pynjulor ia ki dieng da ka ba kjit ia ka um na 
ka snep jong ki dieng soh. Lah ban pynduna ia kane ruh da 
kaba kynshait da katei ka dawai ba la shna na ka umphniang 
sharak bad ka sabon. 

U niangbamsla (Phyllocnistis citrella) uba ki khot ha ka 
ktien phareng (citrus leaf miner) u long u niangniuh uba rit 
bad uba lieh ka rong, uba pong thliew ha ki sla jong u dieng 
sohniamtra, u dieng sohmyndong bad kiwei kiwei. Ki sla kiba 
don une u khniang ki don ka krem kiba dor kum u bsein hapoh 
ka snep jong ka sla (epidirmis) bad habadei kine ki sla ki kli 
bad ki sa tlor, bad hadien kata ki sa hap. Une u niangniuh u 
long u khun (larva) jong ka thapbalong kaba rit kaba bthuh. 
Imat ha ki katto katne ki jeika ha ri Khasi ki khot ia une u khniang 
u “niangsdie” lane u ‘niangstein’. Namar ba u shong hapdeng 
ki ar tylli ki snep sla bad u don kumta hapoh ka sla namatkata, 
ym lah ban pyniap ia u da ki kynja dawai kiba shu synreit ia ka 
sla. Hynrei lah ban pyndonkam da ki kynja dawai khiang kiba 
ngam shapoh ka met u dieng (eystemic Ineectlcidee). 

Don ruh katto katne ki niangniuh kiba bam ia ki sla jtong u 
dieng sohniamtra ne sohmyndong, hynrei u niangniuh jong ka 
thapbakeh kaba ki khot ka thapbaUch sohmyndong u fong uba 
kham pynjulor. Ka thapbalieh sohmyndong {Papltto 
demoleus) ka long kaba heh* kumba lai inshi naba kubkaasdi 
ka thapniang ha bakut kawei pat, bad ka don ka rong kaba 

jymgam lam tong lyoh bad ki jingthoh kiba stem, bad ar tylli ki 
jongthoh kiba kum ki khmat ha ki thapniang kiba shadien. Kane 
ka thapbalieh ka kha pylleng kham bunsien ha ki diengsoh 
kiba dang lung. Na kine ki pylleng ki mih ki naingniuh hadien 
kumba saw ne san sngi, bad hapdeng ar ne lai ne saw taiew 
kila he^h bna. Hadien kata ki sa kylla nainglong bad sa kylla 
thapbalieh. Lah ban kham pynduna iakine ki khniang da kaba 
tarn ia ki naingniuh jong ki na ki sla, lane da kaba tarn ia ki 
pylleng lada ithuh ia ki, lane da kaba kern ia ki thapbalieh ha 
ki tynsong lane da kaba synreit ia ki sla da ka dawai pyniap 
khiang. 

Ki Jingpang Sohniamtra 

U dieng sohniamtra u don ruh bun jaid ki jingpang, hynrei 
kiba ju kham shem ha kane ka ri ki long kine : (i) ka pangiap 
tnat {ColetoMchum gtoeosporloides) (ii) ka pangmih thit 
(Phytophthora parasitica). Ka pang iap imat, kaba ki khot 
ha ka ktien phareng wither tip, ka long ka jingpang kaba sdang 
na ki khmut jong ki tnat bad kaba par arsut arsut sharum. Ki 
sla ha kaba sdang kane ka jingpang, ki shu tlor bad ki sa hap. 
Ynda ka jingpang ka la jur ka lah ban trei wat ia ki tnat kiba la 
heh ruh. Ka makariang kaba pynlong ia kane ka jingpang ka 
lah ban pur sha ki soh, kumta ba ki thoh pyut. Haba ki long 
kumne, ki phareng ki khot ia kane ka jingpang anthracnose. 
Kajuh ka mangkariang ka lah ruh ban pynhap ia ki syntiew. 
Lada kine ki syntiew ki hap ki don ki jingthoh dak kiba saw ha 
ki, kata hgi lah ban ngeit ba dei kabe ka juh ka jingpang kaba 
pynhap ia ki. Haba ki syntiew ki hap kumne ki phareng ki khot 
ia kane ka jingpang bloom blight. Kane ka juh ka 
mangkariang ka lah pat ban pynpaw jingpang tang ha ki sla. 
Ki sla kiba idh ia kane ka jingpang ki thoh dak (spots) da kiba 
bthuh stem bad kiba pyllun. Ynda kine ki jingthoh ki la kham 
skm, lah ban iohi ha kita ki kynja met (substance) kiba rit bin 
bin bad kiba: long kum ki dewiong. la kane ka jingpang haba 
ka paw> tang ha ka sla kumne ki khot ha ka ktien phareng 
ilaafepot. Kane ka jingpang kam ju da kham trei tyngeh ha ki 
dieng Idba khlain bha. Kata lada ki dieng ki ioh ka jingbam 

kaba biang na ka khyndew, kane ka jingpang kam lah ban da 
pynshitom eh. Kumta ngi ngeit ba kaba ai da ka sboh mash 
lane da ka shyieng, lane da kine, baroh ar kan iaiap ban pyndtdi 
ia kane ka jingpang. Imat ba ha Assam ki la shem mh ba kaba 
ai da ka iron sulphate ruh ka iarap ia ki diengsoh kiba ioh ia 
kane ka jingpang. la kane ka dawai ki pynum ha ka um bad ]ki 
sa theh ia ka hajan ki thied jong kine ki dieng kiba pang. Kaba 
synreit da ka bordeaux mixture ha ki tnat ruh ka iarap ia ki 
shibun. la kane ki khleh 3 bynta u tutia, lai bynta ka shun bad 
50 bynta ka um. Lah ruh ban pyndonkam da ki dawai kiba ia 
khleh lypa kiba ki khot ki fungicide ha ka ktien phareng. Hynrei 
kaba kham bha eh ka long ban ot noh ia ki tnat kiba iap bad 
ban thang ia ki. Nga ngeit ruh ba kaba jied ia u dieng trai ha ka 
por ban bet kan pynduna shibun ia kane ka jingpang. 

Ka jingpang mih thit (Phytophthora parasitica) kaba ki 
khot ha ka ktien phareng gummosis ka long kawei pat ka 
jingpang ha u sohniamtra. Kane ka jingpang ka pynmih ka 
kynja thit (gum) hajan trai jong u dieng, bad ha badei badei ha 
ki thied bah. Khnang ban pynduna ia kane ka jingpang dei 
ban thung da ki diengtrai (stock) kiba kane ka jingpang kam 
nym ioh leh trai khlieh. Haba bod ruh dei ban bod ha ka jaka 
ha kaba u dieng u long kumba 8 inshi ne palat na ka khyndew; 
namar lada u slap u pynpashait da ka khyndew haduh ka jaka 
kaba la ot khnang ban bod, kata u dieng u lah ban ioh ia ka 
jingpang na ka khyndew. Kano kano ka jingthung ha u dieng 
ka iarap ia u ban kem ia ka jingpang. Kaba thung jylliew eh 
lane kaba kynton khyndew ia u dieng ka lah ruh ban iarap ia 
kane ka jingpang ban kiew ha u dieng. Kawei pat kaba lah ban 
leh ka long ban kyllan da ka dawai kaba ki khot bordeaux 
paste, kata da kaba khleh da u tutia bad ka shun bad da kaba 
shu ai um tang ban pynjem ia kane ka jingkhleh. Ka long 
barabor kaba bha ban leh kumne ia ki diengsoh kiba dangrit 
wat lada kim pat ioh ia kane ka jingpang. 

Ka Jingkheii bad Die Soh 

U dieng sohnaimtra u shim por kumba 8 snem shuwa ba 
un soh bha, hynrei kumba nga la ong haneng, lada shu bod ia 

u ka jingseisoh ka kham long kloi shibun. Ka jingsoh ha ri Khasi- 
Jaintia ka long shisien shi snem, hynrei ha ki katto katne ki 
jaka ha ri India ki lah ruh ban soh ar sien shisnem. Ki sohniamtra 
ha ri Khasi-Jaintia ki la sdang ban saw khmut naduh shiteng u 
bnai October, hynrei ka jingkheit soh kaba thikna ka long naduh 
u bnai December haduh u bnai february. Ka jingkheit soh ha ri 
Kheisi'Jaintia haduh mynta ka dang long ha ka rukom kaba 
bieit bad kaba khlem akor. U Dr. Mitra, uba la long haduh u 
Director jong ka jingrep ha ka Jylla Assam, u ong ba kumba 30 
haduh 40 ki soh na man la ka shispah ki shu lehnohei namar 
ba ki nongkheit ki kheit khlemakor, ha ka jinghap ba beh ka 
Iyer bad na ka jingbymbiang ka rukom ban die ia ki. Ka rukom 
kaba bha eh ban kheit kaba ki ju leh ha kylleng ka pyrthei ka 
long ban pyndonkam da ka jingkieng, ka kynja khanshi 
(clipper) ban khap ia ka tnat kaba iasoh bad u soh najan tdong 
jong u, nangta sa thep ia ki ha ka pla. Ynda ka pla ka la dap sa 
hiar ban theh ia ki ha ka shang lane ha ka synduk. Kine ki 
shang bad ki synduk ki lah ban long kito ha kiba yn shalan ia u 
soh sha ki shnong kiba jngai. Lada phah ia ki ha u shang dei 
ban da sop bha ia uta u shang bad ban da tap da ka jingtap 
shang khnang ba ym don mano mano ban khlaw ia ki ha lynti. 
Kaba kham bha ka long ban leit rah ia u soh sha iing bad ban 
da jied (grade) ia ki katkum ia ki klas ki Idas, katkum ka 
jingitynnad bad jingheh jingrit jong ki. la kine ki soh sa thep ha 
ki synduk dieng kiba sting bad lada lah ban ioh, ki da sop 
kyrpang ruh da ka kot sada stang (tissue paper) ia uwei uwei u 
soh. Lada leh kumne u lah ban sah slem bad ban leit jngai. 
Lada kheit sumar ha katei ka rukom lah ban buh slem ia u 
soh. Lah ruh ban buh ha ka jaka kaba khriat ha kaba ka jin^hit 
ka long tang (40 degree Fahrenheit). Don mynta ki jedia buh 
soh ha ri India ha kiba ki pynhiar ia ka jingshit haduh 40 degree. 
Kane ka rukom buh soh ka donkam ia ka elektrik. Nga ngeit 
ba ka por kan ym slem ha kaba ki nongrep ha ri Khasi-jaintia 
ruh kin sa ioh kum kitei ki iing buh soh. 

Ha ka jingpyrichat jongnga, kaba donkam eh ia u nongrep 
•oh ka long ka jingdie (marlwting) ia u soh. Nga ngeit ba ka 
jingfepsoh'kan ym 1^ ban loistet lymda ki nongrep soh ki lah 

ban die ia u soh ha ka dor kaba pynmyntoi ia ki. Ka ndcom die 
soh kumba ka long mynta ka long ka bym wzUlan jingmyntoi 
shibun ia u nongrep soh. Ki nongrep kiba sian ki del ban ia 
synjuk lang ha kaba die ia u soh. Ha California ia u sohniatntra 
baroh ha kata ka jaka la die da ka jingialang kaba ki khot ka 
California fruit Growers Association. Ngi donkam kum 
kata ka jingialang ha iri Khasi-Jaintia ruh. Kane ka jingialang 
kan iarap ym tang ban die hyniei ban wad ia ki nikom thymmai 
ban rep soh bad ban kham pynroi la ka jingmyntoi na iohnong. 
U Dr. Mitra u la thoh naduh ka snem 1928 ba ka por ka la poi 
ha ri Khasi-Jaintia ba ki la dei ban pynlong kum kata ka 
jingialang. Kane ka jingialang kan wad ruh ia ki buit bad kan 
hikai ruh kumno ban pyndonkam ia u sohniamtra, sohnairiang 
bad kiwei kiwei ki soh ban shna marmalade, lane orange juice 
lane orange syrup. 

U sohniamtra u long uwei na ki soh uba bha eh na ka 
bynta ka met u briew bad ka jingkoit jingkhiah jong u. La ngi 
don shibun u sohniamtra ha ka ri Khasi-Jaintia jong ngi hynrei 
ka jingbam soh ka dang duna shibun. Kaba bam soh shuwa 
lane tang shu lah bam, ka long ka rukom kaba bha kaba ngi 
lah ban bud na ki nong America ne ki phareng. 

U Soh'myndong (Limes and Lemons) 

Lait na u sohniamtra u sohmyndong u long uwei pat uba 
kham donkam ban ia kiweikiwei pat ki sohjew sohthiang (citrus 
fruits) kiba ngi thung bha ha ri Khasi. La katta ruh ka jingthung 
sohmyndong kam pat da long kaba biang haba ia nujor bad 
ka jingthung sohmyndong sha kiwei kiwei p)at ki bynta jong ka 
ri India, bad haba peit ruh ia ka jingkhaii, namar ba u lah ban 
sah kham slem bad lah ban sh 2 ilan ia u kham jngai ban ia u 
sohniamtra. Nga ngeit namarkata ba ka jingthung sohmyndong 
kan sa kham roi ha ki ri lum Kheisi-Jaintia jong ngi. 

Ha ka ri India imat don lai jaid ki sohmyndong kiba ki ju 
kham thung. Kita ki long kine harum: (i) u Sohmyndong rit 
(Citrus aurontltfoito) uba ki khot ha ka ktiert phareng Here 
bad ha ka ktien Hindustani kegsl nlmbu, (ii) u Sohmyndosig 
jew {Citrus lUnon) uba ki khot ha ka ktien phareng sour 

Ismon bad ha ka ktien Hindustani khatta lane paharl nimbu 
bad (iii) usohmyndong thiang (Cliiure llmon-varieiy limona) 
ttba ki khot ha ka ktien phareng sweet lemon bad ha ka ktien 
Hindustani mltha nimbu. 

U sohmyndong rit lane u kagzi u long u sohmyndong uba 
ngi shait shem eh ha iew ha hat ha kane ka ri India. Une u long 
u soh uba heh kumba 2 inshi ne duna, uba stang bha ka snep 
bad uba stem bha. Une u soh u long bha ha ki jaka ha kaba ka 
khyndew kam da shrah eh; bad um da donkam eh ka jingsumar 
kum kiwei kiwei pat ki sohjew sohthaing. Kaba phylla ka long 
ba ia une u soh haduh mynta ki nognrep ha ri Khasi-Jaintia, 
imat kim da suitniew eh ban rep ia u. la une u jait sohmyndong 
ki thung ha kylleng ki jaka ka ri India; hynrei na ki jylla kiba 
kham thung bha eh ia u, ka Tamil Nadu ka long kaba nyngkong. 
Ha kane ka jylla imat don ar jait kine ki sohmyndong, uwei 
uba kham shaltuin bad uba kham stang bha ka snep bad uba 
ki khot u kagzi nimbu” bad uwei pat uba pyllun bad uba ki 
khot u pati nimbu. 

U sohmyndong jew imat u long uba kham heh ia utei 
haneng; ka snep ruh ka kham rben shibun bad ka kham soh 
ruh bad ka um ruh ka kham bun bad ka kham jew. Une u long 
u jait sohmyndong uba ngi ju kham shem ha ri Khasi-Jaintia 
bad ha kiwei kiwei ki jaka lum jong ka ri India, bad ha ki jaka 
thor ruh kum ha Agra bad Farrukhabad ha ka jylla Uttar 
Pradesh. 

U sohmyndong thiang u long uba ki thung malu mala ha 
Tamil Nadu bad ha Punjab. Une u soh u long uba kham rit bad 
pyllun. Ka dohmet ka lieh bad ka bun bha ka um kaba thiang. 
Ha jylla Tamil Nadu ki thung ia une mymta ha kine ki distrik, 
Malabar, Salem bad Nilgiri. Ha Punjab ki thung ia une ha kine 
ki distrik Lyallpur bad Sheikhupura. 

U Sohmyndong (California) 

U sohmyndong California {Citrus paradM) uba ju khot 
ha lea ktien phareng grape fruit u bng u soh uba dang wan 
shen sha kane ka rima^nertca. La khot ia u kumta namar ba 
wmih haduh lai saw ha ka shi rytijup kim ki soh grape. Une u 

soh lehse u mih na u sohmyngngor ki dew^nnong West Indies. 
La ngeit ba u long u soh uba dang mih shen. U soh u ia syriem 
eh ia u soh khyllah, bad lehsi u dei tang uwei u jaid jong u. 
Kum u sohmyngngor pat u don ar jaid: (1) uba saw hoin (pink) 
ka dohmet bad (2) uba lam stem ka dohmet. Dang shen la 
waliam ia u sha kane ka ri India, bad u iadei bha ha Punjab 
bad ha Simla. Hyniei kat ha ki jaka kiba la pyrshang ia u ha 
kane ka ri, u long bha khlem jingshitom. Nga ngeit namarkata, 
ba une u dei ban long bha ha ri Khasi-Jaintia. Ki variety, kaba 
ki jaid jong une u soh kiba la poi sha ka ri ki long kine: Marsh's 
Seedless, Triumph, Duncan bad Fustar. Ka Allahabad 
Agricultural Institute ha Allahabad ruh ka thung bha ia une u 
soh bad u iaid bha ruh. U long u soh uba bang pyngngad shibun 
ban bam. 

Kito kiba kwah ban ioh jingtip shuh shuh sha phang ki 
sohjew-sohthiang ki lah ban pynioh ia kine ki kot ba la ai 
kyrteng harum: 

1. Hume. H.H. - The Cultivation of Citrus Fruits (The 
Macmillan Company, New York) 

2. Fawcet, H.S. and Lee, H.A. Citrus Deseases and Their 
Control (Me Graw-Hill Book Company, New York) 

3. Quayle, H.J. - Insects of Citrus and other Subtropical 
Fruits (Comstock Publishing Company, Ithaca New 
York). 

4. Report on Marketing of Citrus Fruits in India (Manager 
of Publications, Government of India Press). 

LYNNONG 23 


U SOHTRUN 

Une u soh imat u long uba wan nyngkong nyngshap na 
Brazil ha South America. Imat u la wan poi sha ri India ha ka 
snem 1548. Wat la um pat roi stet ha kane ka ri kumba u la roi 
ha kiwei pat ki ri, kum ha ri dewlynnong Hawaii, Malaysia, 
West Indies, South Africa bad Queensland, la kata ruh ngi shem 
ia u ha bun ki jaka ha kane ka ri India kum ha Tripura, 
Meghalaya, Assam, West Bengal, Malabar Coast bad ha ki rud 
duriaw jong ka Maharetstra. Na kitei ki jaka baroh, ka Singapore, 
bad ki dewlynnong Hawaii ki long ki jaka kiba rep bha ia une 
u soh namar ba ki don ki karkhana kiba heh kiba thep ia une u 
soh ha ki tin bad kiba phah ia u sha kylleng ka pyrthei. Ka 
Meghalaya bad Assam baroh kawei ki long ki jaka kiba bit eh 
ban rep ia une u soh lada ki lah ban thep ia u kumta ha ki tin 
kumba ki leh sha kiwei pat ki jaka. Kane ka long kawei na ki 
industri (Industry) kaba ki Khasi-Pnar ki dei ban pynieng. 

Une u soh u long ha ki jaka ki bym da shit eh, bad um da 
long bha satia ha ki jaka kiba khriat. Ka jingshit jong ka bneng 
kaba naduh 60 degree haduh 90 degree (Fahrenheit) imat ka 
long kaba ia dei bha na ka bynta une u soh. Dei na kata ka 
daw ba nga ngeit ba ki jaka ri War bad ri Bhoi jong ngi ki dei 
ban long kiba bit eh na ka bynta une u soh. Um lah ban shah 
ia ka jingshit eh jong ka sngi, hynrei um lah pat ban long bha 
lada kah eh ki dieng. Une u soh u lah ban long bha ha ki bun 
jaid ki khyndew, hynrei u iadei bha eh ha ka khyndew ka bym 
da shyiap eh lane ka bym da skhah eh. Imat kam da donkam 
ruh ba ka khyndew ka dei ban long kaba kaba sboh eh. Don 
kiba ngeit ba u soh uba na ka khyndew kaba sboh eh u long 
uba kham heh. Imat une u soh um da long bha eh ha ki jaka 
kiba duna ka nzur bad kiba bun eh ka shun. Ka khyndew ka dei 
ruh ban long kato ha kaba ka um kam lah ban neh slem. 
Namarkata ki jaka sharing ki lah ban long kiba kham bha. 

la u sohtrun ki thung na ki shylluit {tukaonm or ■nrlnwr) 
kiba mih najan ki thied hapoh khyndew. Lane na ki tnat kmg 
(suckors) kiba mih ha khap ki sia (axils) bad u met bah. Lane 
na ki shyUuit (slips) kiba mih na ka met bah kaba bah khun 
(fruiting stem) najan trai u soh lane na ki shyUuit kiba mih 
narud u kliar, lane na ka kliar hi Jong u soh. Na kitei ki saw jaid 
kiba ngi lah ban pyndonkam ha kaba thung, ki shylluit najan 
ki thied bad ki tnat lung ki long kham bha eh namar ki lah ban 
pynmih soh kham kloi, tang kumba shi sncm shiteng, hyniei ki 
shylluit pat ki shim por kumba ar snem. La katta mh ki ju 
pyndonkam ia ki shylluit namar ki pynmih ki soh kiba kham 
heh ha kaba ki dang mih nyngkong. 

Ka rukom kaba thymmai kaba ki leh ha Trinadad khnang 
ban pynmih kloi ia kine ki shylluit ka long kumne; la ki met 
bah kiba iaw ki ot pyngkiang pyngkiang bad ki pynlong ki 
lyngkniap kiba kumba shi pawa inshi ka jingstang bad ia kine 
ki khlai noh ia ki sla baroh. Nangta pat ki buh ia ki kumba san 
minit ha ka potassium permagnate kaba la khleh shibun 
bad ka urn (5 percent solution), bad ki sa pynrkhiang ia ki. 
Ynda kumba shi bnai ki shylluit ki sdang ban mih, bad ynda ki 
la dap kumba ar bnai ki sa leit thung ia ki sha bri. 

Ka rukom thung sohtrun ka iapher shibun ha ki jaka jaka; 
hynrei imat kaba kham bit ia ki jaka kiba kham madan ha ri 
Kheisi-Jaintia ka long lehse ban thung ia ki ha ki lynter lynter 
kiba ia jngai kumba ar phut na kawei ka lynter sha kawei pat, 
bad hadien kata pat ka jingjngai jong kine ki ar syrtep ki lynter 
ka lah ban long kumba saw phut na kiwei pat ki ar syrtap. Ka 
jingjngai na uwei u dieng sohtrun ha uwei pat ha ki lynter ka 
long kumba ar phut. Haba leh kumne kito ki dieng sohtrun 
kiba ha ki lynter kiba maijan ki ia kyrshan uwei ia uwei pat 
bad ki soh ha ki kim da shah shoh sngi eh. Lada thung pat 
haduh lai ki lynter kiba maijan katta ka lynter kaba hapdeng 
kam da ioh sngi kaba biang. Ka jingjan ne jingjngai jong uwei 
u dieng sohtrun na uwei pat ka shong eh ha ka rukom lep 
sohtrun ha kata ka jaka; kata katkum ka jingbun ki snem ba u 
nongrep u mut ban iehnoh ia ka bri ba kan seisoh. Ha ki katto 


131 



katne ki ri ki ju iehnoh haduh kumba 10 ne 12 snem; ha kiwei 
pat ki ri ki iehnoh tang lai ne saw snem. Ha ki bun ki jaka ha 
Assam imat ki iehnoh tang kumba 5 ne 6 snem. Hynrei don ki 
jaka ha ri Kheisi-Jaintia ha kiba ki iehnoh haduh 30 snem. 

Shuwa ban thung ia kite! ki shylluit najan ki thied lane ki 
mat lung lane ki shylluit, del ban da puh ne lur bah ia ka bri, 
kumba ar ne lai sien da ka lyngkor. la kine pat kiba dei ban 
thung die ban da khyliad noh ia ki sla kiba kiba kham sharum 
kiba lah ban pynwit ia ki thied ba kin kyan hapoh khyndew 
kata haba thung ia kitei ki shylluit kiba najan ki thied. Lada 
thung ha ka por lap bah, kaba bha ka long ban d^ thad ia kine 
ki shylluit kumba shisngi ne ar sngi ha ka jaka ka bym dei sngi. 
Ha Hawaii ki ju pynieng ia kine da khong]x>ng kumba shi sngi 
shuwa ban thung ia ki. Ki ju leh kumne khnang ba kin ym pyut 
lada bun eh ka um ha khyndew. Lada ka um ka bun eh, ka 
kham bha nih lada thung ia ki ha ki kynton bad ym ha ka nur 
um. Ia kine ki shylluit bad ki tnat lung ki ju thung ha ki thliew 
kiba jylliew lai ne saw inshi, bad ym dei ban tap ia i shylluit iba 
na khlieh da ka khyndew. Ynda ki la nang san, donkam teng 
teng ban phut ia ki nuit ki nier, ban kynton khyndew sharud 
shariang jong ki bad ban khlad noh ia ki shylluit ki bym donkam. 
Ynda ki lah kheit ia u sohtrun, donkam ruh ban pom noh ia ki 
met bah kiba la kha khun bad ban iehnoh tang ia ki tnat lung 
kiba thymmai. 

Ha kane ka ri India imat u sohtrun um da don kita ki khniang 
kiba pynjulor eh ia u. Ha Malabar (South India) ki ong ba don 
tang ka kynja ’niang shun (mealy bug) kaba paw teng teng 
ha u sohtrun. U sohtrun ha kane ka ri, um da don ruh shibun 
ki jingpang kum sha kiwei pat ki ri. Kaba ngi ju iohi ha ri Khasi- 
Jaintia imat ka long tang ki kynja jingpyut kiba bun jaid kiba 
lah ban long na ki ba bun ki daw. (1) Kawei ka lah ban long na 
ka jingshoh eh ka sngi. Lada ki dieng sohtrun ki long beit da 
kaba ki ia kyrshan uwei ia u uwei kumba nga la batai haneng, 
lane lada kyrshan ia ki da u skhen, lane da tap ia u soh da ka 
kynja sla kata kane jingpyut kan kham duna. 2) Kawei pat ka 
jingpyut ka long kabu pynpyut ia u shieng. Kane ka lah ban 

long na ka jingbun eh ka um ha ka khyndew. Kaba pmld ki 
nur kiba jylliew ha ka bri lane kaba ai sboh eit masi lane ka 
sboh jingthung imat ka iarap shibun ban kham pynduna la 
kane ka jingpang. 

U sohtnjn u phuh syntiew ha u bnai Febniary bad March, 
bad u ih pat ha u bnai July bad August. Katto katne ki phuh 
syntiew ruh tang shu kut ka jingkheit soh, bad ki soh na kine ki 
syntiew, ki ih ha ka por tlang. Ki sohtrun kiba mih ha kane ka 
por ki kham jew. 

Kumba nga la pyni haneng ha kiwei pat ki ri Jong ka pyrthei, 
khamtam ha Hawaii, Singapore bad ha Australia, ia u sohtrun 
ki shet bad ka shini bad ki thep ia ki ha ki tin bad ki sa phah ia 
ki sha kylleng ka pyrthei. Nga ngeit ba kane ka jingtrei kan sa 
mih shen ha ri Khasi-Jaintia ruh. Mynta hi u sohtrun na ri Kheisi- 
Jaintia u leit ruh sha bar jylla. Hynrei katba un da poi sha kine 
ki jaka, bunsien u la sdang ban pyut. Ka daw kaba kongsan ka 
long namar ba ka jingkheit ia u sohtrun bad ka jingshalan ia u 
ka long ha ki rukom kiba itohmet shibun. Khnang ban lah shalan 
jngai ia u dei ban kheit ia u shuwa ba un ih eh. Lada kham 
kheit kloi pat kata ka jingthiang ka kham duna. Ki ju kheit ia u, 
ynda u soh u la sdang ban stem. Lah ban antad ia ka jingih 
jong u da kaba bsiat da ki shympriah kti, bad da kaba sngap ia 
ka jingriew jongu. Haba kheit ia u dei ban shu ot daka shaku 
kaba nep, kumba shi inshi shiteng na rum jong u soh. Lada ot 
jymmoin eh ia u, kata bun jaid ki jingpang ki lah ban rung ha 
u soh bad ban pynpyut ia u. Kaba bha ruh ka long ban kheit ia 
u soh ha ka por ba rang lane kaba khuid bha ka bneng, bad 
ynda la kheit ia u ym dei ban shu bph ha ka khyndew kaba 
jhieh. 

Ynda la kheit ia u, ka bha ban da buh kumba katto katne 
por (san haduh shiphew kynta) shuwa ban thep ia u ha ki shang 
lane ki synduk (crates) ban shalan ia u sha jngai. Kine ki shang 
lane ki synduk kim dei ban long kiba khia eh. la ki sohtrun dei 
ban thep ynda la sop ia ki da u skum kba lane uno uno u 
phlang uba rkhiang. Ia ki kliar ruh ym dei ban ot, hynrei dei 
ban iehnoh ia ki bad ban pynpaw ia ki shabar ha ka shang 

lane ka synduk. Donkam pat ba ka jingtap kan long kaba skhem 
bad ba yn nym don mano mano ba lah ban khlaw ia ki ha 
lynti. Lada ngi leh bad sumar kumne ngi ngeit ba ka jingkhaii 
sohtmn kan kham roi. 

Ha kiwei kiwei ki bynta jong ka ri India bad ha Assam nih 
don katto katne ki jait sohtmn kiba ki dang wallam dang shen 
na shabar. Kine ki long Smooth Cayenne, Queen, Ripley 
Queen bad Spanish. Nalor kine, ha Assam ki don mh kiwei 
ki jait kiba ki khot ki Deal bad uwei pat u jait uba ki khot 
Jaldhupi. Na kine baroh imat u Smooth Cayene u long u jait 
uba bha tarn. Ki soh jong u ki khia haduh kumba ar kilo haduh 
ar kilo shiteng, tang ba u long u jingthung uba donkam ka 
jingsumar kaba kham thikna. U Queen pat u long uba soh kloi 
bad uba bun bha ki soh; hynrei u soh u khia tang kumba shi 
kilo haduh shi kilo shiteng. Une u jait pat u soh bha hi, wat 
lada um da ioh eh ka jingsumar kaba paka. 

U sohtmn u long u jingbam uba bha shibun na ka bynta ka 
met u briew bad ka jingkoit jingkhiah. U don shibun ka bitamin 
A, B bad C, bad shibun ki kynja met (mineral). U don ruh ka 
iQ/nja met kaba ki khot ka enzyme ha ka ktien phareng kaba 
iarap ban tyUiat ia ki kynja dohksah (proteins) bad kiwei kiwei 
ki kynja met. Kane ka enzyme ka pynpait wat ia ka shyntur 
lada bam than ia u sohtmn. 

LYNNONG 24 


U KYNPHAD, U SAINALIA BAD U SAIHON 

U Kynphad u long uwei na ki jingthung u ba donkam tain 
ha ka pyrthei, namar u long u jingthung uba pynmih ia u 
kynphad na uba ki thir ksai bad thain Jain. Ki ri kiba kham rep 
bun eh u kynphad ki long kine ter ter, Ka United States of 
America, ka India, ka Russia, Egypt, Brazil, Pakistan, Turkey, 
Mexico bad Sudan. Une u jingthung u long uba ki la thung da 
ki bun hajar snem ha ka pyrthei namar u long uba kongsan 
tarn na ki kynja ksai (fibres) uba ka pyrthei ka pyndonkam 
ban thain jain. Don bun jaid ki kynphad, don kito kiba mih 
nyngkong nyngshap ha ka ri America (American continent), 
don pat imat kito kiba mih nyngkong ha Africa, bad imat don 
pat kito kiba mih lang ha Asia bad ha Africa. Na kine ki jaid 
kiba ngi shem ha ka pyrthei baroh kawei, don saw jaid (spicles) 
kiba ki thung mynta ha ri India, ar na ka pyrthfti thymmai bad 
ar pat na ka pyrthei rim. 

Kito kiba na ka pyrthei thymmai (New World) ki long kiba 
ki khot (1) u Kynphad America, bad (2) u kynphad Egypt. la u 
kynphad America (Gossyptum hirsutum) mynta ki kham 
thung eh ha Punjab, hynrei u don bun ha kiwei kiwei pat ki 
jaka jong ka ri India. Une u don u ksai uba kham jrong bad 
uba long kumba inshi tarn. U kynphad Egypt {Goa^yplum 
barbadense) pat u long uba shait thung mynta ha Maharastra. 
Une u don ki ksai kiba ni bad kiba jrong bha kumba shi inshi 
shipawa ne palat ruh. Ia kine ar jaid ki Iq^nphad ki pyndonkam 
namar kata na ka bynta ban thain ki jain kiba kham ni. Ngi 
ngeit ba donkam ban da pyrshang bha ia u kynphad Egypt 
bad ia u kynphad America ha ki jaka jaka ha ki ri lum 
Meghalaya. 

Kito ki kynphad kiba na ka pyrthei rim (Old Wmdd) kiba* 
ki ju thung ha kanc ka ri India ki long u Goseyplum' 

herbaceum, uba long bha ha kylleng ki jaka jong ka ri India. 
Uba ngi shait shem eh ha Meghalaya u long u Goasypium 
arboreum. Ha lum Garo ki don kham bun u kynphad ban ia 
kiwei pat ki ri lum. Nga ngeit namarkata, ba ki lum Khzisi-Jaintia 
ruh ki long kiba bit bha ban thung kynphad bad namarkata ki 
donkam ban pyrshang bun jaid ki kynphad khnang ban tip u 
jaid uba kumno u long uba bit eh na ka bynta ki jaka ha ki lum 
Khasi-Jaintia. Ki kynphad herbaceum ki don u ksai u bym da 
jrong eh, u long tang kumba lai pawa inshi haduh shi inshi ne, 
hynrei u kynphad arboreum u long uba kham lyngkot shuh 
shuh, u long tang kumba lai pawa inshi ne duna. La katta ruh 
une uba hadien u kham pynmih shibun u ksai haba pyniakhlad 
ia u na u symbai, bad ki karkhana (ginning factory)kiba heh 
kiba pyniakhlad ia u symbai na u ksai ki sngewtynnad ban 
pyndonkam ia u. 

U kynphad u donkam bun ka um ha ka khyndew bad ka 
jingsyaid ha ka Iyer, ha ka por thung ia u. Katba u nangsan u 
donkam ban ioh slap barabor lane ban ioh um ha ka khyndew. 
Hynrei ynda la Jan poi ka por ban seisoh, ka bneng ka dei ban 
kham rkhiang bad ki miet ruh ki dei ban long kiba kham khriat. 
Lah ban thung ia u, nga ngeit, ha ka por ba u slap u la sdang 
ban kut bad ban kheit ia u ha u bnai February ne March. 

U kynphad u long u jingthung uba khlain, bad u lah ban 
mih ha ki khyndew kiba kham eh ruh. La katta ruh ka khyndew 
ka dei ban long kaba sboh bad kaba don ka jingbam kaba 
biang na ka bynta u jingthung. Ha ri dkhar ki lur ia ka khyndew 
bad ki sa weng noh ia ki nuit ki nier bad ki sa thung. Ka jingjngai 
ka lah ban long kumba (60 cm) ne 75 cm. Na uwei u jingthung 
kynphad ha uwei pat. Khnang ba ki symbai kin ia kynduh bad 
ka khyndew kaba sngem, ha ri dkhar ki ju kyllan ia ki symbai 
da ka eit masi im. Kane ka iarap ia ki symbai ba kin speh kloi 
lada duna ka um ha ka khyndew. 

U kynphad ha ri India u ju ioh ar jaid ki jingpang (1) ka 
‘pang tlor (cotton wilt), bad (2) ka pang pyut thied. Khnang 
ban iedeh ia katei ka jingpang kaba nyngkong ki riewstad mynta 
ki la pynmih ki jait l^nphad kiba lah ban nym ioh ia kane ka 

jtngpang, tang ba kine ki jait Iq^nphad klm long kiba iadei ia Id 
jaka baroh. la katei kaba ar ka jingpang pat, ki ngeit ba del 
ban ym thung kynphad slem ha kano kano ka lyn^ha ha kaba 
la paw kane ka jingpang. Hyniei la shem ba kane ka Jingpang 
kaba pynpyut ia ki thied Jong u kynphad ka pynpang ruh ia u 
rymbaija bad ia u shana badam, kumta ba kam long kaba bit 
ban thung da kine ki jingthung ha ka lyngkha kaba don kane 
ka jingpang. 

U kynphad u don ruh ki nongshun kiba pynshitom ia u, 
bad kine ki dei ki khniang. Uba kham kongsan eh na kjne u 
long u ksain sawhoin uba bam ia u shyieng jong u soh jong 
u kynphad (plnkball-worm). Une u ksain u sdang bam ia ka 
sla, hadien kata u sa rung hapoh u soh bad u bam ia ki shyieng 
bad u da pynjakhlia ia u sai kynphad. Une u khniang hadien u 
kylla sha ka thapbalong kaba iabeh iaka jingshai mynmiet. 
Kumta lah ban pyniap ia ka da ki jingriam sharak. 

Mynno mynno ka ri Bengal bad katto katne ki bynta ki jong 
ka Assam ki pynmih ki jain kiba ki shna na u kynphad kiba 
itynnad katta katta, hynrei mynta la niar eh kiba tip ia kane. 
Ha ri Assam ruh ka jingthain jain ka la nangduh nangduh. Nga 
ngeit ba ka jingthung kynphad ha ri Khasi-Jaintia kan pynim 
pat ia ka jingthain jain bad ki Kheisi- Pnar kin ym hiar sha ka 
jingbieit thain jain kaba imat ki nanghiar mynta. 

U Sainalia {Corchorus sp.) uba ki khot ha ka ktien phareng 
Jute u long uwei pat u jingthung uba ki thung ha Assam na ka 
bynta u ksai (fibre) uba ki ioh na u. Ka Bengal ka long ka jaka 
ha kaba ki thung bha ia une u jingthung. Ka jing jrong u sainalia 
ka kotsha kumba 10 ne 12 phut. Ka snep jong u met jongu ka 
long kaba jymgam lane kata saw kat kum la u jaid u jaid. Don 
ar jaid (species) u sainalia uba ki ju thung ha Bengal bad ha 
Assam (1) U tita pat (Corchorus capsuhtHs), bad (2) u 
mitha pat (Corchorus oUtorlo), Utei uba nyns^ong u don 
u soh uba pyllun bad ki shyieng kiba lam iong bad ki sla pfit 
kiba kthang. Dei na kane ka daw, ba la khot ia u u tita. j^t, 
kata ka sla kthang. Uba ar pat u don ki soh kiba jrong ^/n6iln 
(cylindrical) bad ki shyieng kiba iong bha lane kiba long 

jymgam. Ki sla pat kim kthang kum Id jong utei uba nyngkong 
bad namaikata la khot ia u mitha pat. 

U sainedia u mih bha bad long ha ka por slap. Ka bneng 
kaba shit sngem k a long kaba bit eh ia une u jaid jingthung. U 
long bha ha ki jaka kiba u slap u hap kumba 70 haduh 100 
inshi shisnetn shisnem. La u donkam shibun ka um, la katta 
ruh um da long bha ha ki jaka ha kiba ka um ka neh slem. 
Shuwa ban thung ia u dei ban da lur ne puh bha ia ka khyndew, 
nangta ki sa bet ia u symbai kumba lai haduh saw kilo ha ka 
shi ekar, Ka kham bha ban thung khah ia u namar ki jingthung 
ki ieng beit bad ki tnat ruh kim da mih bun eh. Lada bun ki 
tnat, ki ksai kiba ioh na kum kita ki sainalia ki long ki bym da 
bha eh. Ki ju ot ia u haba u la phuh syntiew bha. Lada ot 
kham kloi ia kane, kata u ksai u kham lieh itynnad hynrei u 
long uba kham mot mot, hynrei lada ot kham slem pat, kata u 
ksai u long uba khain bha. 

Ynda la ot ia u sainalia ki teh song ia u. la kine ki song pat 
ki pdem hapoh um ha ka pung kaba jyndong bad kaba khuid. 
Um long bha ban buh ha ka um kaba tuid shaid shaid. Kane 
ka jingwieh um (retting) ka shim por kumba lai ne saw taiew 
katkum ba ka jingshit ne jingkhriat jong ka um. Kumta dei ban 
da peit bha ioh ka snep ka la pyut eh. Ynda ka snep ka la jem 
ki sa khoh noh ia ka snep bad ki sa sait bad lympat ia u khnang 
ba ka sboh ka sbiar baroh kan mih noh bad yn sah sa tang u 
seunzdia. 

U Saihon (Crorohnia Juncea) pat u long u jingthung uba 
lah ban long kham bha ha ki jaka kiba duna ka um lane u slap. 
U long bha ha ka jylla Uttar Pradesh. Nedor kaba ki thung ia 
une khnang na ka bynta u saihon uba ki ioh na u, ki ju thung 
ruh ia u kham tarn na ka bynta ban kham pynsboh ia ka 
khyndew. Lada puh kyQa ia u ha ka khyndew, ka pynroi kumba 
25 kik> ka naitrojen ha ka shi ekar. Lada thung na ka bynta u 
spihon, ka jingwieh (retHng) ia (i ha um ban pynmlh saihon 
ka long syriem la u sainalia. 

LYNNONG 25 


U PHAN DIENG 


U Phandieng, uba ki khot ha ka ktien phareng Tapioca 
lane Cassava (Manthot eaculenta), u long u jingthung uba 
bha ha ka jaka kiba shitsngem. Une u long u jingthung uba ki 
thung bha ha ki jaka kiba syrietn ia ka ri Bhoi, kumta ngi shem 
ba u long u jingbam uba ki ju bam bha ha Kerala (South India) 
bad ha Malaysia. Une u jingthung tnat u wan na Brazil ha South 
America, la une u jingthung mynta ha ri India ki shu thung 
tang ban shu bam ha iing ha sem, hynrei ia u starch uba ioh na 
une u jingthung lah ban pyndonkam ha ki bun ki rukom. 


Une u jingthung u long uba jrong kumba hynriew haduh 
khadphra phut, katkum u jaid. Ki sla jong u ki long kiba pait 
pnat (lobcd) . Ka mat dieng jong u ka long kaba pait tnat shibun, 
bad ki tnat ki long kiba rit, bad ka rong jong ka snep dieng ka 
lah ban long kaba jyrngam, lane kaba jyrngam lam lieh, lane 
kaba saw lane lam saw katkum u jaid u jaid. Une u jingthung 
u don ki thied, syriem ia u phan, kiba bit ban bam. Kiije ki 
thied ki shim por naduh hynriew bnai haduh khadphra bnai 
ban ih, kata la u jaid u jaid. 


U ki don bun jaid ki phandieng hynrei la ju kham pyniapher 
ia ki baroh tang ha ki ar rukom, uwei uba thiang bad uwei pat 
uba kthang. Kine baroh ar ki don ka kynja bih kaba khlain 
katta katta kaba ki khot ka prussic acid, hynrei uba “ 

kham duna kane ka bih, kumta lah ban bam im » 
bih pat ka mih noh lada shet ia une u phandieng. U phandieng 
u long ruh u jingbam sniang uba bha. 

Ia unc u jingthung, ka khyndaw kaU kham 
bym dei 'dewktteh eh. ka long kaba bha tarn, 
kLm bha ban thung la u ka long Vn^ “ ^jp “ 
la une u jingthung kl thung da kl j* 

ka jingjtong bad sa beuh la ki ha ka khyndew kaba la kyntoi 

bha bad da kaba iehnoh kumba iai mat shabar. la kine ki tnat 
lah ban pynieng beit lane ban i^nthiah khyndiat. Hadien kata 
ym donkam ban da sumar bniah ia u, lait noh ban thiew niut 
teng teng haba donkam. Hadien phra bnai ne, u phan u la bit 
ban khlaw bad lah ban ioh kumba 7500 haduh 15000 kilo shi 
hektar. 

la une u phan lah ban shu bam im kumba la thoh haneng. 
Lane ban bam kum u phan myngngor lane u phan karo, lane 
lah ban ot stang ia u bad hadien kata sa shet malu mala bad sa 
pynrkhiang ha ka sngi bad hadien kata pat sa sdieh ia u. 

Kumba 16 haduh 26 bynta na ka shispah jong une u phan 
u dei u starch. Don katto katne ki jaid kiba lah ban don haduh 
40 bynta na ka shispah. Khnang ban ioh ia une u starch, ki 
don ki karkhana kiba heh ha Malaysia bad ha Java kiba tylliat 
ia une u phan ban pynmih ia une u starch. 

Une u jingthung u don ruh katto katne ki jingpang bad ki 
khniang kiba pynjulor ia u. Kawei na ki jingpang kaba ki ju 
shem ha une u jingthung ka long ka jingpang sla (Cercospera 
cassavae). Lah ban kham pynduna ia kane ka jingpang da 
kaba kynshait da ka Bordeaux mixture. Na ki khniang kiba 
bam ia une u jingthung, kawei ka long ka khniang kaba ki khot 
ha ka ktien phareng ka scale insect {Aonidomytllus albua). 
Kane ka khniang ruh ka bam ia ki sla. Lah ban pynduna ia 
kane ka khniang da kaba kynshait da ka kynja, umphniang 
sharak (kerosine emulsion). Kawei pat ka khniang kaba bam 
ia ki sla jong une u jingthung ka long ka khniang kaba rit katta 
katta bad ka long kaba shitom ban iohi ia ka. Kane ka shait 
shong tang hapoh ka sla. Ynda kane ka khniang ka la jyllei 
bha, ki sla ki shu hap hi. Ki khot ia kane ka khniang ha ka ktien 
phareng red spider {Tetranychua ap.). Lah ban kham 
pynduna ia kane ka khniang da kaba kynshait da ka shun kaba 
khleh bad u kyndok. 

(vi terrace 


Ka wei na ki rukom leh ba lada na kajingtuicl ka khyndew 



Ka •tram kwai 





1 R - Z>d> u jait kba u ba 
khambha 




K0 kor lur (tractor') ba pyrrLrei ha ki terrace 



Ka lew kwai ha Pynurela 








U jai-t kba u ngoba ha Nongjn Umentng 



K.a kor lur (Power Tiller) 




U Sainalia 




KafaolpunpHinvfr 


KALENDAR OF OPERATION HABA REPSOHNIAMTRA 

Kat kumba ka long hi haduh mynta, ka rep sohniamtra 
hangne ha ri Khasi-Jaintia kam pat long kaba da biang thikna. 
Bun na ki nongrep jongngi ki. rep da ki spah bad hajar tynrai, 
hynrei kim pat nang ban sumar ia ki ha ka rukom kaba dei 
khnang ban ioh ka jingmih kaba biang. Bunsien ki shu ei bcit 
kumto kumba thung ia ki dieng khlaw. 

Namar kata ka long kaba kham bha ia ki nongrep ban rep 
tang katkum ba lah ka bor bad ban sumar bha ia ki dieng soh 
ha ka rukom kaba biang. Ka jingrep sohniamtra ka don ki rukom 
sumar kiba u dei ban leh baroh shi snem. Kata ka long naduh 
ba sdang u snem da kaba pynkuid ia ki nuit ki nier ia ka bri, 
pushara ia u dieng met bad kumta ter ter haduh ban da kheit, 
jied bad die ia u soh. ia ki kam ba dei ban leh khnang ba ka 
jingrep sohniamtra kan ai ka jingmyntoi, ngi lah ban shna da 
ka kynja kalendar ba ki khot ka kalendar of operations kumne 
harum : 

Bnai : Ki jingtrei 

Kyllalyngkot Pyndep ia ka jing kheit soh lada ym pat dcp. 

Shna lane pynbha ia ki half moon terrace. 
Pynkhuid bad malt khlaw ha bri. 

Rymphang Pyndep ia ki jingshna bad jingpynbha ia ki 
terrace bad jingpynkhuid ia ka bri. Pynkhuid 
ia ki sohpailen ba mih ha ka met bah. Weng 
bad ot noh ia ki tnat ba la iap bad kiba i don 
jingpang. Ai shun (da ka shun byrni) ia ka 
khyndew ha trai ki dieng kumba SOOgm shi 
tynrai. 

Lber Pyndep ia ka Jingpynkhuid sohpailen bad jingai 

shun. Pushara ia u dieng met da ka bordeaux 
paste naduh trai haduh kumba lai phut 
shaneng. Ai sboh, ai dawai sboh da ki Urea, 



SSP MOP kumne : 325gm : 725gm: 300gm 
shi tynrai. 

latpng : Pyndep ia ka jing pushara bad ai sboh . Synreit 
ia ki micronutrients kum u zinc sulphate 
manganese sulphate bad borax ha ka jingkhleh 
kumne lOOOgm : lOOOgm : 200gm ha ka 
arspah litar ka um-kane kan dap na ka bynta 
80-100 tylli ki dieng. Synreit da ki hormones 
ban iada na ka jinghap ki soh kum ka 2-4-D 

Jymmang : Pyndep ia ka jingsynreit micronutrients bad 
hormones Synriet ki dawai khniang kumka 
demecron bad ka dawai carbofuran ha ki 
tynrai. Synreit ruh ia ki dawai iada na ki 
jingpang kum ka bordeaux mixture lane copper 
fungicide bad sulphur fungicide. 

Jylliew : Pyndep ia ki jingai dawai. Ai sboh biang bad 
ki sboh dawai kumba leh ha u bnai Rymphang 
ne Lber (shi paketka urea, shi paket shiteng ka 
SSP bad shi paket ka MOP ka dap na ka bynta 
80-100 tylli ki dieng soh). 

Naitung : Pyndep ia ka jing ai sboh bad dawai sboh 
Synreit biang ia ki dawai khniang/jingpang Iada 
i donkam. 

Nailur ; Pyndep ia kitei ki kam haneng bad synreit biang 
ia ki micronutrients kum ka Zinc, Manganese 
bad Boron. 

Nailar ; Pyndep ia ka jingsynreit dawai khniang/ 
jingpang bad micro nutrients. Pynkhuid biang 
ia ka bri. 

Risaw . : Pyndep ia ka jing pynkhuid bri bad sdang ia 
ka jingkheit soh. 


Nawieng : Kheit, jied bad die ia ki soh. 



Nohprah : Kheit, jied bad die ia ki soh bad sdang pynkhuid 
bri. 


NB : Kane haneng ka long tang ka nuksa. Ban shna kham ia 
kane ka kalendar kaban ia dei bad ka jaka wad jingmut 
na kito ki ba trei hapoh ka department jong ka Agriculture. 










